
1. 


Ohvitser Mart Veem eelistas poissmehepõlve ja 
möbleeritud tubades elamist tülikale ning kulukale 
perekonnaelule — nagu ta vahetevahel ise tähendas 
sõpradele. 

— Naine pole seda väärt, et mõistlik mees end 
temaga seoks, filosofeeris tavaliselt Veem ja — unus- 
tas vana armastuse sama ruttu, kui sõlmis uued 
vahekorrad. 

Teda peeti naiste poolt toredaks meheks ning 
— talle andestati ütlemata palju. Väike pettus, ker- 
gel käel mahajätmine — need polnud kunagi pahaks- 
pandavad Veemile; mida talle aga ei andestatud, see 
oli igavene vallaliseks jäämine. Naised, niihästi need, 
kes temaga flirtisid, kui ka nood, keda ta ainult 
tundis, tavaliselt rääkisid talle emalikult: 

— Peaksid, Mart, abielluma juba sellepärast, et 
oled liiga paljusid ninapidi vedanud. Abielludes ühe 
naisega lunastaksid oma patukoormakese teiste vastu. 
Ja odavam, mugavam oleks su eluke . .. 

Aga Veem kergitas kulmu, vaatas silma iroo- 
niliselt pilkudes monokli tagant: 

— Miks arvate, et mul nii on ebamugav? Ometi 
on mul ju teenija, kes koristab, keedab; pesunaine, 
kojanaine, lehenaine — ütelge, mis ma tollele päris 
oma naisele siis veel peaksin ülesandeks jätma ? 


— Häbematu! vastasid daamid. — Ega's proua 
ole pesu- või kojanaise ameti pidamiseks! See oleks. 
su oma ja su järeletulijate huvides peamiselt... 

Ent tol ajal järeletulijate küsimus huvitas vähe- 
seid, iga nägus ohvitser pidas oma ainukeseks kohu- 
seks peale väeteenistuslikkude ülesannete elada 
lõbusalt ning muljeterikkalt. Seepärast leitnant Veem 
ei saanud säärast nõuannet võtta tõsiselt, Ja vahest 
kui ta omas mõttes tahtiski seda tõsisemalt kaaluma 
hakata, selgus alati, et see osutub absoluutselt või- 
matuks: ohvitseri väike palk ja suured võlad, mil- 
lega seal toita naist! Ent sellest ta ei rääkinud. 
Ta arutas järgmiselt: 

— Naine ei anna mehele midagi juurde, pige- 
mini kulutab energiat ja raiskab aega. Milleks siis 
naist? Teiseks — abielu väliselt, see on eeskätt 
vormi küsimus. Kõik mõtlejad mehed, võtke kas 
või Tolstoi, minupärast, on hoopis väbe rõhku pan- 
nud vormile. Samuti ka Dostojevski. Strindberg ei 
kannatanud üldse naist, Nietzsche käsib võtta piitsa 
ligi, kui lähened naistele. Kuidas siis mina kui aru- 
saaja, igati mõtlemisvõimeline inimene peaksin vahe- 
tama ainult vormi vastu oma vabaduse ja elusisu ? 
Kolmandaks — abielu sisuliselt, see on teatud mää- 
ral lahing-seisukord. Mees, kes sellega riskida tahab, 
peab tundma strateegiat — mina aga olen ainult 
lendur-vaatleja! Vaatleja, see on rohkem passiivne 
kui aktiivne tegur ja — järelikult abielufrondil vas- 
taspoole pealetungil kergesti vallutatav, isegi vangi- 
võetav. Parem mitte! 

Sellise jutu eest naised teda ei kiitnud. Aga 
kuna neile meeldis Mart Veemi siledalt ümber piha 

istuv munder, meeldisid ta laiad õlad ja joobnusta- 
valt südame põhja puurivad pilgud teravatest halli- 
dest silmadest, vahest isegi natuke erutasid neid ta 
avameelsed seletused oma seiklusihast ja vabaduse- 
armastusest — siis silitasid nende pehmed käekesed 
Mardi juba hõredaks muutuma kippuvat ruuget juust 
sama hellusega nagu endistel aastatel ja — leppisid. 


Tal polnud nii karta mingisugust hädaohtu armas- 
tatud üksiklasepõlvele oma seniste naistuttavate 
poolt. Ent seal sattus järsku Mardi teele võhivõõ- 
ras tüdruk ja — purustas ta maheda poissmehepõlve- 
rahu hoobilt, nagu purustab välk kivimüraka. 


Lugu ise algas hoopis lihtsalt. Mart kolis uude 
korterisse jo silmas seal ühel hommikul sinises pid- 
žaamas tütarlast, kui see vannitoast üle koridori 
lipsas oma tuppa. Teel tütarlaps kaotas käterätiku, 
mis rippus ta õlal. Mõni teine mees vahest poleks 
kukkunud käterätikule osutanud erilist tähelepanu. 
Kuna aga Mart Veem tundis naisi, ja kuna tal pea- 
legi oli väga elav kujutlusvõime — siis ta seadis 
endale kohe teooria sellest, kuidas tütarlaps meelega 
kukutas käterätiku, et anda ohvitserile võimalus 
temaga tutvumiseks. Ning kuidas võis siis Mart 

Veem kui kavaler säärasel juhul daamile korvi anda ? 
Mitte kuidagi! Ta tõstis roosakirja pehme käterä= 
tiku ilusti näpu vahel üles nagu visatud võitlus- 
kinda, köhatas tasakesi hääle puhtaks ja koputas 
uksele, kuhu kadunud sinises hommikkuues tüdruk. 


Vastati valjult ja julgelt: 
— Palun, astuge sisse! 
Mart Veem tõukas monokli ilusasti silmaauku, 


9 


lõi pea selga, nagu kohane hästitreneeritud kehaga 
ohvitserile, ja lükkas ukse lahti. 

Esimene asi, millele ta pilk langes tuppa astu- 
des, olid tüdruku valged õlad. Need ulatusid välja 
natuke tagasiheidetud hommikrüü vahelt ja olid nagu 
lihvitud elevandiluust. Nende omanik seisis seljaga 
ukse poole, töötades oma poisipea kallal kammiga. 

— Vabandage, armuline preili... algas Mart 
Veem kohmetult. 

Samal hetkel märkas õlgade omanik nende pal- 
just ja peeglis vastukujutuvat ohvitserikogu käterä- 
tikuga näpus. Iga teine tüdruk oleks kohmetunud, 
kiljatanud, vähemalt punastudes silmad peitnud 
minutiks-paariks mantlivarrukasse või naermagi turt- 
satanud, aga Irma Lubi ei kaotanud hetkekski oma 
loomupärast rahu. = Asjalikult lõi ta mantlisiilud 
kokku, kergitas rinnaesise ilusasti vaheliti ning pöör- 
dus siis sissetunginu poole. 

— Ah, see olete teie, härra... major! Meie uus 
naaber. Mina mõtlesin, et perenaine, proua Kirves. 

— See olen mina — leitnant Mart Veem. Mitte 
sugugi major, nagu armuline preili suvatsesid titu- 
leerida, kummardus Mart kannuseid kõlinal kokku 
lüües. 

—Noh, kui leitnant, siis leitnant! Teate, härra 
leitnant, hirmus raske on võhikul vahet teha nende 
keeruliste fsõjameeste aukraadide vahel. Ja mina 
arvan ikka, et mis see natuke eksida! See pole 
midagi. Või kas see major pole samuti mees nagu 
leitnantki ? 

— Justament samuti mees, armuline preili, kin- 
nitas Mart Veem kavalerlikult naeratades. Sealjuures 

kõlgutas ta nii abitult käterätikut, et tütarlaps seda 
märkas ja tähendas: 

— Aga härra leitnant! Suurim tänu teile. Olite 
vist küll sunnitud minu rätiku üles korjama ja sel- 
lega ennast tülitama? Ma olen ju nii hajameelne, 
kohutavalt hajameelne! Teate, see härra, kes enne 
teid vastastoas asus, see tundis minu hajameelsust 
juba niivõrd hästi, et ta enam vaevaks ei võtnud 
mu mahapillutud asjakesi üle ukse sisse ulatada, 
vaid asetas need ukse kõrvale varna. Ja niipea kui 
mul midagi kadunud oli, siis vaatasiu ikka kõige- 
pealt varna. Väga sageli leidsin sealt oma tualett- 
esemeid, kord — mõtelge — isegi sukad! 

Kui mõni senistest leitnant Veemi naistuttavatest 
oleks jutustanud sääraselt oma sukaleiust, ta oleks 
kahtlemata muigama pidanud või midagi kahemõt- 
telist tähendama vastuseks. Aga siin räägiti sää- 
rase südamliku avameelsusega, suurte tumedate sil- 
made särades lapselikkusest, et Mart Veem ainult 
julges köhatada. Ja köhatadagi oli tal nagu piinlik 
— kartuse tõttu, et teda mitte valesti ei mõistetaks. 
Ta kummardus uuesti ja vastas: 

— Teeb mulle suurimat au, armuline preili ... 

— Ima Loabi, vastas juuksekammija ja ulatas 
käe. — Olge lahked, vestelgem vähe — kui teil 
jätkub aega, tähendas toolile. 

— Tänan lahkuse eest! Meeleldi! võttis viisaka 
naeratusega istet kannustes ohvitser. 

Šatään tüdruk, kelle näonahk oli varasele märt- 
sikuisele ajale vaatamata juba tõmmu ja sile nagu 
haavapuraviku kooruke, laskus pehmesse tugitooli 
ja viskas parema jala hooletult pahemale põlvele. 


11 


Ta oli kasvult vähe üle keskmise, aga võrdlemisi 
priske ja värke. Sellele värskusele lisandus kui- 
dagi, nagu ta liigutuste ja hoiaku tõttu, suurel mää- 
ral hoogu, jõudu, mida veel eriliselt alla kriipsutas 
tugevasti väljaarenenud lõug. 

Leitnant Veemi pilk libises ruttavalt üle väikese 
pruuni, nikerdustega kirjutuslaua, üle tualettlauakese 
peegli ees ja seinte. Kirjutuslaual silmas ta metal- 
list kettaheitja kujukese, rühma võimlejaid marmoris 
ja väikese garnituuri. Tualettlaualt jäid silma paar 
hõbedast toosikest ja mõned kuldehted. Toosidelt 
võis ta lugeda: auhinnaks esimese koha võitjale 
60 meetri jooksus, auhinnaks paremale naiskerge- 
jõustiklasele ja parimale naisujujale. Nii siis oli tal 
tegemist sporditüdrukuga, poisitariga — milline liik 
naisi seni veel polnud sattunud Mart Veemi juba 
vanapoisilikkuse poole kalduvatele teedele. 

Sinises mantlis tütarlaps viskas juuksed kõrva 
taha, haaras ühe laadiku ja ulatas: 

— Ehk tohib pakkuda? 

— Tänan, kummardus Veem, võttes nüüd juba 
suurema imetluseta pakutud sigareti. Ta oli selle 
mõne minuti jooksul, mis ta siin toas veetnud, 
näinud niipalju poisitarilikku käitumisvabadust ja 
lihtsust, et suitsupakkumine tundus loomulikunagi. 
Ainult viisakusest haaras ta oma kuldmonogrammi- 
dega toosi taskust ja ulatas võõrustajale : 

— Vahest ehk preili katsub poola marki? 

— Poola? kordas hommikmantlis tüdruk. Tulite 
hiljuti Poolast ? 

— Seda küll, veetsin sealses mägikuurordis 
oma puhkeaja. 

— Niimoodi. Aga üldiselt, ma pean ütlema, 
poola sigaretid pole suuremad asjad. Ja kallid. 
Mineval aastal sai seal võistlemas käidud ja hädas 
oldud. Nüüd tõin juba Londonist kaasa niipalju, et 
jätkub mõneks ajaks. Ma suitsetan üldiselt vähe, 
teate, nii tuju ja seltskonna kohaselt. Aga ma olen 
harjunud sellega, et mul suitsu ikka kodus leidub, 
head suitsu. Nii et kui tõmbad korra — siis teist 
ei taha... naeris valgete hammaste välkudes. 

Vaadeldes neid hambaid, milledest ülemised 
olid natuke etteulatuvad ja näivalt teravad, mõtles 
leitnant Veem: nagu noore hundi hambad. Ent ta 
jättis selle mulje enda teada, tundes ainult, kuidas 
nagu kerge külm kahm hunti meenutades üle ihu 
jooksis. Siis oli tal juba põlev tikk käes ja süütas 
nõtke liigutusega tütarlapse Sigareti. Oma sigaretti 
süüdates märkas ta, et teda salaja silmitsetakse ja 
et too silmitsev pilk on rohkem mehelikult hindav 
kui naiselikult uudistav või luurav. Imelikus sega- 
duses laskus ta toolile ja sirutas eneselegi märka- 
matult varsti ka jala hooletult üle teise nagu ta 
vastasistuja. 

— Nii siis, teie spordite tublisti ja olete haja- 
meelne? Kui tohib teada, armuline preili, kas need 
kaks omadust on kuidagi teiseteisega paratamatult 
seotud või on säärane kompleks ainult juhus — ka 
minu onupoeg spordib ja on pööraselt hajameelne. 

— Mis teie onupoja nimi on? päris tüdruk 
suitsu puhudes. 

— Rünno Maat. 

— Ah too pikk tore poiss, jookseb kui põder! 
Tean teda! Meile on ennegi ette heidetud, et olevat 

paras paar lühikese mälu ja kergete jalgadega vasi- 
kaid! Aga see on muidugi kadedate leiutis. Ma ei 
tea, öeldakse, jalad asendavad mõistust — ent oma 
teades mul just aru puudust kannatada pole tulnud, 
ainult mälu, see, jah, pole tugev... 

— Vabandage, ma ei tahtnud teid sugugi sol- 
vata! See tuli niisama jutujätkuks. Tegelikult pole 
ma sugugi nende meeste liigist, kes igati halvu- 
tada püüavad sportivaid naisi, kes ei hinda nende 
saavutusi spordi alal ega ka nende vaimlisi võimeid. 
Mina hoopis vastuoksa olen väga huvitatud keha- 
lise kasvatuse saanud naistest ja leian, et sport 
sama vajaline on naistele kui meestele. Sport aren- 
dab keha koos vaimuga, sest eks ütelnud juba 
vanad roomlased: mens sana in corpore sano... 

— Käsi selle peale! tõusis tüdruk toolist ja ula- 
tas oma tugeva, laia labakäe, mis oli päikesepõlenud 
ja kare võrreldes ohvitseri ravitud, hästikreemitatud 
nahaga. 


Ta tõusis ja pigistas pakutud kätt, ent tundis 
samas, et tüdruku lihases peitub rammu enamgi võib- 
olla kui tema käsivarres. See oli selline veider 
kogemus, mis sundis teda ruttu toetuma taas too- 
lile. Midagi tundmuse taolist, mida täiskasvanud 


vahest üle elavad, kui nad end kuidagi lastena nae- 
ruvääristavad. 


Ka tüdruk taipas seda mehe kohmetust, kuid 
ta oli harjunud pealetungiga ning võttis ka seekord 
kohe ataagi käsile: 


— Meist võiksid saada head sõbrad, mis te 
arvate, härra leitnant? Kas harrastate ka mingit 

sporti? Suusatate, mängite tennist vähemalt, kui 
mitte muud? Eks ole? 

Peaaegu oleks tahtnud Mart Veem vastata, et 
ta seni peamiselt on sportinud naiste südametele 
tormi joostes, aga ta valitses oma teravust ning 
valetas, pilku kõrvale juhtides : 

— Oh, suusatan tublisti... Ja tennistki löön 
aeg-ajalt ... 

— Suurepärane! —Talisportlane ja tennisist! 
härra leitnant, kui mina teid oma hoole alla saaksin... 
Oi-oi, no küll kasvataksin välja teist suusataja: Teine 
Matti Lappalainen kohe! Milline tore keha teil on 
suusataja jaoks: pikad sihvakad .reied ja väljaare- 
nenud rinnalihased! Vean kihla, kui talve treenin, 
kevadel toote esimese koha välja! Ah, mis? 

Leitnant Veem oli esimest korda elus täielikult 
löödud. Auhinnad, esimesed kohad — see meenu- 


as midagi pullidest, sõnnidest ja kukkedest igasü- 


gisesel põllumajanduslikul näitusel. Agata ei võinud 
ometi seda öelda oma kaaslasele — kelles kõigele 
vaatamata ei puudunud ka teatud protsent daami. 
Seepärast ta kummardus kergelt ja pomises: 

— Olen teie käsutuses, armuline preili. 

— Tore! Milline haruldane juhus! Ühes korte- 
ris ja naabritena elutsevad kaks ühiste huvidega 
inimest. Kohe homme teeme esimese ühise suusa- 
sõidu, eks ole? Ja niipea kui kevadel tennis lahti 
läheb, lööme ka meie oma esimesed pallid! Suvel 
ja talvel! Oh, härra leitnant, kui te ainult oleksite 
natuke noorem — mis me kõik ei võiks teist veel 
ära teha! Maailmarekordimehe! Tõepoolest! 

Nüüd protesteeris Mart Veemi südametunnistus 
natuke, kui tähendas tagasihoidlikult : 

— Aga ma pole sugugi nii vana, nagu võib-olla 
näin oma paljakstõmbuva pealae tõttu. Ainult 38 
aastat. Teate, see on rohkem tubase töö, alkoholi 
ja üldse... eluviiside tagajärg kui — vanadus. 

— Nojah, vahetati laia mantli all jalgu, — igal 
juhul siiski mitte enam esimest värskust. Seepärast 
ei või tulemustele väga kindel olla, aga mehe teeme 
teist igal tingimusel! vastati, kusjuures Mart Veem 
tundis jälle end mõõdetavat selle hindava pilguga, 
millega mõõdetakse vahest looma või last. 

Nad istusid tol oma esimesel kohtumisel terve 
tunni Irma Lubja väikeses toas, mis ei jätnud Vee- 
mile ei naiselikku muljet, nagu tavaliselt nende toa- 
kesed naiselikkude pisiasjakeste, padjakeste ja vaa- 
sikestega, keda ta seni oli külastanud — ega mee- 
nutanud ka mehe mugavusteta ja lihtsat eluruumi. 
Ses oli midagi segast ja tormakat. Üks ese ajas 
teist taga, igas paigutuses ning joones valitses mingi 
kärsik dünaamika. Natuke võõras Mart Veemile, 
aga just seetõttu ka huvitav — sest kõiksuguseid 
teist liiki naisi ja nende eluviise olita juba näinud. Kindel 
tüdruku käitumise leebemaks muutumises mõne päeva 
pärast — kui näeb, et ohvitser tast suuremat võlu- 
tud polegi — otsustas Mart Veem mängida. 

Et mäng oli otsustatud ka teiselt poolt, ja et 
see pealegi oli otsustatud va bangue — sellest pol- 
nud tol hetkel Mardil aimugi. Ta leppis järgmise 
kohtamise kindlaksmääramisega ja — lootis eneses 
kõige pöörasemat võitu juba lähemail päevil, sest 
tüdruk paistis tulisena ja tormakana. 

Palavates ettevalmistustes kulus too kevadtal- 
vine päev. Mart Veem, kes teenis väecsa staabis, 
ilmus ametkohta ainult tunniks-paariks, nõutas sealt 
suurema avansi ja kadus. 

Õhtupoolikul toodi ta korterisse korralikult sis- 
sepakitud mägisuusad täieliku varustusega, mille 
hulgas ei puudunud isegi määrdekarbid ja varuside- 
med. Ning eel õhtut oli ka suusadress kohal. 

Ta pidi väärikalt esineda võima vähemalt väli- 
selt tolle sporditüdruku kõrval, kellega võrreldes ta 
oma võimete poolest nagunii maha jäi — sest oli ju 
ainult juhuslik pühapäevasuusataja, sedagi aastate 
eest kunagi. Ent olles loomult optimist, vähemalt 
naiste suhtes, ja harjunud võitudega, ei kartnud ta 
uueski seikluses kaotust otsekohe, küll pidas aga 
silmas, et oma käitumise ja erinevusega tavalikku- 
dest spordipoistest — kellest ju pidi Veemi arvates 
koosnema suuremalt jaolt selle tüdruku mees-tutvus- 
kond — suurendada mõju, kiirendada lõpliku võidu 
saabumist ja säästa aega. 

Nii ilmuski ta järgmisel pealelõunal kohtamisele, 
suusad kaenlas, monokkel silmas. 

Aga ta naerdi välja: 

— Võtke see klaasitükk ära, võite kukkudes 
silmast ilma jääda. Siis järgnes rida uusi käsklusi. 
Ta pidi võidma mõlemad suusapaarid päevakohase 
määrdega, siduma tüdruku rihmad ja ulatama talle 

kepid. Muidugi oleks seda iga tütarlapsega suusa- 
tama minev kavaler teinud. Aga Mart Veem pol- 
nud oma naistuttavatega suusatamas käinud, ja see- 
pärast tusatses ta natuke, eriti pahandasid teda 
suuskade võidmisest õhetama löönud peopesad. 
See oli võõras, vastik tundmus. Midagi taolist oli 
ta tundnud vanasti kunagi isatalus vikatilütt pihus 
hoides. Nüüd aga polnud ta ammugi enam tegemist 
teinud kehalise tööga, oli hakanud isegi alahindama 
säärast tööd ja selle juures tekkivat higilõhna. See- 
pärast tähendaski mööda minnes tüdrukule: 

— Malle meeldib tasane ja rahulik sõit laus- 
maal. 

Nende ees avardusid parajasti linnaäärsed põl- 
lud üksikute tumedate põõsakühmudega kesk säten- 
davat tund. Väljade taga eemalt paistis metsarõõne 
ja küngastik, mis tõusis pikka kõrgemale, kuni ka- 
dus kuskil sinetavas silmapiiri kauguses ja ühines 
taevarannaga. 

Tüdruk tõukas valges suusamütsis pea selga, 
surus rinna hoogsalt ette, ahmis kopsu korraga õhku 
täis ja — läks. Valge salli lehvides kahel pool, libises 
ta üle lume nagu kerge lind. Alles mõnikümmend 
sammu eemal, hõikas ta üle Ola: 

— Minu tavaline norm on mägedesse ja tagasi. 
Tehke kuidas tahate, härra leitnant... Te võite ju 
ka istuda ja oodata... 

Ja jälle välkusid sallitiivad. libises sahinal sih- 
vakas naisekeha, vähe ette kummardunud nagu hüp- 
pevalmis kass. 

Mart Veemi pilk rändas korra metsapiirdeni ja 
tagasi üle lumelagendiku. Seda maad võis olla küm- 

mekond, aga ka enam kilomeetrit. Vahepeal pais- 
tis kraave, aedu, väikesi, räbuseid võsastikke ja 
muud säärast takistust, mis suusatajat eriti ei mee- 
lita. Ta tubase valgusega harjunud silmad kibelesid 
lume pimestavast läikest ja tõmbusid vesiseks. Het- 
kelt oli teda juba haaramas säärane ahastuse- 
meeleolu — et lööb käega ja pöördub tagasi linna. 
Milleks õieti tormata säärase pool-metsistunud 
seelikut-kandva lihasekasvataja järele nagu mõni 
noor ahv? Kas haritud ja viisakal inimesel enam 
ei leidu muud ajaviidet ? 

Aga siis langes ta pilk jälle liuglevalt kaugene- 
vale naisekujule ja — ta vihastus. Peab siis kohe 
esimesel katsel alla vanduma sellele muskelnaisele ? 
Pealegi kui ta oli otsustanud teda võita, oli seks 
vastavad ettevalmistused teinud ja kuludki kandnud. 
Ei! Nii kergesti Mart Veemi loobuma ei sunnita! 
pigistas ta suusakepid pihku ja hakkas end täie 
jõuga suruma edasi läbi lume. Ta jalad polnud 
kindlad, suusad laperdasid ja kepid eksisid sageli — 
aga ta liikus siiski edasi, ta vuhises läbi õhu nagu 
see teine tema ees. Ja oma rõõmuks märkas ta 
peagi, et see teine enam ei kaugenenud järjest, vaid 
püsis vältavalt samas distantsis. 

Kümneminutilise kihutamise järele tõmbus Mardi 
piht soojaks ja otsaesisele tekkisid väikesed higi- 
pärlid. Ta hingeldas, püüdes kõigest väest hoida 
end tüdruku ladus, et saada kergemat edasipääsu. 
Kuid suusast võõrdunud jalg vänderdas ning side- 
med lõikasid järjest kahelt poolt värsket lund nagu 
seepi. Algas võsastik, etteaetud ladu siiru-viirutas 
põõsaste vahete — hetkegi po'nud võimalik ette ai- 

mata, kuhu poole hoida või pöörata. Mart tormas 
läbi põõsaste aeg-ajalt ja kriimustas nägu, vandudes 
kuuldavalt. Korraga tundis ta enese alt maapinna 
kaduvat. Lennul läbi õhu silmas kuskil eelpool, 
mitte kaugel suusakeppidele toetunud naervat tüd- 
rukut — siis prantsatas ta kummuli lumme, käed- 
jalad laiali, mõeldes ise, et huvitav, tolesugul koht 
nüüd murdus . 

Ent kasenid mehe kondid on kõvad, lumi 
pehme. .Silmapilgu lamanud, ajas ta end puristades 
üles, katsudes sääreluid ja käevarsi, nagu uskumata 
nende olemasolu. Siis langes ta segane pilk tüd- 
rukule, kes seisis samas ta lähedal ja kihinal irvitas: 

— See oli esimeseks mäestlaskumise harjutu- 
seks teile, härra leitnant. Õnnestus suurepäraselt, mis? 

Leitnant oleks tahtnud virutada kepiga sellele 
lõhverdisele, aga nüüd vast alles märkas, et oli kao- 
tanud lennul läbi õhu suusakepid. Ajas end täitsa 
sirgu ja vaatas ringi. Nende ees avardus lai põõ- 
sastes ning mätastes heinamaa, taga sirgus vastu 
õhtutaevast ligemale paarikümne meetri kõrgune 
kaunis järsk kallak, mille ülemisel äärel nagu noaga 
lõigatult lõppesid kadaka- ja männivõsad. Ühe kada- 
kapõõsa harjal nägi ta kõlkuvat oma tuliuut, vaha- 
tatud suusakeppi. Nii, sealtkaudu siis see harjutus- 
lend, mõtles ta omaette ja pidi nüüd tunnistama, et 
see polnudki mingi kaelamurdev laskumine. Vare- 
matel aegadel oli ta harutihti sääraseid kallakuid 
alla sõitnud tasakaalus ja rahulikult. See teadmine 
rahustas teda nüüdki. Pöördus tüdruku poole, kes 
korraldas valgete hammaste välkudes suusamitsi, 
ütles: 

— Nüüd lähme üles ja katsume uuesti — ilma 
lund nuusutamata ! 

— Braavo! karjus tüdruk täiest kõrist, tehes 
hüppelise poolpöörde suuskadel. — Ma ütlesin ju 
kohe, härra leitnant, et teist saab asja! Ja seal- 
juures särasid ta silmad, nagu oleks tervitatud teda 
kõige kallima kingiga. 

— Minust on ikka asja saanud — siis kui ma 
vihastun, pomises omaette Mart Veem, hakates külg- 
käigus tammuma mäkke. 

— Vihastusite, minu peale või? uuris naerev 
tüdruk. 

— Ei! Iseenese peale, et üks mees võib olla 
viletsam naisest, piilus uudishimulikult õhetavate 
palete poole. 

— Kas teie seda siis esmakordselt kogete, härra 
leitnant? lõkerdati sealt vastu ülemeelikult. — Mina 
olen selles päris veendunud, et naised mitmes suh- 
tes on meestest üle. Mina näiteks võin ütelda, et 
ka jõu poolest mõnest kehvemast mehest jagu saan. 

— Noh, teie... Teie olete ju jõumasin... 

— Mis asi? 

Mart Veem kordas higi pühkides ja — siis laja- 
tas korraga kogu võsastik südamlikust naerupuhan- 
gust. Ta isegi pidi sellele heatujulisele, nakatavale 
naerule kaasa muigama. 

— Milline võrdlus! imestus lõpuks tüdruk. — 
Teist oleks pigem küll vist pidanud tulema poeet 
kui ohvitser. 

Nad tammusid tuhkjas lumehanges mäeküljel. 

— Siis kahjuks poleks teie aga mind suusatama 

saanud, oleksin kihutanud peegasusel kirjandus- 
lukku... 

— Ükskõik, aga ma oleksin võinud ikkagi juh- 
tida, ka peegasust, vaidles energiline tüdruk. 

Nad jõudsid mäkke ja seisatasid hetke hinge- 
tõmbamiseks. 

— Teie olete siis rii veendunud, et naine võib 
juhtida meest või isegi mehe vaimuandeid, kuhu 
tahab ? 

— Tugev naine igatahes, vastas Irma pilku otse 
mehe silmadesse juhtides. Mart pöördus kõrvale, 
korjas kepid ja laskus vihinal alla nõlvakust. See- 
kord jäi ta tuikumisele vaatamata jalule. 

Hetk hiljem peatus tüdruk ilusa pöördega ta 
kõrval ja kiitis oma õppetöö rahuldavaid tulemusi. 
Aga Mart ei vastanud sõnakestki. Teda huvitasid 
hetkel hoopis olulisemad küsimused. Ta plaanitses 
ja kaalutles eneses, kuidas võiks sellele tüdrukule 
hakata lähenema kui naisele, kuidas leida kerge- 
mini ta õrnu kohti, millele vajutamine muudaks ta 
tavaliseks igatsevaks ja mehe soovidele alistuvaks 
naiseks. Seni polnud talle minutikski mahti antud 
sääraste asjadega tegelda, oli aina lõõbitud ja suu- 
rustletud. Ükski naine ei lepi aga ainult sõnamän- 
guga, nad kõik on huvitatud nii või teisiti õrnustest 
ja embamistest — oletas oma kogemuste põhjal 
Mart Veem ja ootas juhust üleminekuks teisele noo- 
dile, noodile, kus tema mängib ja see šatäänlokiline 
amatsoon hardumuses kuulab, aga mitte vastuoksa. 

Ent juhust ei tulnud. 

Tüdruk nagu aimates teise mõtteid tegi ettepa- 
neku võtta veel ilus ring lagedal luhal ja siis liuelda 

tagasi linna poole. Mart pidi enesestmõistetavalt 
nõustuma. Nüüd nad sõitsid kõrvu, pikka ja rahu- 
likult. Tüdruk oli oma esimese tuhina välja torma- 
nud, sobitades oma tempot nüüd päris ilusasti vähe- 
kogenud saatja tempoga. Mart mõistis sest tähele- 
panu-avaldusest lugu pidada ja jutustas aeg-ajalt tüd- 
rukule lookesi oma varematest suusaretkedest. Neid 
polnud ta, nagu püüdis paista lasta, kaugeltki kõiki 
ise läbi elanud. Aga tal oli mälu, ta oskas jutus- 
tada ning — teda kuulati huviga. 


Viimaks, kui nad juba jälle linna ääres tagasi 
olid, kui talvemaastiku puhtuse ja karguse asemel 
nende ninasõõrmeid kõdistama hakkas linnakorst- 
nate kibe suitsuving ja kostsid autoröögatused, õh- 
kas tüdruk tähendades: 


— Küll tahaksin meelsasti linnast eemal elada! 
Ohvitser mõõtis teda ülevalt alla pilkudega, Ei 
paista omavat talutüdrukule iseloomulikke jooni, aga 
on vist siiski kustki metsatagusest külakesest pärit. 
Sellised noored igatsevad tavaliselt linna sattudes 
paaril esimesel aastal tagasi isakoju. Ja ta küsis: 

— Aga mis teid siis takistab maal elamast? 

— Maal? küsiti vastu. — Kas ma ütlesin maal? 
Ei, vist tähendasin, et linnast eemal. 

Läbi laskuva videviku märkas Mart, et tüdruku 
pilk erilise õrnusega puhkas loodemaastikul, mille 
kohal hõõgus taevas vasksena ja veretavana ning 
mille taga kuskil avanes lõpmatu laius, piiratus, 
silmilmõõdetamatu tasandik — jääs puhkav meri. 

— Sellest ei saa mina aru. Kuidas te mõtlete: 
eemal? küsis. 

Lokke silmilt lükates, pühkis tüdruk kindaga 
üle näo, vastates: 

— Noh nii, et linnast natuke eemal. Näiteks, 
seal mererannas oma majakeses... Või kui soo- 
vite — suvilas. Seal elavad praegu juba paljud 
perekonnad aasta läbi. Kasvataksin oma aias lilli, 
kohendaksin ja korraldaksin oma koduümbruse jär- 
jest kenamaks... Seal pikkamisi tõusval kõrgel kal- 
dal, vanade mändide all on ju väga ilus. Eriti suve 
lõpupoole ja sügisel, kui torm mere keema lööb ja 
kui lained nagu hullumeelsed tuiskavad vastu kal- 
just kallast, purunedes määratuteks vahupilvedeks... 
Siis on seal suurepärane, seal mändide all istuda ja 
kuulata toda igavest loodusemängu... Aga ka 
praegu, talvel, kesk lõpmatut rahu ja vaikust on 
seal kena... 

See oligi uus toon: igatsev, unistav, ilutsev. 


Täpsalt sama, mille äratamisega tüdruku hinges: 


Mart oli "kavatsenud katsetada juba täna õhtul. 
Spordipiiga, poisitar oli ise sellele sattunud või mee- 
lega otsinud ning Mart Veem poleks olnud mees, 
kui ta poleks osanud kinni pidada sest toonist. 
Suuski jalast võttes rääkis ta mahedal häälel 
ilusatest randadest ja romantilistest mägedest võõ- 
rastel maadel, kus ta kunagi suvitanud või muidu 
läbisõidul päeva-paar peatunud. Tüdruku vaimu- 
silma eest jooksid mööda nagu kinolinal Uuralid, 
Karpaadid ja Alpid, kõrvus kohisesid mägijõed ja 
ettekujutuses kerkisid taevani ulatuvad laviinid. 
Mart Veemi jutustused olid alati kujukad ja elamust- 
pakkuvad. Aga kui nad jutuga viimaks tagasi jõud- 
sid kodumaa kõrge kalda juurde Udrias ja Toilas, 

sammudes juba, suusad kaenlas, linnatänavai, kor- 
raga ütles Irma Lubi: 

— Teate, härra Veem, tehke mis tahate, aga 
mulle meeldib siiski kõige enam kodumaa rand ja 
loodus. 

— Aga mulle samuti, loomulikult! ruttas kin- 
nitama Mart Veem, kuigi tundis, et see tüdruku 
järsk ning lühike otsus oli kangestanud ta keele- 
paelad nagu külm vesi. Jutt ei siginenud enam 
hästi, astuti trammi ja sõideti vaikides koju. Mardi 
ust avades, ütles Irma oma suusamütsi peast tõm- 
mates ja lokke raputades: 

— Vist väsisime ära... Aga meeleldi lobisek- 
sin veel natuke — kui teil aega jätkub, härra Veem? 

Kuidas ei oleks jätkunud aega Mart Veemil 
oma järjekordse huvi jaoks? Ta otse põles ihast 
tohtida veel kord täna õhtul astuda üle koridori 
tuppa. Ja nüüd pakuti talle kahel käel see võima- 
lus. Ta tänas, ütles tütarlapsele, et võib rahulikult 
kasutada vannituba, nii kaua kui tahab — sest tema 
peseb end magadistoas — ja lipsas oma uksest sisse 
end kiiruga korraldama. Kujutluses hoidis ta samal 
ajal juba oma naabrinnat süles ja sosistas talle eru- 
tavaid rumalusi — nagu ikka oli teinud naistega... 

Nööpe avades lõi talle aga vastu oma enese 
keha higilehk ja ta kainenes. Siiski oli vastik kõik 
see tormamine ja jooksmine tolle sporditüdruku pä- 
rast! Ta ei suutnud seedida vaeva ja higi, võite 
oli ta seni harjunud saavutama galantsuse ning peene 
sõnamänguga. Uus seiklus algas hoopis erinevalt 
kõikidest senistest ja arenes sootuks uusi radu. 
Kuhu — seda Mart eneselt ei küsinud. Polnud 

ühegi seikluse puhul küsinud. Ainult tundis, et too 
tüdruk seal teisel pool seinu teda silmapilgul enam 
huvitas kui ükski senistest naistuttavatest olgu nad 
nii peened ja kogenud kui tahes, ja et ta pidi 
sinna minema. 

Ta ei riietunud ettevaatlikkusest liiga tugevasti, 
sest külastus teostus ju sama korteri piires. Ainult 
puhta krae pani kaela ja sidus nägusa lipsisõlme. 
Jalad usaldas ta koguni jätta hommiktuhvlitesse, 
nagu oli toas tavaliselt kombeks. 

Ning kui ta kõlava ,palun“* peale naabrinna 
tuppa astus — leidis ta ka tema ainult hommik- 
kuues ja tuhvlites. 

— Ma ei viitsinud enam riietuda, vabandas 
tüdruk, — õhtune aeg... 

Mart näitas oma jalgadele — vastuseks. 

— Ütlemata mõistlik teist! kiitis tüdruk. Oleme ju 
ometi naabrid ja arusaajad inimesed ... Milleks siis 
säärast piinlikku etiketitamist ja tseremooniat ?! 

Nad toetusid laiale, madalale diivanile, üksteise 
kõrvale, kaunis ligistikku. Tüdruk keeras põlema 
diivani otsas laia punase abažuuri, kustutades tera- 
valt valgustava laelambi. 

— Nii on rahulikum ja mugavam, eks ole? 
küsitles. 

— Aga loomalikult, p.eili Irma! «Selline mulje 
kohe, nagu oleks kuskil ballisaalis või teab millises 
jumalikus kohas ... tegelikult küll jumalikumat kohta 
ühele mehele ei või ollagi kui noore ja iludusest 
lõkendava tütarlapse tuba, parandas. 

— Te armastate seiklusi? uudistas silm loki 
tagant. 

— Jah — aga mitte seikluste eneste, vaid nende 
abil saavutatavate eesmärkide pärast. Mulle meeldib 
võita... võikaotada... ta puuris pilgud tüdruku silma- 
desse ja lähendas end pikkamisi, oodates ise, et 
vastane nihkub taganema. Aga seda ei juhtunud. 
Ka tüdruk ligendas end pikka, nagu eesmärgile lä- 
henedes. Äkki küsis ta: 

— Kas tulite võidu peale välja või? Hääl kä- 
hises vähe. 

— Tulin sind ära võitma! vastas veelgi enam 
hääle kähisedes Mart Veem ja haaras äkilise liigu- 
tusega tüdruku ümbert kinni, püüdes teda suudelda. 
Aga siis tundis järsku kohkudes, kuis tüdruk end 
nagu kruviga keeras ta embusest välja.  Haaras 
uuesti, rabeles — kuid mõne sekundi pärast istus 
tüdruk jälle rahulikult ta kõrval ja naeris: 

— Härra leitnant Veem, kutsun teid korrale! 

— Mina ei taha praegu korrast midagi teada... 

— Aga mina tahan. Ja pidage meeles: siin 
toas ei juhtu midagi ilma minu tahtmata. Ja veel: 
mina olevat jõumasin, ütles keegi! 

Mart Veem häälitses midagi ja haaras siis siga- 
retitoosi. 

Nad suitsetasid, vaikides minuti, luurates üks- 
teist. Siis algas poisitar natuke pikka ja madalal 
häälel : 

— Kui te õieti teada tahate, miks ma teid kut- 
susin täna õhtul oma tuppa, härra Veem, siis kuu- 
lake: mul on teile üks ettepanek... 

— Noo! Väga huvitav... tänaseks? ironisee- 
ris Mart. 

— Ei. Pikemaks ajaks. Ärge pange pahaks, härra 

Veem, etma sellise igapäevse jutuga rikun võib-olla teie 
seiklustuju, aga ma pean rääkima, et vältida teil 
minust tekkida võivat valekujutlust. Mina ei ole 
tüdruk nagu kõik teised. Ma tean, et teie armas- 
tate võtta naisi kergelt. Jah, jutlemiseks ja niisama 
võin minagi mehi võtta samuti kergelt. Rohkem 
aga mitte. Kui juba seltsimehelikkuse piirest olen 
lubanud üle: minna kellelgi, siis võib kas ainult 
armastada või täitsa põlgama hakata ja eemalduda. 
Tean teid juba ennemgi, oma tuttavate kaudu... Ja 
tunnistan otsekoheselt, et ei tahaks teist eemal- 
duda... Pealegi oleks väga huvitatud kuulma, 
missugused tunded on teil minusuguse poisitari, 
spordiplika vastu ? 

Mart laiutas käsi: 

— Olete toredam tüdruk, keda mina eales ko- 
hanud! 

— Tänan. Ma loodan, et need sõnad tulid sü- 
damest, ja seepärast lubage, et ka mina räägin tüh- 
jaks oma südame... Ühe sõnaga: tahaksin abi- 
elluda. Teie meeldite mulle, olete minu tüüp, nagu 
öeldakse ja — ma näeksin meeleldi, et meist saaks 
paar... 

Mart kergitas end üllatusest, siis ohkas. Viivu- 
kese pärast köhatas ja kogeles nagu vabanduseks: 

— Aga see on ju võimatu... Mul puuduvad 
seks majanduslikud eeldused, absoluutselt... Väike 
ohvitseri palk, mõningad võlakesed ... 

— Ei tee viga. Majanduslikud eeldused oman 
mina, pahvis natuke rahutult suitsu punase tule 
suunas. 

— Huvitav, missugused? Teenistus ? 

— See ei paku palju. Aga mäletate, ma rääki- 
sin, et oleksin meeleldi linnast eemal mererannas. 
Noh, oman seal rannas ehituskrunti ning pangas 
ehituseks vajalikku summat. Ent kadunud isa testa- 
ment ütleb, et saan päranduse valdajaks vaid sel 
juhul, kui abiellun enne kahekümne viienda eluaasta 
täitumist ja panka paigutatud rahaga asun välja ehi- 
tama rannas juba aastakümneid seisnud krunti. 
Vastasel korral läheb pärandus onupojale, kes on 
kohustatud ehitama samuti... ja pärandama selle 
kas minu lapsele — kui seda on — või oma pojale. 
Mina oleksin valmis ehitama randa suvilat, mis ar- 
vate teie? 


— Arvan mina? Mart Veem tõepoolest ei leid- 
nud enam sõnu täna. See oli esimene kord, kus 
teda kositi ja — seeoli nii võõras, nagu oleks keegi 
teda alasti kiskunud. Ta komistles, kuni viimaks 
sai üle huulte: — Mina arvan, et... ma pole veel 
abieluks küps. Ma olen ikka kujutlenud seda asja 
kui niisugust, mis mehele midagi erilist ei paku, 
aga siin pakute te nüüd kohe ennast, ja krunti, ja 
maja... Tõepoolest, ärge pahandage, ma ei saa 
präegu vastata! 


— Hüva. Annan teile- mõtlemisaega, ulatas 
tüdruk käe. — Räägime sellest mõne päeva pärast 
jälle. Head ööd tänaseks! sirutas ta end korraga 
püsti tõusnud mehe kõrgusele ja suudles tuliselt, 
suudles nii, et naistekütiks ja elumeheks peetud 
ohvitser Mart Veem tuikus järgmisel minutil nagu 
joobnud poisike oma tuppa ja end selili voodisse 
visates tundis veel kaua oma huultel tolle suudluse 

tulist jälgel, tundis ja mõnulesses, kuni uinus: riietes, 
tuhvlites, segane nagu oli. 

Ent see uni polnud magamiseks, oli jamps. Ta 
nägi end nagu poisikest liblikapüügil, kihutavat üle 
luhtade ja niitude, üle mägede ja läbi võsastikkude 
Irma Lubi järele — ikka värske suudlusmaik huulil, 
tugev, kõrvetav maik, nagu see, mille jätab hea, 
kange jook. Iga hetk oli ta tabamas põgenejat, iga 
sammuga kasvas pinevus. Aga kui ta viimaks oma 
käed ulatas põgeneva tüdruku pihtade ümber ja 
oli valmis haarama teda tulisesse sülelusse — ärkas 
higisena. 

Rebis end riidest lahti ja sundis uuesti uinuma. 
Aga uni kordus veel erutavamana, veel väsitava- 
mana. Mart tõusis hommikul roidununa nagu mõne 
joodud öö järele, mil ainult hommikutunnil korraks 
tukastatud. Kirus ja siunas — aga asjata. Une- 
nägu kestis öid nagu teinekord kuri ilm. 

Truuks jäädes oma senistele põhimõtetele, ta 
oleks ju võinud visata oma peast välja igasugused 
kujutlused tollest kummalisest tüdrukust ja ta ette- 
panekust ning elada endise lustaka hoolimatusega. 
Aga ei raatsinud. Oli midagi kogu selle loo arengus 
ja arendajas, mis teda vastupanematu jõuga paelus 
ja sidus. Aeg-ajalt kordas ta enesele: see on suu- 
rim rumalus. Juba praegu valitseb ja käsutab ta 
nagu opman, mis siis veel pärast! Minna meelega 
naise tallaaluseks, tuhvlilakkujaks! Ei... 

Aga samas jälle meeldiski talle too energia ja 
jõutulv, mis sest naisest hoovas otse vangistavalt. 
Kui ta õhtuti oma diivanil selili lamas ja lakke 
vahtis unistades — nagu nüüd oli kujunenud juba 

igapäevaseks kombeks — siis arvas ta teises toas 
rõõmsalt laulvat naist võrrelda võivat metsapuid 
kohisema lööva kevadtalvise tuulepuhanguga või 
üle kallaste pakitseva tormaka ojakesega. Nii palju 
ürgset ja loodusele omast oli igas selle naise liigu- 
tuses, häälitsuses, teos. Viimaks polnudki Irma 
Lubi enam Mardi silmis nagu tüdruk, naine, tava- 
line inimene — vaid looduse enese kutsumus, ko- 
hustav ja püha. Kui ta ühel päeval niikaugele oli 
jõudnud oma targutustes, astus ta üle esiku, Ko- 
putas ja ulatas käe: 

— Otsustasin sinuga lunastada oma patud kogu 
naissoo vastu ning loodan, et sa mulle ka enam 
pakkuda suudad kui ükski teine naine... 

Irma suutis — kõigepealt kadusid painavad uned. 

Siis ühel vulisevate vetega kevadisel päeval 
ütles Mart: 

— Sinu, ritsika, tõttu hakkan oma flegmaati- 
lises südameski jälle nagu elu ja jõudu tundma... 
Minusugusele ärakulunud vanapoisile võisid ainult 
sina õige eluhimu ja teotahte tagasi anda... 

Paari kuu pärast, lillede õitsemise ajal kevadel 
alustasid nad majaehitamisega kõrgel mererannikul, 
kaljusel pinnasel, vastu igavesti mõõnavat vetevälja, 
vastu rahutut elu. 

Mart viskas monokli lauasahtlisse ja asus juha- 
tama ehitustöid, Irma ei tahtnud palju teada tol 
kevadel spordiväljadest ega sigarettidest — ta istu- 
tas lilli ja kaevas värsket, juurtest läbipalmitud aia- 
maad, nii et selg raksus võidu labidavarrega. 

Kohtan juhuslikult sõber Kivipuru. Istub käi- 
davama baari kõrge puki otsas ja rüüpab õlut, pali- 
tuhõlmad ripakil kahel pool kui läbiklopitud kukel, 
lühike suitsujunn peos tossab. 

— Muretsed, sõber? küsin. 

— Rõõmustada ei ole just asja... viskab, ning 
jäme soon ta otsaesisel vibutab kui kummipael leti- 
taguse tütarlapse käsivarrel. 

— Toeta, kolistab teise puki lähemale, — näe, 
naisest olen lahti. 

— Ära räägi? Kuidas? 

— Lugu algas lihtsalt, seletab. — Istume büroos 
üks päev; kliente pole, raha pole ja — tuju loomu- 
likult pole. Kõlistatakse. Noh, klient, tead, mõtlen. 
Meiesugune väike advokaadike, kes pole veel par- 
teis ega parlamendis, teadagi, peab näitama suurt 
joont — võitmiseks. Löön lahti aktikaaned, vanad 
teadagi, ja süvenen töösse. Mõistad? Ma ju kir- 
jutan palvekirju ja naa, aga kutse au, eetika peab 
olema. Naisele kõrvaltoas hõikan: avagu. Ta mul 
ju nii seki ja selli eest. 

— Nojah, avabki. Teeb ilusa liigutuse, ütleb 
»Palun“ isegi. Ja sisse litsub ülinoobel noorhärra, 
justkui moelehest maha lõigatud, mõistad : helehal- 
lid viikis püksid, sügavsinine kuub, kollane poolo- 
särk ja punane lipstük. Nagu Tuglas Vairbanksil, 

tol kino südametevargal — aina mingi ja puudri 
hais taga. Kummardub galantselt, naeratab õndsat 
kavalerinaeru, tänab, südamest tänab mu naisukest, 
portfellike kõikumas näpus. 

— Küllap mõne lahutuse asjus, mõtlen, ja hais- 
tan raha. Kohe sihuke tundmus lööb ihusse, et 
noh, vend, teeme, mis võime... Oled noobel poiss, 
ja päästame su naha. 

Noorhärra kummardub mullegi, sõnab: 

— Tohib teiega üks sõnake, üksainus... ? 

— Olge lahked, palun, võtke istet, sean end 
ootavasse olemisse. 

Võõras noogutab tänulikult, istub siis sama 
galantselt kui seisabki, tõmbab värvilise taskurätiku, 
nuuskab ja peenelt, tead, asetab tagasi rinna- 
taskusse. 

— Vabandage, algab, — tohin küsida ehk, härra 
Kivipuru, millega teie end lõhnatate ? 

— Kuidas, mis!? keeletun. 

— Ja-jah, lõhnatate, päris tõsi. See on väga 
tähtis probleem, liiatigi seltskonnainimesel. Peab 
olema ju igal haritud ja kultuursel tegelasel oma 
individuaalne lõhn, viisakas lõhn... 

— Kuulge, mu härra, teie... mai ole sokk, 
jumala eest! tõusen. 

— Üksainus momang lubage, härra Kivipuru, 
tõuseb ka, siblitseb mapis, — lubage tutvustada 
teile uusimat maailmakuulsat sensatsiooni. Profes. 
sor Grubenstocki, üle maailma kuulsa Londoni tead- 
lase viimane leiutis, patenteeritud Ameerikas, Hiinas 
ja Jaapanis — kõigis maailmariiges. Müüakse aastas 
3000 miljardit tükki, kuigi maakeral elab vaid 2000 

miljonit inimest. Iga viimane kui neeger tarvitab. 
Harukordne! Lubage esitleda, tõukab varrukad 
ülespoole mansette, võtab mapist peene liigutusega 
roosasse paberisse mässitud kuubikukese, avab, otse 
silmamoonutaja võtetega, tead, lust vaadata, kuis 
inimene asja oskab. 


— Kuiv parfüüm, olge lahked, mu daamid ja 
härrad! Ei enam mingisugust lõhnaõli pudelit, 
märgumist ega plekihirmu. Võite panna otse pal- 
jale nahale kui ka kõige õrnemale ja valgemale 
siidriidele. Kohane elegantsemaile daamele, piilub 
maise poole, — kui ka härradele. Üksainus puudutus 
kuiva parfüümiga ja — teie kehal või kehakattel 
on terveks kuuks kõige magusam 0šanšelli või 
tsüprii lõhn, just nagu soovite. Ennenägematu kuul- 
matu edu! Filmitähed hõiskaväd kooris, Mussolini 
on üllatatud ja sõber Hitler isegi lõhnatab oma vur- 
rukesi kuiva parfüümiga. Luhvt! Ja ainult 50 senti 
paar, olge head, nuusutage — torkab naisele nina 
alla. Müüme praegu reklaamhinnaga. Tuleval nä- 
dalal juba sada protsenti kallim, kui lähete ostma 
ärist. 

— Ah, teeb naisuke, ja tead, punane jume ta 
palgel mängleb. 

— Palun, mu härra, teie käitumine... 

— Teie käitumine on otse jumalik, lõkatab 
naine naerma, riisudes sõna mul suust. — Nagu 
filmist, ütlen teile, — kui noobel, vaata aga, sosis- 
tab mulle silma pilgutades. 

— Armalised prouad ehk ise veenduvad. Saja- 
protsendiline ime. Kuiv parfüüm... ulatab nüüd 

juba galantne noorhärra roosa paberikesega kuubiku 
naise kui kaitsja ja toetaja poole. 

— Siin on büroo, mitte rohupood, härra, saan 
tuletada meelde. Kuid seda ei kuulda, ei võeta 
lihtsalt teatavakski. Mees ketrab endiselt maailma- 
kuulsast professorist, patentidest, asendamatust saa- 
vutisest, menust. Ning naine aina muheleb. Tuppa 
levib magus maasikamarja hais. Pähe hakkab kohe. 
Säh sulle siis üksainus sõnake! 

— Ei, ei vaja teie parfüümi, võite minna! saan 
lõpuks suust ja süvenen laua taha. 

Kuid noorhärra ei mõtlegi minna! Laob aga 
uusi pakikesi lauale ja kudrutab : 

— Armulised prouad, ainult viiskümmend senti 
paar: šanšell ja tsüprii. Harukordne juhus. Riiast 
just eile saabusin.  Reklaamülesandel, proovige. 
Meeldivuse korral ainuesitus Eestis teile, härra Kivi- 
puru, kui soovite, ja-ja... 

— Mõtle, kuidas lõhnab, tõukab naine pakikese 
mulle. — Parem kui ükski õli... võtan paarikese. 

— Võtad! ühmatan kurjalt. Raiskad raha, 
sedagi vähekest, mõtlen, aga nii ei või ju öelda 
võõra inimese juuresolekul. Võtku! heidan käega. 

Härra moelehelt pakib peenelt ühe —šanšelli 
ja teise roosiõie hõnguga pakikese. Naine maksab 
ja surub jumenedes kallid parfüümikuubikesed vastu 
rinda. Ta silmad sädelevad. Elu on tulnud korra- 
pealt temasse büroo luitumuses. Laginal naerab 
noorhärra rasketele komplimentidele, mis see jagab 
ukse poole taganedes ja ikka järjest küürutades, 
tahtsin öelda kummardudes. 

— Loodan, et jääme igavesti sõpradeks. Teie 

ei unusta, armuline proua, ealeski seda peent par- 
füümi, mis teid seltskonnas tõstab esirinda, teeb 
kõigi huvi keskuseks ja paneb pööritama kava- 
leride pead ... läheb. 

— Säärane setuke, täituru džentlmen, torisen 
oma laua tagant. — Jälle muudkui raha! Ei tea, 
kust mina selle pean välja võtma, kui sina mitte 
raasu ei oska kokku hoida, tõrelen. 

Ent naisuke teeb näo, nagu ei räägikski ma 
temaga. 

— Eks ole, algab, kus ikka peenike kaup: kuiv 
parfüüm! Kas pole uudis, mis? Ah, kuis ma nüüd 
Adeele ja Minna silmad kadedusest nutma panen, 
esimene Eestis, ja minul! surub rusikakesi meele- 
heas kokku. 

— Sai ta seda lõbu endale lubada või mitte, sõber, 
ei tea täpsalt. Tänaseni ei tea. Aga kui järgmisel 
päeval peale ringkäiku kohtusaalides ja paari pitsi 
ühe viiekroonise kliendiga koju lõunale ilmun, no 
mis sa ütled, on kisa lahti: 

— Sina kurjavaimu suli niisugune! võtab naine 
mind auavaldustega juba uksel vastu, silmad nutust 
punased. 

— Kes? küsin heatahtlikus juhmuses. 

— Häbi sul ei ole, sina, lakes! Panid nahka 
mu kuiva parfüümi oma piibulakaga seal öölaua- 
kesel, näe, sulab! 

— Naeran täiest kõrist, nagu mees peab naerma, 
kui naisel midagi vedanud viltu, sest abielus peab 
olema mõnu, ja mõnu, tead sõber, seisab selles, kui 
saad vahestki näidata, et oled üle naisest, oled mees. 

— Nojah, aga too mõnu läks mul kalliks. 

— Lurjus! karjub ta, — sina rikkusid meelega 
mu kuiva parfüümikese! Ütle aga nüüd kohe, mis 
sa talle tegid? Ei lõhna, vedel peaaegu... 

— Tola oled, hani päris! mina vastu. — Lask- 
sid end lopsaka lõuaga täituru džentlmenil tüssata 
ja nüüd — mina! Mina pole teinud liiga mitte 
kärbselegi, tõendan. 

Aga kes seda usub. Abielus väga harva juhtub, 
et ustakse teineteist, sõber, omast käest tean. 


— Valetad! kisab ta, silmist purskub valuvett. 
— Tema oli ju nii aus ja peen, noobel. Ei müünud 
prahti. Kus oli luhvt! Aga nüüd! Sina ja ei 
keegi muu, sa näru mehe nahas! 

— Räägi või ära räägi. Mitte teragi abi. No pole- 
minugi kannatus kaameliga paariskäimisest kasva- 
nud ja oma meheau jaluleseadmiseks kohman, et 
küll olen ikka lolli naisega kokku sattunud, minu- 
sugune haritud inimene. Olgu jumal armuline lolli- 
dele, sest minu süda on puhas ega tea midagi tost 


kuivast hõngust peale eilse, mis nägin büroos, nagu / 


tead, Ilseke, isegi. 


— Või loll ja hani? Ah nüüd olen ma see ja 
teine ja veel kolmaski! Enam sõimunimesid ei oska 
sa leida. Aga siis, kui mind tahtsid saada, jooksid 
taga kui peni! Häbi sul pole! Sa ei armasta mind 
enam, ei armasta — ja see on kõik! karjub naine 
hüsteeriliselt. 


— Muidugi, et ei armasta, Ei saagi armastada 
nii rumalat naist, nagu sina oled! kohman. 

— Oi saõnnistus, missiis järgnes! Näkku sadas 
mulle sohvapatju, põrandavaipu, puudritopse. Just 


mina otsa jäi kleepuma midagi vastikult pehmet ja 


rasvast nagu käntsakas võid. Puristan ja kraabin. 
Roosa paberilipakas libises põrandale ja pihku satub 
midagi kujutut — kuiv parfüüm ise. Ainult lõhnast 
tõesti pole enam juttugi. Nätsutan peos, pigistan 
närviliselt ja ilus piklik pulgake kujuneb välja, 
nagu küünal. 


— Kuule, Ilse, räägin, — näed, vaha või mingi 
muu solk, puhas pettus... 


— Ise oled petis! kisab teinepool. — Rikkusid 
ära mu Õnne ja au. Läksin näitama, ja nisuke 
häbi... Mitte minutitki ei ela ma enam mehega, 
kes ei oska hinnata oma naise õnne, kriiskab. 
— Äralähen sinu juurest, otsekohe praegu, silmapilk 
lähen! 


— Ilse! hoiatan. 


— Nüüd ja veel Ilse-Ilse! Lurjus, abielu hävi- 
taja! Mitte kõige väiksematki lõbu ta ei või näha 
sul. Nisuke barbar! Issand, küll mina olen õnnetu 
inimene! oigab ja langeb kummuli diivanile, nutab. 


— Mõtlen, et noh, nuta aga pealegi. Vihma järele 
tuleb ikka kuiva ilma ja kuiva järele vihma. Kuid 
naiste pisaraid mina ei kannata, nagu kunagi mees, 
ja seepärast surun kaabuloti uuesti pähe ning kõn- 
nin uksest välja. Vihmavarju, sinna, kus teisigi 
omasuguseid, 


— Läheb tund, teine, kolmas. Õhtu saabub ja sü- 
gav videvik juba. Kilgike on peas ja südameke kergem. 

Tuleb kojuigatsus, abieluinimene. Võtan paar koo- 
gikest pagari juurest näppu ja sõuan koju, et noh, 
teeme Ilsekese meele jälle heaks. Kaua sa oma teise- 
poolega ikka viha pead. Niisuke süda, sant teine, 
hale, ei või kohe elada, kui pole rahu majas. Kõn- 
nin ja mõtlen, kuis kõik ilusti öelda, et olime äge- 
dad ja lepime nüüd jälle. Elus juhtub ju mõndagi, 
kes's sellest. Teel võtan veel eidekeselt kimbu pnna- 
seid astreid, ja süda otse juubeldab sees, et oled 
ikka ametipoolest õigusetundja ka, küll see asi ede- 
neb. Avan tasahiljukesi ukse, poetan end sisse ja kiki- 
varbail hiilin elutoa ukse taha. Kuulatan. Ei kõp- 
pugi. Magab, mõtlen siis, vihastus ja keeras voo- 
disse. Pöördun magamistoa poole, pimedas, mõtlen, 
äratan ta lilledega ja, ja — suudlusekesega. Koban 
kassisammul voodi ette, kummardun — tühi! Läi- 
nud! Tõesti läinud! 


— Ikka tolle parfüümi pärast? 


— Sama pärast neh. Süütan tule ja veendun, 
et mis poissmees, see poissmees. Pole ei naise rii- 
deid ega õhkugi enam toas. Isegi kirjakest pole jät- 
nud, et nii ja naamoodi. 

— Vaat* sulle pirukas, koogid, lilled ja lepitus! 
ohkan ning pistan suitsu hambasse. Põlvedki löö- 
vad võbisema. Perekondlik draama. Mitte nagu ei 
suuda harjuda mõttega. Marsin mööda tuba. Aga 
kaua sa ikka marsid. Inimene väsib, pealegi sihu- 
kese ärrituse puhul. Panen lillekesed ilusti vaasi 
ja magusa lauale lahti, et kui Ilse peaks tulema 
varahommikul — vahest ehk süda rahuneb või nii, 
— siis kohe meelehea võtta. 

— Magan öö. Rahutult visklen ja tunnen, et ikka 
mida vaja, seda vaja: naisemees naiseta on nagu 
ratsapoiss hobuseta. Ei und ega küljesoojendajat. 
Hommikuks valmib kava: lähen ja palun andeks 
Ilselt. 


— Lähen ja — eilähe ka. Kus sa ikka lähed end 
tegema puhta narriks! Mehe au on mängus, taipan. 
Ei või. On vaja leida nõks. Ja leiangi keskpäevaks 
nõksu: tarvis otsida üles too kuiva parfüümi kupel- 
dav džentlmen ja viia naisega silm-silma vastu. Las 
- tunnistab ise, et kaup oli kaval ja petise töö. Siis 
pole mina ja nii edasi, mõtlen... 


— Otsin ja otsin meest. Nädal aega vahin iga 
portfelliga noorhärrat, tänavail jooksen järele, tungin 
asutustesse. Kuid mees nagu tina tuhka kadunud. 
Siis äkki täna hommikul III jaoskonna rahukohtu- 
niku kojas, vaatan, nagu tuttav kuju kõnnib alla 
trepist. Sonike viltu peas, kortsunud kaltsud ümber 
sääretorude. Mees on sama, tõepoolest, aga — moe- 
lehest enam mitte haisugi küljes. 


— Härra, peatan ta lävel. 


— Härra, tere, muigab vastu. — Kas härrale 
ehk läheb häid žilette? Tosin viiskümmend senti, 
laulab sama kudrutava häälekesega nagu toona, kõl- 
gutades käes väikest kohvrit. — Vaese inimese 
asi... 


— Ahaä, mõistan, nüüd püütakse teise sildi all. 


— Petis! puristan talle näkku. — Naiseröövel 
niisugune. Tunnistage üles, mis te sokutasite mu 

naisele kuiva parfüümi pähe, mis sõnnik see oli, 
ah mis? 


— Rahustuge, sõnab tõsiselt, — ega teie naine 
pole ainuke. Ja siis elutargalt lisab: — Lugupee- 
tud härra Kivipuru, eks ole äri ikka äri, seda teate 
isegi. Ka meiesugune peab elama. Elama peab — 
kord kuivast parfüümist džentlmenina, kord kehva 
poisikesena žilettidest, eks ole? Mis siin siis asja 
vihastuda! Aumehelikult ... 


— Haaran ta rinnust kinni ja ütlen, etlähme aga 


nüüd mu naisevanemate juurde ja teeme draama 


komöödiaks, mehike. 


— Punnib vastu, ei olevat aega. Ja jutustab 
kümme lugu järjest, mis kõik kuiv parfüüm korda saat- 
nud. Lõpuks! — Ja mis sest naisestki nüüd kehval ajal 
nii taga ajada, puurib targu. — Oleme mehed oma- 
vahel, kas naisi puudu, härra Kivipuru... Ega's 
elule maksa alla anda, õpetab. > 


— Suli, viskasin käega. Mine veel räägi säära- 
sega! Kohe ei saa, üle lihvib sind igat viisi. Ja 
siin ma nüüd istun ja mõlgutan mõtteid selle ilma 
asja ja olemise üle: kas anda elule alla või mitte? 
Kas tol täituru džentlmenil lõpuks pole siiski õigus? 
Mis arvad sina? 


— Mis kohtunik nüüd mina... aga kui sul just 
naisest kahju pole, kui sa tema järele sama vähe 
igatsust tunned nagu oma surma järele... siis... 
võib olla küll... 

— Tja, lausub sõber — lood on siiski sealmaal, 
et no jah, igatsus on päris poisikeslik, kui olla õig- 
lane ... Ainult enesetunne, uhkus ... sa vist mõis- 
tad mind. 


Miks ei oleks ma mõistnud oma head sõpra! 
Tegin poolpöörde baaripukil, vastates, et sääraste 
asjadega nagu uhkus ja enesetunne saame hakkama. 
Ja Saimegi. Pealegi päris viisakalt. Sel kombel liht- 
salt, et võtsin telefoniühenduse proua Ilse vanemate 
kodusse ning mängisin natuke parlamentööri. Aitas 
meenutamisest, kui korralik nind soojasüdameline abi- 
elumees on sõber Kivipuru, ja et ühe väikese aru- 
saamatuse pärast ei maksa ometi karile joosta lasta 
õnnelikul abielul, jamalikul harmoonial, mis valitse- 
nud nende vahel aastaid. 


Kõneluse tulemus oli see, et tundi paar hiljem 
siirdusime kauaoodatud ja armsate külalistena proua 
Ilse vanemate avarasse kodusse kohvile. Soojad 
sõnad ja soe jook sulatasid peagi viimse jääkirme 
abielurahva südametes. Nad õrnutsesid ja kallista- 
sid üksteist pilkudega veel samal õhtul nagu noo- 
red vastarmunud. Aga enne kui ma lahkusin neist, 
tähendas proua Ilse mulle omavahel: 


— Teile kui oma mehe sõbrale võin ma ütelda, 
et see ärajooksmine polnud sugugi mõeldudki ära- 
jäämisena. Tahtsin ainult näha, kas tullakse paluma 
andestust või mitte. Meie naised oleme sellised, et 
võime eksida rumalalt, aga meie ei palu kunagi 


andestust ... Seda peavad tegema mehed, isegi siis, 
kui meie oleme süüdlased... 

SAV, 


— Mispärast? üllatasin. 


— Mispärast? Seepärast lihtsalt, et mehed on 
ainuke siin maailmas, mida meie, naised, valitseme 
hästi ja täielikult! vastas ta kelmikalt, lipsates 
minema. 


L 


Tõmmunahkne keskmist kasvu tütarlaps toetus 
k pelglikult pika pingi nurgale ja kuulas ara linnuke- 
sena, süda hüppamas mitmepuudase vasarana kitsa 
- rinnalehe alasil. Toetus ning nirgina sirutas kõrva 
kabineti ukse suunas, kust kostis vaheldumisi mehe- 
- hääle rämedaid kõminaid ning naise kudrutavaid nae- 
- ruturtsatusi. 
— Kas õnnestub Siingi? lõikas kohmetu-valus 
mõttekiil ajju. 
Kuski lähenes kõrvaluksest ilmunud vanaldane, 
kavala näoga käskjalg ja päris: 
— Teie soovite, preili ? 
— Rääkida härra direktoriga, pool-luksudes, 


pool-ärevalt pajatas kõhetu ootaja. 

— Praegu tal on ees meie suurima kaasomaniku 
proua, küll kulub aega, enne kui saavad asjad 
joonde ... peitis muheluse habemetuusti varju, — 
teil tuleb oodata, lisandas elutargalt, lahkudes samas 
kuhugi, paberitega toimetades. 

Oodata, oodata! jaa, seda ta ju oskas. Käinud 
oli kuid ukse tagant teise taha ja ikka kuulnud 
vaid neidsamu sõnu — teades peast juba tooni ja 
hääle, millel: neid lausuti iga käitise juhtija sulase 
poolt. Ent õhukesed sukad olid aukudes ja silmis 
kimeles näljase lapse nutt: mida jäi teha muud kui 

vaid uuesti joosta, uuesti kuulata neid igivanu sõnu 
ootamisest, teinekord-tulemisest, peatsest paremate 
aegade tulekust. 

Hilbud ümber keha aga ei läbenud oodata pare- 
maid aegu, jakike odavast plüüsist venis iga vee- 
detud päevaga enam sorgu, narmendas varrukasuil, 
ja nööpaukudest, kingil oli rohkem auku kui talda, 
mis paitas krobelist sillutiskivi. 

Huulilt valgus õretav veri, kõht korises päev- 
päevalt häbematumalt ja piinlik hakkas inimeste ees, 
kelle juures veedetud tasuta söödikuna viimased 
viis kuud. 

Pidi ometi leiduma maailmas tegevust ja kohta 
noorele töövõimelisele, agarale ja osavale käele! Pidi 
ometi saadama kord üle tundest, mis sisendas ots- 
tarbetust ja elutüdimust igasse liikmesse kehas ja 
ajas pähe jubedad aimed pimedast tänavast, kõrtsi- 
toast, tormava rongi rataste lõikavast hoost või 
sadamasilla ääres volksuva tinaraske vee hõljuvast 
varjust. 

— Ei, kohendas käsi varrukasse ja otsustas panna 
mängu kogu oma kõne- ning teadmiste võime, et 
ometi kord... 

«. — Palun, ärge siis saage minust valesti aru, 
kõlas korraga mehine hääl valjemalt kitsa ukse tagant, 
millel väike lakitud silt , Direktor“. 

— Mis te õige mõtlete, härra Kaarma ... lõgis- 
tas vastu naise hõbedane alt. 

— Seisukorda tuleb käsitada nii, nagu ta on, 
kostis seepeale mehelt mügiseva naeratuse varjul 
ning — siis kerge kobina saatel surid pikiks minu- 
titeks kõnelused sealpool ust... 

Kõhetu ootaja võpatus tahtmatult, heites ukse 
poole ara, uuriva vaate. Ent küllalt paks oli 
uks, ning mis selle taga ka räägiti või sündis, selget 
kujutlust sest kojas konutaja ei võinud kuidagi saada. 
Aimas vaid midagi tumedalt, naiselik-targalt. 

— Olge heaks, astuge aga jälle peatselt sisse... 
jaa, kindlasti, muidugi... teie sarnaseid külalisi ... 
00, palun, palun... tõugati korraga pärani raske 
kahepoolega kabineti värav ning kaks õhetavate, 
tervisest ja elujõust lõkendavate paletega inimest 
seisid ooteruumi künnisel näruse tütarlapse vastas. 

Sügav, teineteist mõistev pilk, tugev käesurve 
ning — lahti korgitud lõhnaõlipudelina libis väik- 
lane karusnahas daam välisukse taha. 

Ümmarat kasvu valgepäine direktor kergitas üle- 
olevalt kulme. Tõmbas alumise huule viltu, kär- 
sutas nina, käed harjumusest jutlemisel enesest ala- 
matega vajusid püksitaskute põhja. Pilk aga riivas 
apla roomajana saleda tüdruku pihta, jalgu, näojooni. 
Tundus, kui tahaks ta ainsa vaatega läbi katsuda 
võõra siseelundid. 

— Soovite teie minuga ...? 

— Härra Kaarma, paluksin ja minutiks tohtida 
teie kasinat aega . . . kogeles kähku ja kooliplika- 
likult tõustes. 

— Hm, preili Lõhe — kui ma ei eksi, olete va- 
rem käinud minu juures, teenistuse asjus. 

— Jah, olen, aga... 

Direktor Kaarma nägu venis pikale muigele. 
Vaevaltmärgatava pealiigutuse andis ta märgi astu- 
miseks kabinetti, kust veel nüüdki hoovas vastu 
hiljutise daami apteegilõhnu. 

Toetus Klaara Lõhe, tütarlaps keskkooliharidu- 
sega, töölisperekonnast pärit, oma kondise ja hilpu- 
des ihu nahktooli servale. -Härra Kaarma ise aga 
asetus mugavalt peaaegu ristseliti, pibuga pühkides 
üle oma hõreneva juuksega kolba. a 

— Otsekoheselt öeldud, algas direktor, — kui 
te oma ,aga“ pole kõrvale jätnud, siis teate küll — 
haigutas salaja roidunult — missuguse vastuse ma 
umbes võin teile anda... Tänapäeval pole teie ai-- 
nuke tütarlaps, kes vajab teenistust... Vaadake, 
teie olete noor, nägus... Võiksite elada, elust mõnu 
tunda ja nautida teda, selle asemel et, noh — te 
mõistate mind ju — meenus hiljutine seiklus prouaga, ) 
kerge väsimus levis üle keha, jätkas enam jon- 
nist kord algatatud mõtte kaitseks kui huvist vastse 
seikluse vastu noore aguliplikaga, — jaah, ma usun, 
te mõistate mind, mul pole tarvidust head teha, 
olen äriinimene: käsi peseb kätt, kaup kauba vastu... 
arendas uniselt jutulõnga, samal ajal ise alatead- 
vuses tundes oma liikmete vastu suruvat kaas- 
omaniku sulava abikaasa vormikaid kehaosi. Isegi 
ta silme ette kerkis justkui midagi ovaalset roosat, 
üleni lõhnavat ja pehmet, mida kallistades käsi = 
kippus uppuma naha seemisvoltidesse. i 

Proua Niina vahtõrnad SP näs 

Proua Niina krabisev siid . 

Direktor Kaarma nägu va kõne lõppedes koos. 
tooni kindlusetusega nõksu madalamale. 

Pahaselt viskas pilgu kohmetunud tüdrukule 
enda vastas. =: 

— Noh? häälitses korraga läbi nina, tundes 
häbi oma nõrkusest naise vastu, kelle eluviiside 

omapärast ja sarmikuse arendamises ta polnud kau- 
geltki mänginud viimast osa. Tundis teda ometi 
viimase peenuseni. Miks ei tulnud tüdimus? Või 
- oli see lihtsalt öeldud, armumine? Tema koge- 
muste juures ja vanuses! Naeruväärt! 


Raputas enesest viimase mälestusteuima ja suu- 
nas küsiva pilgu uuesti kügelevale tütarlapsele. 


— Ma, ma ei tea, kuidas... koperdas see abi- 
tult sõnade rägastikus, silmad varbaküüsi näitavail 
kinganinadel. 


Mees ise oli nüüd jälle härra Kaarma. Unelm 
oli vaibunud. Inimene, mõtlev homse päeva peale 
ette, ärkas tas uue jõuga. Sõnas reeglipärasuseta, 
kaivalt kui viilides: 


— Ei tea! Tähendab me jõuame kokkulep- 
pele... Nii, väga rõõmustav, haaras taskust kol- 
lase kullalatakast ajanäitaja, — pean just ruttama 
panka ... ehk te's homme umbes samal ajal astute 
sisse? Teen teist nägusa kontoripreili, mis? 

— Jaah, hingeldas hädine naisehääl kurgupõh- 
jast läbi alanduse ja kerge viha kui purev tulekeel. 

— Hea, homme kell kaksteist! 

— Päevavalges, siinsamas... Issand! purskus 
järsku fontaanina tüdruku silmist koos pisaratega 
sõnu, — siis juba kohe, aah,! viskas pea kablatatud 
metsloomana tõrksalt selga Kitsalt palgelt pudenes 
vesihaavleid kortsunud rüppe. 

— Ei, homme! lõi Kaarma sahtliukse paukudes 
kinni, — ärge mängige plikakest... olete ometi 
täiskasvanud naine... Palun, avas ukse pilukile, 

— minu aeg on tänaseks läbi! vihastus jälle oma 
nõrkuse üle lõhnav-roosa proua suhtes. 


Ning teine naine poetus välja direktor Kaarma 
kabineti väravaist: naine alandusest nõrkemisel ja 
kääriv oma sisemises vihas kui salajane vulkaan, 
silmaripsmeis peidetud tukslevad veeterad, kinga- 
kontsad vildakad — naine kui õnnetuse ja häda 
hunnik. 


IL. 


Punaseil silmil koputas Klaara Lõhe õhtuvide- 
vikus ühe agulimaja katusekambri võidunud ja rus- 
kele uksele, koputas ning ehmus ise, nagu oleks 
end tabanud kuriteolt. 

— Kas tohtis säärasena külastada teda? Häbi 
ja alandusejuga jooksis tast läbi nagu särtsuv elek- 
trivool. Kuum vaheldus külmaga ning väike jalg 
lõi võbisema läbiligunenud, märjas, punga nõelutud 
sukas, mis kunagi olnud siid, nüüd aga kujutas ene- 
sest vaid risti-rästi veetud nõelalõnga täitvana siiski 
veel ausalt oma otstarvet. 


Sügistuul vingus oigavalt ning pimeduses ava- 
nes uks krääksatuse saatel, mis meenutas pigistatud 
kassi hädakisa. Täis ämbreid, luudi, tünne ja räpa- 
seid kaltse hallile esikupõrandale langes vihk kollast 
valgust nagu pikki õlgi ja poolküürutava tüdruku 
kohmetud jalad said korraga nähtavaks oma rahu- 
tus värinas. 

— Tere, Robi! ta peaaegu halises. .Poetas 
end sisse, tundes, kuis kurk kippus kuivama ja 
silmad äkilisest üleminekust pimedusest valgusse 
lõid kimelema imelikult. Neissegi oli nakanud eba- 
määrane ärevus, millest muidu ei osanud vabaneda, 
kui vedas väikese pesuriidest taskurätikuga korda 
paar üle näo. 

— Tuul on väljas nii vali, kisub silmad vette 
kohe! naeris vallatusetahtega, kuigi hääl murdu- 
vana ja haprana helises endiselt võõralt ja vastu- 
meelselt. 

— Sina, pole nii kaua enam näinud... mügi- 
ses turjakas poiss hallis kampsunis, valge juus värs- 
kelt surutud üle lauba tahapoole ja noored silmad 
täis elurõõmu. — Pidin kohe tulema täna teile... 

— Meile? Oh, muidugi! Aga mina rumalake 
jooksin ise jälle enne siia. Kas ei ole imelik, Robi 


— saabusin just siis, kui sina kavatsesid tulla? - 


Justkui mingi nägematu side meie vahel... 

Noormees vabastas ta õhukesest mantlist ja 
asetas kehva, neljast lauast kokkulöödud pingikese 
küdeva ahju ette. 

— Oled külmunud, soenda... Keedame teed 
ja puha... rääkis. 

— Kas tõepoolest? Robi, oled sa õnnelik, on 
sul tööd jälle? tüdruku silmi, mis läikisid mõhuka 
klaasiga petrooleumilambi valgel kui must samet, 


tekkis lootuse- ja uhkusesäde. — Ja-jah, ma näen, 
sul on laual terve pool leiba, ahi köeb, soe ja teed 
lubad keeta... Sa oled jälle leidnud teenistuse 


ning töö, Robi? 

Poiss ringutas, toetas selja vastu krohvitud ah- 
junurka ja siis venitas pikka nagu pingutades pas- 
sikeelt mänguriistal : 

— Tööd, kus nüüd seda, aga sain muidu väi- 
kese otsa... Näe, majahoidja siin viskas vedru 
välja, tehti kojahärraks, naeris. — Reaalgümnaa- 
sium andis mulle küllaldase ettevalmistuse... agu- 
lisse majahoidjaks, sähvas teravalt lõppu, nagu oleks 

tahtnud katsuda tolle nägematult pingutatud keele 
vastupidavust. Ta hääletoon tõusis järsult ning üle 
helevalge näo lendas tume vari, nagu oleks tema ja 
lambi vahelt vilksatanud läbi mingi suur lind. 

— Sina majahoidjaks? Siis sul on ju prii kor- 
ter vähemalt? Sa ei tarvitse enam maksta selle 
urka eest raha? nõudis uudishimulik tüdruk. 

— Raha, kui seda ka oleks, just mitte. Selle 
eest pean aga küürima iga päev kõnniteid, nii et 
särk käriseb! Nägid, koda luudi ja nuustikuid täis... 
tuleb vahel treppegi pesta. Ah! Üks sõnnik puha! 
| — Sa oled siis õnnetu, Robi? Sul oli ju nii 

tore talent matemaatiliste keerdküsimuste lahenda- 
miseks, oskasid lihtsustatud korras välja arvata 
isegi taevakehade suhtelise liiklemise ja nende kiir- 
gamise tugevuse. Sinust oleks võinud saada tähe- 
teadlane, professor, maailmakuulsus, aga nüüd... 
kojamehekoht! Kas sa pankades oled käinud, üli- 
kooli sisseastumise sooviavalduse andnud? .Õpeta- 
jad ehk aitaksid muretseda mõne kohakese, lubasid 
ju nii lahkelt soovitada sind ? 

Poisi nägu pöördus iseenesest eemale tulest. 
Varjud nurkades nihkusid pealekippuvalt ettepoole 
ja abjus praksus halg kurjalt. 

— Mind... ja paljusid teisigi. Teistest mõnest 
on saanud, minul pole lootust. Olen pärit prole- 
taarlase perekonnast... Tead isegi, mu isa läks 
punastega, vend mõisteti kinni, ema suri südame- 
valusse ja puudusse kevadel, kui oli tapnud end 
enne poolsandiks ainult selleks, et võimaldada oma 
tööga aedniku juures mulle reaalhariduse saamist. 
Olin ta viimne lootus, kuid jäin hiljaks... ema ei 

pidanud kavem vastu. Kaarma aednik võttis talt 
viimase jõu ja tervise... 

— Ah, direktor Kaarma juures oligi sinu ema 
viimati tööl? huvitus Klaara. — Mina käisin täna 
ka Kaarma jutul... poetas nagu varastades sõnu 
ettevaatlikult ja pikka, silmad suudlemas auklikku 
kinganina ja rõsket sukka. 

— Käisid? Noh? 

— Lubas teha minust kena kontoripreili, kui... 
püüdis naerda, aga naer suri nagu kustuv tuli too- 
res haos. 

— Ütle mulle otsekoheselt: kui? 

— Ah, ei midagi... ainult kui saan viisaka 
riietuse selga. Tema kontoris, alatiselt rahva hulgas, 
ei saa ma ju nende hilpudega... kergitas oma 
kulunud seelikut ja näppis pluusi, nagu näiteks, et 
ta just nende süül polnud veel saanud kohta Kaarma 
eksport-import kontoris. Ja vaatas enda üle kum- 
marduvale noormehele lõokesena silma. Ta isegi 
rõõmustus oma lootusrikkusest, märgates, kuis see 
poissigi nakkas. 

— Millal siis? 

— Kutsus homme tagasi, juba homme... Mõtle, 
Roobi, saan koha! 

Uusi halge viskas poiss küdevasse ahju. Leek 
lõi rõõmsalt ja julgelt vastu ahjulage, mis õhetas 
juba, hakkas isegi valgenema tulisusest nagu sepa- 
raud ja värske sööda sütele sattudes pildus praksu- 
vaid sädemeid kui säraküünal. 

— Hõõguv soojus ja tüdruku siiras pilk, mis 
oleks nagu kastnud poissi oma südameverega, lähen- 
das neid. Keldris kasvanud kartuli-idudena kooldu- 

sid nad mõlemad vastu soojust ja lasksid lõdvaks 
oma lihased, luud, ajud. Vaeste inimeste lastena 
nad olid harjunud piskuga ning see natukegi, mis 
oli ja millele loodeti, tegi nad õnnelikuks. Raasuke 
õnne on enam kui õnnetus, lootus -kergem kanda 
kui pettumus. Sõnatult vaatasid nad teineteist ja 
mõistsid mõlemad mõtisklevat samast. 

— Kas sa... kas sa jääd siis ikka edasi tädi 
juurde? algas viimaks kohmetult poiss, tammudes 
jalalt teisele, säärsaabaste kobisedes. 


— Roobi, aga kuhu ma siis lähen? Mul pole 
omakseid ega sõpru linnas. Ema tolle palgakesega 
ma ülal pidada ei jaksa, peab jääma maale... võõ- 
raste tööorjaks... 

Nii raskeks osutus poisil esitada uut küsimust, 
et ta ohatas; ohatas nagu hinge tõmmates ja uut 
jõudu kogudes kesk rasket tööd. Püüdis siis tui- 
malt ja närviliselt tüdruku käed oma pihkudesse, 
värisedes surus sisemise hinge alla. 


— Oled sa unustanud, et armastan sind, alati 
olen hellitanud lootust? . Kõhna tüdruku kastan- 
pruun pea nõksatas allapoole: 

— Tean, Roobi, tean, sosistas. — Aga mina... 


— Sa ei taha koos kannatada minuga ? Muidugi, 
suure ettevõtte naisametnikul ei sobi... ühe koja- 
mehega! viskas peaaegu vihaselt tütarlapse käed 
oma pihust ja hakkas pikil sammel mõõtma toapõ- 
randat. Kuid see oli nii kitsas, et ta kahe sammu 
järele leidis end madala voodikese ja tagasiastumi- 
sel kohe jälle Klaara eest, kelle õlad olid löönud 
vappuma, nagu kipuks nutt kurku. = Silmadega, 

mis nagu pruunid soojärved, täis leebust ja lohuta- 
matust, jälgis ta raevutsevat noormeest. 

— Eksid, Roobi, kallis... Ainult... et sina... 

Poiss jäi ta ette peatuma ning natuke virila 
naeratuse saatel vahtis tähendusrikkalt leegitseva- 
tele sütele, tüdrukust mööda, rääkides: 

— Mina? .Minusugune saamatu täheteadlane 
kojamehe kuues... muidugi ei vääri sind, mõistan. 
Hakkad teenima, ostad uhked riided selga, vajad 
ehteasju ja seltskonda... Minul aga on sulle pak- 
kuda vaid nuustikuid ja luudi... Eh, milleks oled 
sündinud, selleks pead ka jääma. Ei ole mingit 
väljapääsu sest mülkast... Igal pool ainult irvita- 
vad näod ja halvutav vaatamine üleõla: mingi põ- 
randaaluse võsuke aguliurkast! Keegi ei arvesta 
sinu andeid ega teadmisi, äpardunud poolharitlane, 
ütlevad... Parem kui säärased saaksid vähem hari- 
dust ja rohkem piitsa, tuleksid neist korralikumad 
tööorjad, ei viriseks ega targutaks! Niisugused on 
nende mõtted, kellelt olen käinud kerjamas haridu- 
sekohast teenistust ja tööd. Loen seda nende sil- 
mist, suuliigutustest ... Isegi majaperemees kiidab 
ülalt alla ja mõnuleb teadmises, et kojamehel tarkust 
enam kui tal endal. Ja ta on rahul, sest tal on 
raha. Rahas seisab võim ja au... Oleksin jät- 
nud kooli sinnapaika ja siirdunud kas või laadakaup- 
meheks... raha kokku ajama. Aga mul pole ju 
seda hingeelu, tööline olen, töömehe poeg, töönaise 
poeg, veres istub töö ja... viha! 

— Kelle vastu? julges küsida viivukese pärast 
tüdruk, kes oli jahmudes jäänud kuulama. 

— Kõikide vastu, kõige vastu! 

Ta ajas end sirgu, valge lakk väratas oimudel. 
— Sa oled õel. Alati, kui sind vaatan, imes- 


Aga, Roobi, ära vihka mind! Ma tahan ju 
ja sinu, ikka ainult sinu oma. Kui saan ametisse, 
me niipalju kokku, et võid jätkata õpinguid 
solis, võid neile alles näidata, mis suudab töö- 


Kaks kõhna kätt palmusid ümber noormehe 
soonelise kaela nagu õrnad väädid. Leppimine ja 
teineteise taasleidmine oli nii joovastav, et noormees 
u nustas ajutiseks isegi oma raevu kõikide ja kõige 


— /a kui mina kord lõpetan stuudiumi, siis ei 
arvitse sul enam kunagi muret tunda homse päeva 

eest! tõotas ta. 

Nad vallatlesid teineteisega nagu noored loo- 

id, hõõrudes oma siledaid põski teineteise põs- 


terve heeringas, mile Klaara hoolega puhastas na- 
'hast ja sooltest, lõigates tükkideks, ning isegi viilu- 
kake odavat, lahtist turuvõid. Söödi ja maitsti 
üksteise lähedust täite meeltega, nagu maitstakse 
vett või toitu. 

- Soojas toas, ühiste unistuste kallal nokitsedes 
Mendas aeg ning õhtuvidevikust oli saanud juba 
sügav poolöö, majades kustusid tuled üksteise järel 
nagu tähed eel koitu, surisema lõi vaikus väikeses 
pööningukambris. 

— Ega sa koju ei lähe, ega? sosistas noormees. 

Soojärve taolised silmad pöörati talle näkku, 
tuline käsi paitas põske, millel tärkamas esimesed 
habemeudemed. 

— Kui sa tahad... Ma jäängi sinu juurde, 
kohe täna... 


— Jääd! Jääd! 

— Jah, mind... visati välja... võeti uus, kes 
suudab maksta ... nuuksus tüdruk kogu kehaga. 

— Ära nuta, lohutas poiss. — Teen sulle hea 


aseme, alla panen ema vana vatiteki ja peale annan 
palitu ... Kahekesi on siiski hubasem kui üksi... 
Nii algas nende abielu. 


HL. 


Uus päev algas uduselt ja märjalt. Taeva 
hjatust hallusest nirises peent, külma vihma kui 


Jalakäijad ruttasid vihmavarjud seentena kõi- 
tudes pea kohal, kruus kriiksus talla all ja auto- 
ratas sahistas märjal kivil salalikult kui madu põõsas. 

- Külm, rõske ja sompus ilm justkui lössitas 
okk vanalinna keskaegsete majade teravad katu- 


pilku heita taha, et veenduda, kas pole märjal 
teel kogemata sõidetud kellestki üle. 

Sama ängistus vaevas ka Klaara Lõhet tol 
hommikul, kui ta kõmpis pikka ja segaste tun- 
netega agulist südalinna poole, vajudes pehmel 


Teadmata miks, mõjus hall-nukker ilm te- 
°massegi painajana, mis pani teda aeg-ajalt hirmu- 
onult heitma pilke üle õla tagasi ja piiluma kahele 
poole möödaminejaid ning vastutulijaid. Ta oli ju 

teel Kaarma kontorisse — teel kohta ja teenistust 


saama, kuid tundis end minevat nagu vargile või 
mingile muule kurjale, keelatud teole. 

Püüdis peita kananokka taolist kitsast lõuga 
plüüsjakikese madala krae vahele ja käsi toppida 
vastamisi varrukasuudesse. Kui see aga ei õnnes- 
tunud, vihm endiselt peksis vastu jahedusest pune- 
tavat nägu ja kippus rahutute ojakestena voolama 
mööda palet, kaela ja kukalt, ta vedas tumeda 
bareti lihtsalt kõrvadele ning hoolimata vihmast kui 
ka tuulest surus end edasi, üle vulisevate rentsli- 
vete, alla ligastest treppidest, mööda kivi- ja puu- 
majadest, kus kirendasid kaupluseaknad tuhande 
hädavajaliku ja huvitavaga. Ent ta ei näinud neid. 
Tal oli vaid kaks mõtet: töö ja au. 

Milline vastuvõtt teda ootab direktor Kaarma 
pool — seda ta teadis. Teadis ka, oli kindel ene- 
ses, et peab alistuma selle mehe vastikutele, tülgas- 
tama ajavatele soovidele — kui tahab saada teenis- 
ttust, Ainult oma lapselikkuses ta ei suutnud otsu 


sele jõuda: võis ta end sellisena pakkuda ahnele 


öösturile, kas teda enam hinnatakse endiselt ja kas- 
ta ohvrit tasutakse lubatud suuremeelsusega või 
kujuneb see lihtsalt ta usalduse ja au porritalla- 
miseks, rõvedaks irvitamiseks ja kinnimaksmiseks 
mõninga paberrahaga, nagu oli kuulnud teistelt 
tütarlastelt talitavat ärimehi, kellele need olid tõta- 
nud pakkuma oma tööjõudu ja teadmisi? — Ning ta 
heitles iseendaga, nagu heitleb noor ja nõrk ujuja 
lainetega, mis vägisi kipuvad lööma üle pea. Mõis- 
tis muidugi agulilapse varakogenenud küpsemeel- 
susega, et see auraasuke, mis ta tahab visata suur- 

ärimehe kaalule, ei vajagi palju, et ärimehel sest 
võib-olla pole suuremat meelehead ega elamust kui 
uut koera omandades või mõnusat automatka soori- 
tades. Ja siis õnnitles ta salakesi eneses Roobit, 


ku nii et neist ähvardub purskuda verd, 
kuid millel siiski on oma kindel ja suurejooneline 
eesmärk... Kui Roobi kord on professor, ei, — 
olgu doktor, — olgu magistergi! Taevas, missugu- 
seid alandusi ja vaevu ta poleks valmis kannatama, 
- et pärast seda julgemalt ja uhkemalt toetuda mehe 
õlale teadmisega,et oled ise justkui osake sellest, 
illest tema au ja kõrged teadmised tuletatud! Üksi 


Ainus pikale lapsepõlve sõprusele järg- 
Meniud ühine öö oli moondanud ta ses mõttes otse 
kangelaseks . . - Kui vaid poleks olnud seda hirmu, 
mis naisel ikka tekib, armastatud mehe seljataga 
ja teadmata teisele mehele lähenemisel... Väikest 
vargalikku hirmu, mis kardab paljastamist ja kinni- 
 võttu.. 

Klaara tajus seda kõike selgelt, kui peegelpilti 
jälgides. Tal oli kahju, et peab patustama armas- 
tatud inimese vastu — isegi pisarad kippusid talle 
aeg ajalt kurku ja ta neelas neid segi vihmapiiska- 
dega, suutmata neid eraldada ükteisest — kuid teist 

teed polnud. Otsustavalt keeras ta ümber viimase 
tänavnurga, hüppas üle veetire, tundes sealjuures 
kerget torget niuetes, puusas — ja libises siis suure 
kivimaja hallis seinas haigutava pruuni ukse va- 
hele nagu kiskja lõugadesse. 

Esikus tukkus vana käskjalg, pea lauaserval, 
juuksed ripakile. 

Klaarat haaras mõte tormata sest vanast nar- 
rist mööda ja joosta otse direktori kabinetti nagu 
tagaaetu, hullunu. Oleks ehk võinud jääda näge- 
matuks sel kombel võõrale silmale. Kuid äkki ta 
siiski ei tahtnud end näidata arana direktorile. Seda 
võidakse mõista vääralt. Ja kogunud taas tasakaalu, 
võtnud kokku isegi julguse, ta köhatas korda paar, 
ühtlasi kobistades kingakontsadega, et hüüateluga 
mitte valmistada piinlikku silmapilku vanale val- 
vurile. 

Vanamees tõukas korraga pea selga kui ehmu- 
nud sokk. Ta unerammetusest kangestunud silma- 
lauad tegid hüppelisi liigutusi üles-alla, selg sirgus 
kõrk-viisakaks seisakuks ning andestustotsiva lah- 
kusega päris ta: 

— Preilid soovivad härra direktoriga, kui ma 
ei eksi? 

— Jah, just direktoriga, masinlikult vastas 
Klaara Lõhe. Vastas nii külmalt ja äriliselt, et isegi 
imestus oma käitumisosavusest. 

— Kohe vaatame järele, vaatame järele ... tat- 
sas sokuhabemes ja hallipäine teener direktori ukse 
poole. Ta kadus selle laia tiiva varju nagu poisike 
täismehe mantlihõlma alla. Minuti pärast aga ilmas 
ta hall koon jälle nähtavale. 

— Teie olete preili Lõhe, jah? 
Tüdruk noogutas tummalt, vihmavee sirisedes 
mütsiservalt põrandale. 


— Härra direktor ootab teid, vedas teener au- 
paklikult kabineti laia ukse pärani. Hämarasse ja 


hääletusse esikusse langes lai juga eredat elektri- 


lampide valgust nagu sooja vett. Ja korraga mär- 
kas Klaara, et astudes mööda siledat pruuni lino- 
leumi ta märjad jalad jätsid sinna vormituid, inetuid 


jälgi. Tal oli häbi, punastus sügavalt, kohmetus 


hetkeks. Nagu hüpnotiseeritu jäi ta ukse kõrvale 
seisma, väike käekott surutud vastu pahemat puusa, 
kehahoid ettepoole. Kuulis imeselgesti, kuis uks 
ta järel suleti hoolikalt. 


Kui jookseks minema, lippaks, nagu võtavad 
jalad, ei vaataks kunagi enam selle maja poolegi? 
vilksatas korraga läbi aju. Samas aga märkas ta 
avaras nahktoolis selitavat ärimeest, kes justkui 
mõistes ta mõtteid muheles lihavate huulte tuksel- 
des ja valge lõvilaka kiikudes ning — Klaara jäi 
kindlaks oma otsuses. Tulgu kõik, mis tulema peab. 
Ta surus pea kangekaelse uhkusega selga, toetas 
selja vastu vaibatatud seina ja pigistas väljakutsuva 
ükskõiksusega kitsaste huulte vahelt: 


— See olen mina, härra direktor, agulitiidruk, 
kellest lahkesti lubasite teha kontoripreili! Kõpsu- 
tas siis paar korda märja kinganinaga närviliselt 
vastu põrandat, lisades kärsituses: — Ma oo-ootan! 

Direktor Kaarma kargas püsti kui ussist nõe- 
latu: 

— Häbematus teist, tütarlaps, julgeda sedaviisi ! 

Ta astus üle toa, jäädes paari sammu kaugu- 
sele tütarlapsest kesk lagedat ruumi seisma, surus 
käed taskutesse ja vangutas pead: 

— OÕi noorust, kui uhke ta on! Mis teenesest 
kujutlete õige, preili? Arvate, et mul teid nii väga 
vaja on? Et ma ilma teieta enam toime ei tule? 
Tänan! Direktor Kaarma on täies meheeas, juma- 


lale tänu, ja võib valida endale sõbratare, nagu just 


heaks arvab! * pööras selja, tehes paar rahutut 
sammu teise toanurga suunas. 

Klaara pea nõksatas ettepoole. Tundis korraga 
olevat nagu tühja joosnud kogu oma hoo ja ener- 
gia; tal hakkas häbi, teistkordselt vajus sügav puna 
üle rõõsa palge. 

— Teie ju kutsusite mind selleks, et... koge- 
les pool-luksudes. 

— Milleks? Ainult, et oma heasüdamlikkusest 
ja vastutulelikkusest teile kui noorele inimesele pak- 
kuda väikest teenistust oma kontoris! Eks ole? 
Ja ma usun, me saame kaupa, mu laps! pöördus 
naeratades tagasi, lahkus ja osavõtlikkus viimases 
kui liigutuses. 

Tundis järsku võimatu olevat käituda selle vi- 
letsas seelikus ja vihmaveest tilkuvat agulitüdru- 
kuga samuti nagu oli käitunud seni iga hästiravi- 
tud, mingitud, lõhnatatud ja maniküüritud daamiga, 
kes oli teinud isu ta silmale. Proua Niina ja kõik 
teised — hoopis eri maailma kujutasid nad enesest. 
See tüdruk siin praegu polnud mingi ahvatlev lõ- 
buese, vaid hädine, alistuv, kannatav loomake. Nii- 
sama kui direktor Kaarma vahest oma aias puruks 
tallata ei suutnud vihmaussikest, ei suutnud ta kal- 

lale tungida sellele olevusele teisest keskkonnast. 
Imetles ise, kui palju oli ometi säilunud temas äri- 
mehelikkusele vaatamata inimest. Kuid ei suutnud 
seda hetkel ka surmata eneses ning alistus; alistus 
aga siiski teadmises ja kindlas veendes, et tulevi- 
kus roogib välja sest tüdrukust külgesündinud uh- 
kuse, nagu roogitakse välja noorest koerast ta valla- 
tud kombed ja — saavutab kõik ilma dramaatilik- 
kuseta, loomulikult, nagu enesestmõistetavalt. 0o, 
selleks tal oli koormate kaupa kogemusi oma nais- 
teenijatega! Naine on ikka ja alati vaha, millest 
võid vormida mudeleid ja asju, mida iganes suudab 
su aju ja käsi. Milleks siis mingisugune vastu- 
meelne, võigas ja sunnitud stseen siin ametlikus 
tööruumis? Pikka ja rahulikult! Iga äri tuleb sisse 
töötada. 

— Nii siis, jätkas, — teie lõpetasite kauban- 
duskooli? Oskate masinkirja, stenograafiat ja arve- 
pidamist ? 

— Jaah... lõõtsutas tüdruk, ruttu ära pühki- 
des x-i higipiiska, mis tekkinud erutusest ta ots- 

e. 

— Suurepärane, suurepärane! Kiitis Kaarma, 
võrreldes eneses samal ajal selle tütarlapse ja oma 
viimase aja lemmiknaise, peene ning hästisäilunud 
Niina olemust ja laadi. See siin näis olevat täis 
tuld ja jõudu nagu noor sälg enne rakmesse astu- 
mist; teine, kuigi lõhnav ja koketne, seevastu aga 
ärajoosnud sõiduhobune. Ja hobuseid tundis Kaarma 
hästi, sest hipodroomil oli ta alaline külaline ning 
sageli võistlesid seal kaasa ta omagi mõisas kasva- 
tatud loomad. Teadis ka, et mäng noorele on kind- 

lam ja enampakkuvam kui äraväsitatud traavlile. 
Kuidas siis mitte mängida! Ta ütles: 

— Mulle meeldib teie esinemine, preili Lõhe. 
Teist võib saada ärile väga tulus ja kasulik tööjõud. 
Olen kuulanud järele teie õpetajailt ja saanud aina 
häid soovitusi teie kohta... Täpne, korralik, kin- 
del iseloom... Mulle on säärast tütarlast tarvis oma 
isiklikuks asjaajajaks ja sekretäriks... Esialgu 
maksan teile 70 krooni kuus, edaspidi iga aasta 
gratifikatsioonid ja kolme aasta pärast üleviimine 
kõrgemasse palgaastmesse ... Nõustute sellega as- 
tuma minu teenistusse, palun teid ilmuda 15-dal, 
see on ülehomme hommikul kohale. 

— Südamlikum tänu, härra Kaarma! nuuksus 
tüdruk. — Ma ei ole seda õnne väärt... Kuid 
ma püüan teenida teid ausalt ja hoolikalt. Ta oli 
valmis nõksutama põlvi kõrge isanda ees nagu õpe- 
tatud koolis. Ent isand ise haaras ta käsivarrest 
ja lisas: 

— Pole põhjust, preili Lõhe! Hakkame koos 
töötama, harjume, õpime üksteist tundma... Küllap 
läheb! — Niisiis, head nägemist ülehomme! surus 
esmakordsolt oma uue naisametniku kitsast, kõhna 
kätt, mis kui elutu asi kõlkus tühjalt ja jõuetult 
märjast plüüsjaki varrukast. 

Palju oleks tahtnud Klaara veel küsida oma 
uuelt peremehelt tulevase töö ja esitatavate nõuete 
kohta, kuid ta ei julgenud. Säärane ootamatus oli 
löönud ta nii segaseks, et ta kartis nagu katkestada 
magusat unenägu, mis oli kesk päist päeva haara- 
nud ta oma võimusesse. Sirutus vaid korraks ja 
libises avatud uksest varjuna hämarasse esikusse. 

Ummisjalu, nagu kartes kuhugi hiljaks jääda tormas 
ta siitki läbi, trepist alla, üle laia läve vihmasele, 
vilule ja porisele kivikõnniteele, ikka vaid korrates 
üht ja sama: 

— Mul on koht! Mul on koht! 


Kord ometi tõotasid temagi elus tulla rõõmu- 
päevad. 

Hall ilm ei ängistanud teda enam, vihmatraa- 
did ei peksnud nägu valusate rooskadena, märg 
jalg katkises kingas ei külmetunud. Ei, — see otse 
kallistas jäist, liimerdavat tänavakivi, toetudes kind- 
lalt ja julgelt maha, noore inimese iseteadvuse ja 
tärkava lootusrikkusega, kes tunneb end võitnud 
olevat esimesed kindlused elurindel. Pidumeeleolus 
jooksis ta kuulutama oma rõõmu Roobile, ent oleks 
valmis hõisates kuulutama olnud ka igale vastutu- 
lijale — kui keegi neist oleks mõistnud märgata jul- 
get sädet ta silmis ja kindlust sammus. 

IV. 


Esimene sügiskuu Kaarma sekretärina möödus 
Klaara Lõhel asjaajamisega tutvumise ja sisseela- 
mise tähe all ning esimese kuu palk maksti talle 
välja naeratusega: 

— Järgmisel kuul, preili, lisanduvad mõningad 
õhtused töötunnid... arvatavasti need ei tee teile 
erilisi raskusi? 

Loomulikult need ei teinud raskusi. Klaara oli 
vahepeal ametliku abiellumise Robert Sarapuuga 
osanud lükata edasi määramata tuleviku peale ette- 
käändel, et tarvis end panna korralikult riidesse 
enne ja omandada seisukoht ametis. Ta oli neid 
tüdrukuid, kes vaatamata oma noorusele oskavad 
tabada õhust moodi ja tooni, valitseda mehi ning 
neile sageli sugereerida oma vaateviisegi. Mõne- 
päevaline ühiselu noormehega oli ta koolitanud ette- 
vaatlikuks oma sidumise asjus, ta hakkas nägema 
tühjust pisiasjades, millest varem unistanud kui elu- 
mõttest, ja taipama raskuste suurust, mis tal tuleb 
ületada, tahtes olla Roberti toetajaks ta õpingute 
jätkamisel. Kokku puutudes kontoritöös mitmeke- 
siste inimestega, tutvudes ametikaaslaste elusaladus- 
tega ja nähes üldse seda peenutsevamat ja nõudli- 
kumat eluviisi, mida oma heaoluks harrastasid teised 
vallalised naisametnikud — teda hakkas see huvi- 

tama ning kaasa tõmbama. Mõtted pühendumisest 
perekonnale ja abielule hävitas vanem nais-arve- 
'ametnik ainsa lausega : 

— Tütarlapsele mees ja lapsed on vaev, elanud 
naisele aga nagu igapäevane leib. Omandage enne 
elukogemusi ja maitske rõõmu, mida elu pakub noo- 
rele — siis on teil pärast, mida järele nutta... 

See tundus nii üllatava tõena Klaarale, et ta 
sellega oma külmaksjäämist Roobi vastu kippus 
põhjendama, jah, aluseks võtma isegi uuele lahku- 
minekule. Muidugi hävitas viimase kavatsuse lapse- 
põlvest pärandunud sõprusetunne poisi vastu ja selle 
heatahtlik, liigagi leplik suhtumine kõikidesse Klaara 
soovidesse; kuid teiselt poolt just seesama hakkas 
temas ergutama uudishimu tundmata elamuste ja 
võimaluste vastu — nagu ergutab paigaelanikku 
ümbruse üksluisus aeg-ajalt rännakuile ja vahelduse- 
otsinguile. 

Kui ta esmakordselt mainis poisile, et peab õh- 
tupoolikul uuesti siirduma kontorisse, kus mõned 
kirjad jäänud vastamata, taipas see vaid kohmata 
lihtsalt: 
= Tööd palju, eks tule minna. Kuitead, millal 
vabaned — tulen sulle vastu ? 

— Ei tea kahjuks, Roobi. Mis sa asjata tuled 
külmetuma ... Lippan ise, niipea kui saan, koju! 

Aga ta saabus alles enne keskööd. Oli natuke 
ärev, õhetas. Kurtes, et pikk tööpäev väsitanud 
pööraselt, heitis kohe asemele, sirutas ja uinus — 
näos, suunurkades eriline vine nagu inimesel, kes 
joonud mõnd kanget, kuid maitsvat viina. 

Noormees, olles kasvanud lihtsuses ja kasinuses, 
puutudes vähe kokku mitmesuguseid ja varjatud 
eluhuvisid omavate inimestega, ei osanud muud kui 
imetseda oma ärmastatu äkilist meelemuutust. Tal 
puudus isegi võimalus vestelda sellest kellegagi, sest 
oli eemaldunud koolisõpradest kui eluvõõras unis- 
taja, oli jäänud üksiklaseks, nagu olnud kogu oma 
lapsepõlvegi kesk kilavat ja kriiskavat lasteperet 
agulis, natuke jäik, pisut põlatud. Ent tal oli siiski 
küllalt tervet mõistust ja taipu, et mõne säärase 
õhtu kordumise järele pärida tüdrukult ettevaatlikult: 

— Kas see töö sulle liiga koormavaks ei muutu, 
Klaara? Oleks ehk õigem minulgi hakata energili- 
semalt otsima mõnd korralikumat teenistust kui 
praegune hädakoht luuarüütlina ..? 

Klaara rüüpas teed, kehitas kitsaid õlgu: 

— Tahad teenida, peab välja kannatama... 

— Aga minul ei ole südant sinu kannatuste 
arvel maitsta rahulikku elu ja õppida... Ei ole! 
lõi noormees sõrmed läbi paksu juukselaka, kulm 
kipras. 

— Mulle enesele meeldib see! Oled mulle nii 
armas ja kena, kui vaatan sind küürutamas raama- 
tute taga. Ei kujutleks sind üldse teisiti ... tule- 
vana kustki ametist rutuga, haaravana vihkude jä- 
rele ja tormavana ülepea-kaela loengule... Mis 
täheteadlane tuleks säärasest üliõpilasest? See so- 
biks võib-olla juristile, tulevasele advokaadile, mitte 
aga sinusugusele rahulikule ja ehtsale teadusmehe- 
tüübile ... 

«— Võib-olla sul on õigus. Ent kui ma kan- 
natan... 

Klaara naeris, juukselokikese kelmikalt hüpates 
pälgele ; 

— Siis meenuta, et mina vabatahtlikult kanna- 
tan sinu eest... et järelikult võiksime olla tasa. 

— Kui mal aga avaneks võimalus kohta saada? 


— Eks võta siis. . Kolime kuhugi kesklinna 
poole, muretseme natuke mööblit juurde. Korraliku 
voodi, mõned pehmed toolid, raamatukapikese, laua- 
nõusid ... Paneme end paremini riidesse... Mui- 
dugi, oleme noored inimesed ja iga sent raha kulub 
nagu marjaks... Lihtsalt saame end varem ini- 
meste moodi elama seada, ega see paha pole... 
jätkas seletusi korralikkude inimeste korterite sisus- 
tusest ja tarbeasjade rohkusest, mida oli näinud 
paari töökaaslase pool käies. 


Kuid need väljavaated ei huvitanud Roobit. 
Nõu jäi nõuks. 

Rahus ja asjalikkuses jätkus kahe noore inimese 
ühiselu, millest algul pidi kujunema vormiline abi- 
elu. Nad kumbi ei rääkinudki enam sellest. Nii 
tundus mugavam. Isegi natuke nagu kartsid amet- 
likkusega segada oma idülli, sest niihästi tüdruk kui 
ka poiss olid lugenud raamatuist: abielus lõpeb ar- 
mastus. Nad olid aga nii noored ja — püüdsid, 
tahtsid — vähemalt tahtis seda ülikooli täheteadust 
õppiv kojamees — kogu maailma kiuste säilitada ja 
elavana hoida enestes tuld, mis kord löönud lõkkele. 

Ent aegade kerilaud lükkis päeva päevale peale, 
nädalaist said kuud ja kuudest peagi pool aastat — 
sügisest lõkketuld noorte südameis kippusid ikka 
enam ähvardama kevadised vihmahood. 

Klaara õhtused kohustused aina sagenesid, uh- 
kemate riiete tagavara suurenes. Tihti ta ei saa- 
bunud koju kesköökski. Tuli alles vähe enne hom- 
mikut, magas siis kaua, valutas pead ja vahtis tui- 
malt väikese toakese krohvitud lakke. Näojumelt 
ta oli muutunud veelgi kahvatumaks kui sügisel 
enne teenistusse minekut, ja kannatlik noormees 
märkas peagi, et Klaara koos karvkraega palitu ning 
siidkleitide tarvituselevõtuga oma kaunistamiseks 
hakkas aina suuremal arvul tarvitama toosikesi ja 
pudelikesi. Kitsas tuba otse lehkas aeg-ajalt mit- 
mesugustest värvihõngudest, neist lõhnadest ei saa- 
nud lahti ka tuba tuulutades. 

Ühel hommikul, kui Robert oli valmis keetnud 
kohvi ja toonud lähedasest poest leivakõrvase, jul- 
ges ta tähendada tüdruku tualettpeegli ees seistes: 

— Kas see ei riku su noort näonahka, Klaara? 

Tüdruk heitis talle laia imestuva pilgu oma sü- 
gavaist silmist: 

— Arvad? Miks teevad siis seda kõik viisa- 
kad ja haritud naised? 

— Neil pole loomulikku ilu nagu sinul... 

— Minul! Ah, mis tead sina naise ilust! vis- 
kas Klaara pea selga hoolimatusega, mis riivas nagu 
nüri nuga õrnaloomulist poissi. 

— Siiski. Olen õppinud esteetikat ja kunsti- 
ajalugu .. . püüdis protesteerida. Kuid ta naerdinii 
kõledalt välja, et hakkas häbi. Tõusis lauast vana 
tooli raksudes ja ütles: 

— Klaara, ma ei taha”et sa seal kontoris teenid. 

Nüüd juhmistus tüdruk imestusest. Aga ta va- 
litses end hästi, oli omandanud teatava kraadi jul- 

tumust ning vastas väikest musta kindakest kätte 
tõmmates : 

— Paljugi, mis mehed ei taha. Aga kui neist 
endist pole õiget meest — siis pole ka naine kohus- 
tatud arvestama nende irinat! Sa Roobi, oled va- 
nameelne narr! tõmbas ukse selja taga kinni ja 
kadus, 

Tol kevadhommikul täheteadlane Robert Sara- 
- puu märkas õieti esmakordselt, et oli ehitanud lii- 
- vale oma õhulossid: naise armastus ja ohvrimeelsus 
olid haihtunud. Sääraseid sõnu pillutakse ainult 
siis, kui kooselu on muutunud juba hädavaevu kan- 
natatavaks, mitte, kui seda tahetakse jätkata ja isegi 
arendada. 

Ta viskas nurka oma õpingud ja tormas viha- 
selt hoovi. Igast nurgast nirises vett, hallist tae- 
vast valas vihma ja naised hädaldasid, et suur loik 
kesk hoovi ähvardab alakorra korterites tekitada 
uputuse. Ta haaras kangi ja raius jäässe kraavi. 
Tagus nii, et lendasid jääkillud ta ümber ja pihus 
tuliseks läks kang. Viimaks sai vesi jooksma ning 
pikka tühjenes sügav loik hoovil. Raskeid saapaid 
vastu jääkeltsa tampides ta vaatas oma töö üle ja 
leidis korraga, nagu oleks vete jooksmalaskmisega 
ummik ta hingeski lahenemas — nagu oleks jooksma 
pääsnud valutav mädapaise. 

Peab otsima lahenduse! otsustas kindlalt. 

Kui saabus videvik, ähmane ja sume nagu õhku 
puistatud tuhapilv, tõmbas ta ümber oma paremad 
riided, surus soni silmadele ja lonkis südalinna poole. 
Klaara polnud ilmunud lõunale ega õhtulegi ja — 
ta ei oodanudki teda eriti. Hommikune sapp kääris 

veel. Kõndis kuskil kõrvaltänavas asuva kõrtsi ukse 
ees edasi-tagasi. Oli kuulnud kaasvõitlejaid sageli 
nimetavat selle asutuse kõlavat nime, ning imetses 
nüüd isegi selle tuledesäras kilgendavaid aknaid ja 
uhket sissekäiku. Kuidas ta seni kõigest eemale 
oli hoidunud, ainult kodule ja õpinguile end püüd- 
nud pühendada! Olgu sel nüüd lõpp! Saagu ka 
temast mees ja üliõpilane, nagu on kõik teised! 
Miski polnud enam takistamas ta langemist — ta 
otse igatses langeda nagu kivi, suurest kõrgusest 
hea hooga langev kivi, mis kõvale pinnale sattudes 
muutub pihuks ja põrmuks. Meteoor! Taevakeha, 
mis paksemaid õhukihte läbistades oma sünnitatud 
soojusest süttib ja tuhaks põleb. Jah, olgu ta ennem 
meteoori tuhk kui tüdrukust häbistatud mees! 


Olgu! Neelas muusikahelisid, igatsevat ja süda- 
messetungivat tangot, mis kostis ' tuledes säravate 
akende tagant, valmis sukelduma kõrtsirimasse. 


Korraga tõukas sätendavate nööpide ja kuld- 
tressidega mees joogikoha ukse pärani lahti ja kum- 
mardus ; 

— Palun väga, härrased! 

Kõnniteele astus ümmar, karakulkübaras mees, 
noore naisega käekõrval. Tujust ära täheteadlane 
seisatus, vaatas järele enesega rahulolevale, uhkele 
paarile. Miski paelus eriti ta tähelepanu naise keha- 
hoius ja kõnnakus. Siis kuulis ta ütlevat imetut- 
tavat, kodust häält: 


— Küll on aga siin toredad lõunad... 


— Ja pehmed kabiinid, mügises naerdes vastu 
mees, surudes pea naise kiharaid vastu. 

— Rumal... kuulis ta kihistavat naisehäält ja 
nägi, kuis selle kitsas käsi naljatades lõi mehele 
vastu põske. 

Samal hetkel jõudsid nad tänavnurgale, kus 
asus autode peatuskoht kümne tummalt tukkuva 
masinaga. Mees karakulmitsis tõstis käe ja hõi- 
kas hooletult: 

— Sohver! 

Ühe auto mootor löödi käima... 

Robert Sarapuu ei läbenud pikemalt kannatada. 
Nagu hullunu tormas ta paarikese juurde ja tõmbas 
naise õlast kinni, keerates selle peaaegu ringi kan- 
nal. Ja muidugi! 

— Taevas, milline häbematus! kiljatas naine. 

— Sina, Klaara! pigistas poiss läbi hammaste, 
tõstes käe löögiks. 

— Eemale joodik! tundis ta samal hetkel tuge- 
vaid mehekäsi tõugatavat endale rindu ja kuulis, 
kuis sädistas ärev naisehääl: 

— See on meie maja kojamees... Kardab 
vist üüri pärast... 

Auto sõitis ette. Mootor müdises kui lennule 
valmistuv sitikas. Härrased istusid patjadele. 

— Kojamees, üüriraha järele tulge homme minu 
ametkohta! kuulis enesele hõigatavat autoukse sul- 
gedes. 

Vaevalt oli mootorpõrnikas saanud lennuhoo 
kätte, libisedes sulavalt mööda klaassiledat asfalti 
kesklinna poole, kui ta sisemuses puhkesid hüstee- 
rilised nuuksatused. . Sügavalt palitusse peidetud 
Klaara heitus autonurka ja halises kui ehmatatud 
laps. Suured pisarad veeresid üle ta puudrijahus 
näo, jättes sinna vingerdavad jooned. Ta ei teinud 
katsetki neid pühkida, andis täitsa vaba voli oma 
meeleliigutusele, hoolimata oma uhkest saatjast või 
mehest rooliratta taga. 

— Säärane häbemata haavamine, teotus... 
Selle mehe anname politsei kätte! Laps, ärge nutke 
asjata! Elus tuleb ju mõndagi ette! püüdis teda 
lohutada punapõskne direktor, kuivatades ta nägu 
ja silmi. 

Aga samas tundis isegi, et lohutussõnad ei tul- 
nud südamest, et oli temagi riivatud vahejuhtumi- 
sest ning igatses rahu, võimalust lasta loiuks oma 
päevasest tööst ja raskest söömaajast pingule kistud 
närvid. Esialgu vähehaaval, kuid siis järjest paisu- 
vamal kujul hakkas tegema enesele etteheiteid selle 
tütarlapsega liiga kaugele mineku pärast. Nagu 
poleks tal küllalt suurt valikut olnud seltskonda 
kuuluvaist rafineeritud daamidest oma seikluspart- 
neriteks? Vaikselt ja kärata oli seni tulnud toime 

ka kõige pöörasemate üleaisa-löömistega. Milleks 
siis nüüd säärane vastik nutt ja kära? Autojuht 
- võib tunda teda, võidakse seltskonnainimeste poolt 
märgata kuidagi juhuslikult! Ei, see tuleb likvi- 
deerida silmapilkselt — otsustas. 
 — Kus te elate? päris asjalikult, raputades 
lrukut õlast. — Viiksin teid koju, saaksite ilusasti 
uneda ja välja puhata... 
— Koju... ah-ah-haa! naeris võikalt läbi nuuk- 
sete poolpurjus tüdruk. Ei ole minusugusel enam 
- kodu ega ulualustki... Kui olete mind teinud omaks, 
härra direktor, siis viige nüüd, kuhu tahate! Jah, 
viige mind kohe, kuhu iganes tahate, mul pole 
kuhugi minna! naeris ja nuttis segiläbi. 
 — Tst! Tasa, olge ometi mõistlik, Klaara! 
- ägestus Kaarma. 
— Ei, mina ei ole tasa! Ei taba olla... tahan 
Roobi juurde . 
 — Kelle juurde... jäi Kaarma ärimehelikult 
- ki ulatama. Tas ärkas kuri teadvus tundmatu võist- 
; leja olemasolust, ning igapäevastes võitlustes karas- 
“tanud. mehe jonnakusega tundis valmisolekut vas- 
- tase hävitamiseks. Sirutas end löögivalmilt püsti. 
Samal hetkel peatas mees rooliratta taga masina, 
- teatades: 
-  -- Härra direktor, oleme teie büroo ees. Kuidas 
Aa 
4 Kaarma võpatus. Ta sile nägu tõmbus morniks 
meelepahast. Teda oli tuntud! 
— Käsin sõita, lurjus! Sõitke, kihutage! Mis 
te magate siin! Kes teil käskis peatuda minu büroo 
- ukse ees? 

Sütik särtsus ja mootor turtsatas uuesti käima. 

— Kuhu? küsis roolirattal küürutav nahkjopes 
mees. 

— Kuhu mateid viin? kordas Kaarma tüdrukule. 

— Ükskõik... väsinud olen, tahan magada, 
alistuvalt rääkis Klaara. 

— Laske võõrastemaja ,Suveaeda“! Kähku! 

Must mootorloom ägises, puhkis ja veeres siis 
uue vilkusega sätendavate elektritulede all kesk- 
linnast välja, tumedalt kohiseva pargi laiale teele, 
kus vihises mööda paarist omataolisest vastutulijast 
ja viimaks ilusa kurviga keerutas põõsastesse pei- 
detud uhkeloomulise hoone valgustatud trepi ette. 

Juht avas ukse ja haaras lennult talle visatud 
pauogatähe. .Karakulkübaras mees talutas kergelt 
tuikuva tüdruku trepile, rääkides isaliku hoolitse- 
vusega : 

— Väsisid ära, vaeseke... Kohe paneme sind 
puhkama... 

Mõni minut hiljem juhiti külalised suurde peh- 
melt sisustatud ja luksuslikult vaibatatud tuppa, kus 
surid jalaasted ja kõnehääledki nagu tühjusse. Ümber- 
ringi valitses sügav vaikus. Ses linnaäärses lokaalis 
polnud veel alanud suvine hooaeg, talvel sattusid 
siia vaid üksikud tuntud ja teatud külalised — aga 
neid oli vähe. 

Esimene tormipuhang oma raputustega oli tüd- 
rukul selja taga. Rahulikult ja pikka laskis ta end 
vabastada üliriietest, kallas öölaual asetsevast karah- 
vinist vett ja jõi seda suurte lonksudega. Meele- 
kindlus hakkas pikkamisi tulema tagasi. Vajus peh- 
messe tooli ja toetas lõua pihupesadele. Kuulas, 

kuis akende taga mustavas öös vingus tuul ja kohi- 
sesid tumedalt vanad, põlised pärnad. 

— Kauaks ma siia pean jääma? küsis siis järsku 
õige asjalikult mehelt, kes parajasti läitis ta vastas- 
asetsevas toolis sigaretti. 

— Niikauaks kui soovite, vastati teeseldud 
lahkusega. 

— Ah, see on siis teie poissmehe-korter ... 
väga kena... sirvis sõnu. 

— Kas toote ikka siia oma armukesi ? 

— Ei. See on võõrastemaja, kärsitult piilus 
kella direktor Kaarma. 

— Ja mis puutub minu armukestesse, siis taht- 
sin teile just praegu meelde tuletada, et ei teil ega 
ühelgi teisel naisel tarvitse minuga seltsides säära- 
raseid rumalusi rääkida. Olen teie sõber ja toetan 
teid, kui vaja. Muide, nagu ma teist aru saan, soo- 
vite vist jääda üksi? Ma võin minna...? 

— Võite minna ja — jääda! purskas halli siidi 
peidetud õlgade võppudes kärsitu tüdruk. — Näen, 
teil on kiire... Ainult, palun, ärge unustage tasu- 
mata arvet! pööras selja ja surus raksudes hambad 
kokku. 

— Teie olete õel, kallis laps! noomis püksiviiki 
korraldades ärimees. Peaksite ometi aru saama 
minu seisukorrast: olen perekonnainimene, lapsed- 
naine ootavad kodus, raske jääda eemale kogu ööks. 
Üks asi on meie kahe eravahekord, teine inimese 


igapäevased kohustused ... Teie ei kujutle ometi, 
et suudaksite asendada oma võlu ja sarmiga minu 
kodu, majapidamist ja seltskonda? Tütarlaps .. .see 


on teovõimsale mehele armas ja huvitav ajaviide, 

kaunim lõbu: naine ja perekond aga tarve nagu 
söök või jook... Arusaadavalt ei saa ma loobuda 
tarvetest, küll aga lõbusast ja armsast ajaviitest, kui 
olud sunnivad ... 

— Kaabakas! karjus tüdruk mustade silmade 
välkudes, nägu viril. 

— Mitte sugugi halvem kui teie ise, ärge pahan- 


duge! vastas mees stooilises rahus. — Nagu ma 
järeldada võisin teie sõnadest, pole teiegi kellegi 
ingel... Teil on oma kallike, südamearm — mis 


siis võib tähendada säärasel juhul minu kui ajutise 


vahepala eemalejääk? = Võiksite vist ainult tunda 
end vabamana ja rõõmustada? Olgem arusaajad ja 
võtkem asju loomulikus lihtsuses, nagu nad tegeli- 
kult on. Olin teile kõrvalmeheks, teie mulle kõrval- 
naiseks; hüva, lõpetame mängu ja meie bilanss peaks 
olema korras? Või tahate öelda, et teil on puudu- 
jääke? Kui nii, siis olen valmis katma vahe... 
tõmbas rahatasku. 

- Ärge piinake mind, elajas! kriiskas tüdruk. 
— Minge juba! Tean, et olen igavaks läinud teile! 
Minge. ... Mis ma küll olen teinud sulle Roobi... 
halas nagu järsku mõistusele tulles. 

— Kas tahate, et viin teid tema juurde? ütles 
mees roosat lõuga hõõrudes, hääles enam uudishimu 
ja pilget kui sooja kaastunnet. Vaadeldes tüdruku 
haletsemist ja meeleheidet temas järjest kahanes 
tahe võidelda tema pärast kellegi tundmatuga, võtta 
seda tundmatut enese vastasena, pigemini oli ta val- 
mis loovutama tüdrukut — et aga võimalikult kii- 
resti pääseda ebameeldivast olukorrast. Võõras oli 
talle kogu see situatsioon, see kärakus ja traagilisus 

— täielik vastand tavalisele leplikkusele ja leebu- 
misele, mida oli kohanud nii paljude naiste juures. 
Metsloom, mille kujutluse temas oli äratanud see 
tütarlaps oma olemisega esimesel nägemisel, võttis 
järjest valdavama, vastumeelsema ilme. 

Tüdruk vaikis, pilgud pehmete prunellkingakeste 
teravatel ninanööpidel. Tas kihas ja kees miski. 


Kuid äkki talle meenusid nood kingad, odavad, kale- 


dast nahast, põhjadeta jalanõud, millega astus kord 
vihmasel sügishommikul direktor Kaarma kabinetti 
ja mis jätsid läikivale põrandale viletsad veejäljed... 
Värin jooksis üle selja. Keelele tekkinud kibe vas- 
tus vajus kurgupõhja. Parem kannatused, teotused, 
häbi kui jälle töötus, halastus, häda ja puudus! 
Kokkuvõttes oli see mees siiski talle teinud ka head. 
Võlgnes tänu talle nii mitmeski suhtes, tema najal 
oli kõhetust plikakesest sirgunud korralikuks ja ihal- 
datavaks tüdrukuks, kellele heideti kõikjalt sooje, 
meelitavaid pilke. 

Ajas end õhates püsti, toetas käe lauaservale, 
kõneles: 

— Ärge pange tähele... Olin paha... Aga 
ma saan üle... kindlasti! Mul on juba palju pa- 
rem! Võite jätta mind üksi... Lähen koju hil- 
jem ... tegi paar kõikuvat sammu nagu püüdes näi- 
data oma enesekogumist. 

Mees kõhkles, kuid tõmbas siis kasuka selga. 

Alakorralt kustki immitses valsihelisid, tagasi- 
hoidlikult ja nagu häbenedes tungisid mahedad helid 
vaiksesse tuppa, kus võitles enesega kehvast aguli- 
toast tütarlaps kesk uhkeid vaipu ja plüüsmööblit, 
mis olid talle sama võõrad ja kauged kui see karv- 

kasukas mees, kes õiendades kätt kiireks hüvasti- 
jätuks, sõnas: 

— Nägemiseni siis... hommikul, Klaara! 

— Jaah, nägemiseni, vastas murtud nukrusega. 

Pehmelt avanes ja sulgus uks. Hetkeks valje- 
nesid muusika, paisus nagu kohisevaks jõeks, et 
samas jälle vaibuda tasaseks soo-ojakeseks, mis nagu 
roostene vesi luhta närbutas hinge. 

Ta viskus kummuli pehmesse voodisse, kuhu 
vajus nagu lumme. Külm ja kohmetäma panev 
ükskõiksus, paindumatu tundmusetus lõi kokku ta 
üle kui kore jääkaas. Hulka aega ei julgenud 
ta end liigutadagi, tundes, nagu valvaksid teda tera- 
vad külmad elektrisilmad kõrgelt lae alt, kus rippus 
kuldkarraline armatuur. 

Kaua ei tulnud und, ja kui see viimaks sulges 
vaevatud tüdruku silmad, tegi seda nagu vastu- 
meelselt, et uinujat veel enam piinata erutavate ja 
hirmutavate unenägudega. 

Varblasekarva hallil varahommikul hiilis tütar- 
laps uhkest hoonest välja ja kõndis läbi tühjusest 
kaikuvate tänavate aguli poole. Ta peas kumises 
samasugune tühjus nagu tänavail, südamealune oli 
närtsinud ja jahe ning silmakoopad sügavalt õõnsad, 
millest vaatasid hingetud silmad nagu agulimajade 
tühjad ja ehteta aknad. 

Robert Sarapuu korteriuks oli avatud, noor koja- 
mees ise valmistus parajasti hommikusele korista- 
mistööle, kui tüdruk nagistas end mööda kitsast 
treppi tuppa. 

Ta jäi lävele seisma, selg vastu uksepiita. Tere- 
tamata, sõnalausumata seirasid nad silmapilgu teine- 

teist. Poisi punased töökäed kaotasid hetkeks rahu, 
ta valge lakk väratas, silmadest lailas tardumust ja 
jääd. — Noh? tegi viimaks huuli praotamata. 

— Tulin ütlema sulle, Roobi, et kolin ära... 

— Ütle parem, et leidsid rikkama, kellele ei 
tarvitse juurde maksta, vaid kes sulle võib maksta! 
kihvatas noormees müärgiselt.* Keeras ümber ja tõm- 
bas kulunud jopi raksudes selga. 

— Sa oled kuri minuga... püüdis naeratada 
tüdruk, aga see suri jõuetult ja kuivalt suunurka- 
desse. — Jah, sul on õigus kuri olla. Ma olen ise 
enesele ka kuri... Aga ära mõista mind hukka... 
Ma tahtsin ka elu näha ja elada... Sina ei saa 
sellest muidugi aru, sa vihastud... Aga ma ei 
suutnud ... Mind võlusid ilusad asjad ja inimesed... 
Oh kui palju on kõike ilusat, millest sina, Roobi. 
pole kuulnudki... Aga ütle, miks ei saa meie läbi 
paha ning kurjata? Ära vihastu! sirutas tütarlaps 
käed ette nagu kaitseks, andestust manguvalt. Kuid 
poiss ei võtnud märgatavakski abituid käsi, ägedalt 
hüüatas: 

— Minu ema tappis too mees tööga, sinu kis- 
kus ta mult rahakotiga — mind ei pea ta murdma 
isegi mitte väevõimuga! Tean, mis mind ootab, 
tunnen oma kohustust! oma kojamehe kohustusi ! 
Aitab sest lorast, käi minema! 

Trepiastmete valuliselt nagisedes laskus tüdruk 
mnnäkivilise sillutisega hoovile, sealt kõndis liiva- 
sele tänavale. Tund aega hiljem istus ta kontoris 
masina taga ja tippis nagu igal hommikul. Jõi kan- 
get teed ja vahetas aeg-ajalt mõne harva sõna mööda- 
ruttavate kaasametnikkudega. Kiikas vahetevahel 

peeglisse ja tervitas lahkelt külastavaid kehakaid 
ärimehi kui ka kõhnukesi jooksupoisse. Ning kui 
saabus tund ja tänavail hõigates pakuti müüa peale- 
lõunast ajalehte, kõndis ta ruttamata lähemasse / 
sööklasse, tellis endale esimese ettejuhtuva toidu ja 
asus hoolikalt lugema korterikuulutusi. 

Õhtuvidevikul kolis ta sisse oma uude pessa. See 
oli sopiline ja hämar katusekamber kuski põiktänava 
vanas majas. Ämblikuvõrgud rippusid nurkades ja 
veenõu ääred kooretusid mustusest, Kuid selle 
loputas peagi tütarlapse kärmas käsi, asetas lauale 
ja seintele oma väikesed asjakesed ning — tundis 
nüüd korraga end nii vabana ja peremehelikuna 
nagu mitte kunagi varem oma elus. 

Siin ta võis elada oma tänasele, eilsele, üleeil- 
selegi, rahus ja segamatuses — mitte ainult hom- 
sele nagu seal teises väikeses kambrikeses vaiksel 
agulitänaval, kesk taevakaarte diagramine ja pakse, 
kohmakaid raamatuid, mis lõhnasid koirohust ja 
mida lehitsedes tihti oli tundnud nagu ennastki löö- 
vat kopitama... 


1932/35. 

Nad istusid vastamisi pehmetes madalates too- 
ja nokitsesid väljaõmbluse kallal: kaks lokis- 
ist tütarlast tumerohelistes koolikleitides, pruuni- 
tööpõlledes. Nende peened valged sõrmed jaga- 
[| eksimatus järjekorras värvilisi niite nagu väi- 
 kesed masinaliikmekesed, nõelad välgatasid ja näod 
õhetasid. Olid töötanud kogu kevadsuvise püha- 
a hommikupoole ja kippusid juba väsima, kuid 
teise õhinal pingutusid siiski edasi peene lõu- 
endiõmbluse kallal — sest sellest pidi kujunema 
nde käsitöötunni küpsusnäide, mis võis otsustada 
putunnistusele pandava hinde nagu mõni eksam. 
— Ooi, ringutas korraga pruunilokiline, unista- 
vate sõstrasilmadega Helga, sirutades töö kätega 
ette, — kas sa tead, kuidas praegu tahaks hullata 
või tantsida! Liikmed sügelevad vahelduse järele 
joaga noorel kutsikal hambad ... kohe . 

- Linalakk tugitoolis kõhitas. õlga: SSE end 
kõrvale heledast päikeselaigust, mis lõunapoolsest 
aknast langes otse ta jalgadele, kehale, näkku ja 
kätele. 

— Täna, Helga, ei tohi säärastele asjadele mõ- 
telda. Viimane nädal, lõputööd, eksamid... Ajad 
oma pea segi ega saagi lõpetajat tänavu veel, mis 
siis? Häbi kogu klassile. 

— Martake, sirutati kaks siidsukas säärt otse = 
päikesesse, — see on ju ainult kool ja koolihäbi! 
Niipea kui olen sealt väljas, on mulle täitsa üks- 
kõik, mis minust seal arvatakse või arvati. Elus 
pole mul midagi peale hakata algebra või füüsi- 
kaga — mis ma neistikka nii hullusti tuubin? Oleks 
hoopis iseasi, kui õpetataks koolis, näiteks käitumist 
ohvitseri, lenduri või advokaadiga ... Kas sa tead, 
kui raske on end mõne niisuguse hirmus targa ja 
elukogenud mehe juures huvitavaks teha ja talle 
kas või olla meeldivaks tantsupartnerikski kord 
peol? See on veel palju raskem kui integraalid... 
Kunagi ei või sa aimata, kuidas su kõne või käitu- 
mine mõjub mõnesse niisugusesse vanemasse ja 
kohutavalt tarka isandasse. Ikka tunne aga hirmu, 
et jälle saad maha mõne lollusega... Oi, Marta, - 
sa ei tunne üht sajandikkugi elu mitmekesisustest! 
lõpetati jutt ilusa kannal-lastud täispöördega kesk 
libedat põrandat, nii et roheline kleit kaarutas ava- 
neva langevarjuna üle tooliserva. 


— Hm, kust ma võin siis teada, kui mamma 
ütleb ikka: oota, oota, kui saad suuremaks ja oled 
koolilapseeast väljas — küll siis kõik tuleb omal 
ajal, mossitas linalakk, heites samuti kõrvale töö ja 
ringutas. 


— Mamma! lõkatas Helga naerma, nii et küps- 
punaste huulte tagant sähvatasid helevalged teravad 
hambad. — Meie oleme targemad, koolitatumad kui 
meie mammad. See, mida mammad meile kunagi 
tahaksid võib-olla ütelda, see on meil ammugi teada. 
Või tahaksid sa oodata, kuni mamma sind käe kõr- 

M, — e Helga, mina küll ei (7 Jumala sööki 
kuigi saan ka sügisel juba kaheksateistkümmend täis. 
= Kas sa suudelnud oled? asjalikult küsitles 


— Miks sa niimoodi, Helga, sa ju 
1 pahandas. 

— Tean küll, et sa ei osanud suudelda ja see- 
st Oskar su maha jättis... naerdi laginal vastu. 
— Helga, kui sa veel... ma hakkan nutma! 
jas MälaPlapa lõuendi tagant, millel rippusid ro- 


paika str uhkelt õitsev roos. 
— Loll! Oskar ei armastanudki sind! Ta ainult 
a, püüdis vaadata, mis näo sa teed. Poisid 


kui juba vanad mehed, on hea veerida mä- 

si... Oskar armastab mind. 

— Sind? Siis oleme ju mõlemad märgitud ta 
iskuraamatusse! Küll see on rumal, mul on kole 

- häbi! Võib-olla oled sina ükskord ta naine, ja kui 

ta siis vaatab oma taskuraamatusse ning leiab sealt 

[oina nime ... oh, ma hüppaksin kohe vette praegu! 

— Ei e põhjust. Mina Oskariga ei abiellu. 

— Ei abiellu Oskariga..? Ta on ju kõige to- 

redam poiss koolis, iga tüdruk on uhke, kellele 

heidab pilgu. 

— Tore jah, aga vaene, kirtsutati huuli. 

— Kas vaesega ei või siis abielluda? Mina 


id 9) mit titt A iraani 

mõtlen nii, et kui lõpetan kooli, hakkan ise teenima. 
da kui mees ka teerib — mis sellest, et ta on vaene, 
elame ilusasti. 

— See on liiga igapäevane, lihtlabane elu. Mina 
tunnen end olevat nagu millegi parema ja uhkema 
jaoks. On niisugune aimus veres, et minust peab 
saama rikka ja kuulsa' mehe naine... kammis hoo- 
lega lokke kõrva taha. 

Päike langes ta juuksevihkudele ja korjas sealt 
kollaseid helgipärle nagu küpsi rukkiteri. Ta 
nõtke piht kaardus sügava võlviga ülalpool täidlasi 
puusi ja rind paisus värskelt ning nooruslikult nagu 
kohe, kevadine seemet igatsev muld Midagi uhkest 
sälust ja heitlikust hirvest oli loodus valanud ta 
suurtesse sõstrasilmadesse. 

Marta, kelle nahk oli kahvatum, kehahoid koh- 
makam, juus tuhmvalge nagu mitte kõige paremat 
sorti lina, ja silmad madalapõhjalised hallid, heitis 
kadeda pilgu kontrastides säravale kooliõele. Aga 
kuna teda vastupanematu jõuga tõmbasid kaasa 
Helga seletused ja targutused, kuna need tundusid 
tulevat justkui ta oma sügavast südamepõhjast, see- 
sugusest sügavusest, kuhu ta oma mõistusega veel 
polnud jõudnud tungida — siis ei julgenud ta kuul- 
davale lasta pisematki arvustavat hinnangut Helga 
ülalpeo kohta ning uuesti tööd kätte võttes ohkas 
ta vaid kahetsevalt: 

— Kust sa küll võtad säärased unistused! 

Helga, kes vahepeal peegli ees oli korraldanud 
oma lokid, pani käed puusa, seisis keset väheldast 
tuba ja vastas deklameerides: 

— Unistuste tiivul lendab elulaevuke! Ja lastes 

a t valliiaiil 


end siis mõnusalt endisele istmele, pehmele, samet- 
põhjaga tugitoolile, hakkas rääkima: 
oo — Kas sa tead, Marta, mis ma praegu seda 
laudlina tikkides mõtlesin? Oi, sa ei või aimatagi! 
Ma nägin terve oma elu ette... 
 — Nägid terve oma elu ette? ehmudes tõstis 
- silmad linalakk. — Oled sa nõid või ennustaja, kes 
oskab ette näha? Kole tüdruk niisugune! 
— Mitte sugugi, ei nõid ega ennustaja. Aga 
vaata, oskan tahta, ma kujutan endale asju niimoodi 
ja — viimaks ma saangi nad kätte, nagu olen kujut- 
id kina. See On minu nõidus. Kui ma veel alles 
Y õige väike plikake olin, unistasin alati pikkadest 
ja j siidsukkadest, kõrge kontsaga kingadest ja ilusatest 
ed oosadest šlüpferitest .. Nüüd on mul nende 
- kandmisest juba isu täis: Vormiriiet ei salli ma 
- silmaotsaski. Maani ulatuvad õhtukleidid raskest 
siidist, avara dekoltee ja hiilgava garnituuriga — nende 
vastu tekib vahest säärane ohjeldamatu huvi, et 
“tahaks kohe saada näitlejannaks või filmitäheks! 
Aga võib-olla ma saangi. Kui ma just tõsiselt 
tahtma hakkan, siis saangi ma kindlasti... Jah, 
- Martake, kui ma just tahan, saan ma Güliteks ja 
kuulsaks kinotäheks, kelle ees kummarduvad kogu 
- maailma mehed, Euroopas, Ameerikas, Aasias ja 
- Austraalias jooksevad nad minu piltidele tormi 
- ning kaaluvad kullaga minu autogramme . Aga 
ma olen külm nende vastu. Nii külm ja tammel 
° nagu Greta Garbo. Ma võtan nende raha, nende 
i uhkuse ja heidan nad tee äärde nagu tühjaksjoodud 
pudelid ... täpselt nagu pudelid... Mulle tuleb 
tuhandeid kirju iga päev. Mul on oma auto, sohver, 

erasekretär ja stenografist. Noored ilusad poisid 
kõik. Aga ma mängin nendega. Ma vastan .abi- 
eluettepanekutele kõige kummalisemate õrnuseaval- 
dustega, jagan lootusi paremale ja pahemale, mõ- 
lema käega nagu külvates lilli eluteele kõigile — aga 
ma ei võta nende kosimisi vastu... Mulle ei ole 
vaja neid, sest mina olen nende kõikide valitseja, 
olen käskija ja sundija. Minu ilu ja ande ees kum- 
marduvad kõik... 

Ta pani käed ümber põlvede, tõmbas jalad too- 
lile, nõjatus selgtoele ja sulgedes pooleldi silmad 
jätkas nagu unes: 

— Aga kui ma kinotäheks ei saa... Kui ma 
niipalju tahta ei suuda, siis lähen ma mehele. Minu 
mees on rikas, ilus, noor. Tal on linnas oma maja, 
maal talu ja rannas suvila. Auto tal peab olema 
ja teenijaskond. Meie korter peab koosnema vähe- 
malt kuuest toast, kus on suur võõrastetuba-saal, 
elutuba, buduaarid ja magamistoad kummalegi 
eraldi. . Oma magamistoa ma ehin kuldroosaga. 
Mööbel peab seal olema kergest, valgest roosipuust, 
seinad pehme, roosa siidiga kaetud, lagi drapeeritud 
ja põrand lakeeritud roosaks nagu minu küünekesed... 

Laest ripub kristall-kroonlihter, säärane ilus ja 
sätendav nagu inglise kuninganna buduaaris. Sein- 
tel Kleopatra, Katarina, Maria Antoinette'i, ja teiste 
tarkade ning kuulsate naiste pildid, ainult minu isik- 
liku maitse ja soovi kohaselt valitud poosides ja 
tualettides. Aknaeesriided minu buduaaris peavad 
olema raskest siidist ja põrandad kaetud paksude 
pärsia vaipadega, mis jala all pehmelt vajuvad nagu 
samet... Ja sest sametist tõuseb ainult mõne tolli 

võrra kõrgemale lai, madal kušett, mille üle valgust 
heidab kirev jaapani abažuur, nii et vajaduse järgi 
Valgust võib tumendada või helendada. Kušeti ees 
on väike laud parimate ajakirjadega moe, maniküüri, 
 sõengute ja kosmeetiliste küsimuste üle. Kesk aja- 
- kirju ja ilustusesemeid elevandiluust sigaretitoos ja 
- plaatinast tikukarp — nagu filmis ,Ilus elu“ 

Seal laman ma oma pealelõuna-tundidel ja tutvun 
- uudistega, mis käsitlevad ilu ja igavese nooruse 
saladusi . 


TE A mis ma oma teiste tubadega teen? 
Õige ! Saali — klaver, niisugune suur must kolme- 
f nurkne ... Kuidas seda nüüd nimetataksegi ? Noh — 
ah ja, tihklaver. Siis raadiokapp, millel ülekanne 
grammofonilt ja terve hulk... ütleme, nii tuhande 
tüki ümber plaate — kõik käs tangod ja šlaa- 
[gerid.... . Mida iganes tahad, muudkui mängi. Tead, 
ma kotakin pooled päevad ja aina kuulaksin. Aga 
vahest kutsuksin ka mõne kena kavaleri endale külla 
ja laseksin end hurmata tangorütmil... oh, kui- 
das veel.. 


— Mis su mees küll siis ütleks? hüüdis kor- 
s. - Taga ammulisui kuulama jäänud Marta, töö lange- 
A - nud rüppe. 


- «» Minu mees? See peab olema džentlmen 

- ja aru saama haritud naise hingeelust — või muidu 

ma lasen end temast lahutada. Ma ei kannata mü- 

hakaid, armukadedaid mehi, kes ei tunne naise 

hinge ... Aga tead, Marta, sa praegu parem ära 

| sega vahele, — ajad mu mõtted segi, viskus kähar- 
pea toolileenile ! 


Midi s i “A Vis Asti 

Valgepäine tütarlaps haaras pettunult töö uuesti 
kätte ja süvenes sesse, kuna Helga unistledes jätkas : 

-.. Söögituppa tuleb suur, madal puhvetikapp 
mahagonipuust. Nõud ja serviisid puha selgest 
hiina portselanist, hõbenoad ja kahvlid, aga võib 
olla ka kuld, mõned kullatud kooginoad, näiteks, on 
väga ilusad... Laud on suur ja massiivne, toolid 
kõrged, nahkpõhjadega . .. Ja tead, söögilaua juures 
peab teenima eht neeger, minu Söögilaua juures 
neeger! hüppas korraga vaimustatult püsti, plaksu- 
tades käsi nagu laps, kes leidnud päratu huvitava 
mängukanni. — See vast on idee, Martake! haaras 
sõbrannal ümber kaela kinni, aga taandus samas 
mossitades — sest Marta oli julgenud naeratada. 
Päris häälega ja itsitades naeris lõpuks too linalakk 
tüdruk, keda Helga tavaliselt oli pidanud õpetama 


nagu last. 
— Mis sa, tobu, itsitad! käratas raevunud tüd- 
ruk oma õmblustööd kätte haarates. — Arvad, et 


ma seda ei saa, mis tahan, ah? Küll näed veel! 
Kas mul mõni häda oli siia tulla ja sulle rääkida? 
Ise sa kutsusid ja mangusid — nüüd veel lõhverdama! 

— Helga, ütles Marta rahulikult, — ega ma sind 
naera. Ma naeran toda neegrit, kes sind söögilauas 
teenima hakkab ... Puh, nüüd ma kardan isegi juba 
mõtelda neegrile! Ei mina saaks neegri juuresole- 
kul suutäitki kurgust alla! 

— Sa oled ju rumal ja vanamoodne. Neeger 
perekonnas teenijaks — see on hirmus šikk, viimane 
moekarjatus välismail ... 

Nad vaikisid hetke ja välgutasid nõelu päikeses. 

Väikese ja lihtsameelse Marta mõtted olid nii 

tegevuses Helga poolt kujutud fantaasiakanga haru- 
tamise ja vaatlemisega, et ta läks otse higiseks. 
Üleni, nagu vahest palava ilmaga mõnd järsku pin- 
gutust tehes. Ta kadetses -oma tillukeses südames 
seda elavat ja lõbusat kooliõde, kes juba kõik teadis 
ja kõigest võis rääkida nagu täiskasvanu. Eriti rii- 
vas Martat alati Helga sihiteadlikkus ja usaldus ene- 
sesse. Ta imetles nende julgete unistuste päritolu 
ja oskust seada end ikka kõige toredamate unistuste 
keskpunktiks. Muidugi, Martagi oli näinud kooli- 
noortele keelatud filme, lugenud ajakirju salaja koo- 
litunnis pingi all ja küllalt kuulnud plikade omava- 
helisi arutlemisi tulevikuküsimuste üle. Aga tal puu- 
dus see vaimuomadus, mis kõik need keelatud-lu- 
batud raamatukesed kokku oleks kittinud ning neist 
vorminud ühtlase, tervikliku kujutluse ja sihi, mille 
poole püüda. Ta ei teadnud veel isegi, kas talle 
meeldis või mitte abielluda. Mingi rahutus ja än- 
gistav tunne tekkis alati, niipea kui ta püüdis sel- 
lele mõtelda. Ta ei osanud midagi kujutleda ühen- 
duses mehe ja abieluga, seepärast jäi ta otsiv mõte 
rabelema tühjusse ning südamesse tekkis värisev 
rahutus. Ta südamesse olid paari koolivenna 
pilgud puurinud esimesed igatsuseaugukesed. Teine 
neist oli söandanud teda kõrvetada isegi oma huul- 
tetulega — aga vastulõõmavat tuld mitte leides ruttu 
jahtunud ning taganenud. Tütarlaps ei mõistnud 
seda kuidagi võtta, nägi vaid noormehe taganemi- 
ses enese halvakspidamist ja — nuttis, väikest, lap- 
seliku tüdrukunuttu. See kuivas küll sõbrannade 
pilke all peagi — aga rahutus jäi. Ja sestsaadik ei 
teagi õieti Marta, mis arvata poistest ning abielust. 

Ainult Helga ajab vahetevahel oma unistustega ta 
palged õhetama. Ning noormeeste keskel viibides 
tunneb ta nende pilke end torkivat kui nüridaid 
nõelu. Praegu tahaks Helgalt küsida, kas sõbranna 
ihkab nii abielu ja lapsi pealegi? Agataei julge. 
Torgib närviliselt nõelaga, noor, sile otsaesine kis- 
tud kipra. Nii kohutavalt palju küsimusmärke kuh- 
jub ta ajju, et võtab ohkama. 

— Kuule, Marta, järsku katkestas Helga, — kas 
poleks peale seda pikka kükitamist tore jalutada 
natuke pargis? 

— Kui valmis — siis jah. 

— Mis tühja! ja siis sõrmi suule surudes ta- 


sakesi: — Mamma läks vist välja... kui ma õige 
helistaksin, mis sa arvad? 
— Kellele? 


— Loomulikult mitte plikadele, poistele ikka! 
Jaan ja Kõu on täna üksi kodus... Ootavad... 
Paluti sind kaasa tuua... 

— Mind? üllatus Marta. 

— Aga loomulikult! hüüatas Helga juba ees- 
ruumis telefonitoru haarates. Ka linalakk tõusis ja 
heitis põgusa pilgu peeglisse, kuulatas ühe kõrva- 
lehe õhetades, teise külmetades sõbranna arenevat 
vestlust. Töörahu oli temalgi tänaseks jäädavalt läinud. 

Kui kõnelus aparaadi juures lõpeb sooja näge- 
miseni-jätuga, polegi nad korraga enam koolilapsed, 
vaid kohtumisele valmistuvad vilkad neiud, kelle 
kingakontsad kõpsuvad ootusärevuses teravalt vastu 
põrandalauda ja kelle silmis helgib ahne rahutus 
nagu värske, jääkatte alt vabanenud kevadine vesi. 

Mõlemad sooritasid siiski eksamid ja unustasid 


varsti koolikleidid, nagu matkajad unustavad läbi- 


sõidetud jaamad. 

Käisid leeris, võttes valgete siidilõpustega kirik- 
härralt leiba ja viina — kui esimest pattudest lahti- 
ostmist — ning tunnistati täiskasvanuiks, kel õigus 
määrata ise oma elu sihte ja taotlusi, kelle tegude 
tagajärjed ja vastutus nende eestlangeb ainult neile 
enestele, aga mitte enam perekonnale ja vanemaile 
nagu seni. 

Elluastuvad poisid on seda viimast alati valmis 
vapralt omaks võtma ja mõistma, tüdrukuist paljud 
iseseisvusetumad, nõrgemad iseloomud aga ei oska 
värske vabadusega midagi peale hakata, rippudes 
endiselt perekonna ja kodu küljes. See rippumine 
tuleb pooleldi nagu harjumusest, pooleldi umbusust 
ja kartusest, mida sisendab olukorra uudus, ning 
mis ühtub lapse kartusega esimeste sammude as- 
tumisel. 

Ühe väljapaistvama osana, jämedama joonena 
esines see kartlikus koos tagasihoidlikkusega ka 
Marta Halli iseloomus. Ta oli keskmise, enesega 
rahuloleva ja valitsemishimulikkuseta ametniku lapsi, 
keda varasematest elupäevadest peale juhitud mööda 
kõige rahulikumaid ja keskmisi radu, vältides kõiki 

võimalikke kokkupuuteid elu äärmiste avaldustega 
nii selle ilus kui ka inetuses. Ilus seepärast, et 
vanemate majanduslik seis, aga vahest ka arusaa- 
mine selle kõige parema ja meelihaaravamani ei 
küündinud, inetuses — et nii raamatupidaja Hall 
kui ka ta naine olid sügavalt usklikud, kõlblad ja 
vooruslikud inimesed, kes ise hoidusid igast eba- 
meeldivusest või teravusest isiklikult, veel vähem 
siis seda võisid lubada oma järeletulijale, hapraloo- 
mulisele plikale. 

Mõnel teisel juhul võib-olla oleks Marta-taolisest 
tüdrukust kasvanud eluvõõras unistaja neis tingi- 
musis, mis valitsesid perekonna siseelus. Siin pol- 
nud aga selleks eeldusi — peale sõbranna Helga 
mõjutuste unistuste alal puudus Martal seks igasu- 
gune väline tõuge ja sööt. Vanemad elasid asjalikku- 
ses ja kainuses ning maailm, elu, mis ta enese 
ümber nägi ning tunnetas kõige nooremast lapse- 
põlvest alates, oli ikka üks ja seesama äärepoolse 
kesklinna viisakas, ükskõikne, auväärne — kuigi 
ka natuke koppinud ja tuim elu ning maailm. Ta 
polnud kunagi saanud kaugemale oma kodulinna 
piiridest, kunagi elanud päevagi väljaspool: oma tä- 
navat, maja ja korterit, mida vanemad, kes kogusid 
raha selleks, et ükskord võib-olla ise omandada 
maja — pidasid järjest üle paarikümne aasta selle 
odavuse pärast. Harva sattus ta jalutuskäikudel 
kaugemasse linnaossa; aga ta-ei igatsenudki sinna 
— sest oli võõras talle sealne käratsev ja lopsaka- 
mas stiilis agulielu. Veel harvem käidi külas mõ- 
nel isa ametvennal või ema noorpõlve sõbrannal 
— kus Marta tavaliselt viisaka lapsena sõnalausu- 

mata istus toolil ja tuimalt kuulas vanainimeste 
mälestuste korrutamist asjadest ning aegadest, mil- 
lest tal polnud vähematki kujutlust. "Lugeda lubati 
tal nooremana ainult seda, mis oli isa-ema poolt 
ammugi proovitud ja heaks kiidetud: vanane- 
nud, väga viisakaid ja kombelisi, ent loomulikult 
ka värvita ja kireta jutukesi ning mõningaid kasu- 
Iikke teadmisi pakkuvaid raamatuid — lisaks enesest- 
mõistetavalt nood teosed, mille tundmist hiljem nõu- 
dis koolikava. Aga neist libises Marta vaim kuidagi 
pealiskaudselt üle — ta oli varasest noorusest peale 
harjunud pinnapealse ja ühehülbalise lugemismater- 
jaliga ega osanud enam Oma vaimu kohandadagi 
lektüürile, mis avastas sügavusi. See väsitas teda 
ja häiris, erutaski teinekord meeli, mis polnud sel- 
lega harjunud, vaid magusalt tukkusid tuimuses. 

Ja nüüd öeldi järsku sellele vähe kartlikule, 
tuimakskasvanud tütarlapsele ühel päeval: oled 
täiskasvanu, pead hakkama ise enese eest hoolit- 
sema ja võid teha kõik, mida lubab hea ning kõlb- 
las toon! Ütles seda kirikhärra ning pärast kordas 
südamlikus õnnesoovis isa. Aga mis pidi ta siis 
kõigepealt ette võtma tolle täie kasvuga ? 

Marta ise ei teadnud seda — ega teadnud ka 
ema-isa, kelle poole pöördus mõnepäevalise nõuskle- 
mise järele küsimusega. 

— Tavaliselt sinuvanustel tütarlastel on juba 
oma austajad ja kavalerid ning nad abielluvad, tä- 
hendas ema. 

Martal polnud ühtki austajat — ega teadnudki 
ta veel õieti: miks peavad noored tüdrukud kohe 

abielluma, kui nad on täisealised. Ning seepärast 
vastas ta emale: 

— Aga kui ma ei taha abielluda ? 

Ema naeris: 

— Rumal, kõik tüdrukud tahavad abielluda... 

Miks kõik tüdrukud tahävad abielluda, seda ei 
suutnud Marta mõista, esimest korda tajus ta, eton 
midagi elu ja tema vahel, mida ta ei tunne või ei 
oska taibata, et ta nagu teisiti aru saab elunähtus- 
test kui kõik muud inimesed, kellega iga päev sa- 
madel tänavatel liigub, sama toitu tarvitab ja sama 
õhku sisse hingab. Ta pidas oma kombelikkuses 
rumalaks järelepärimist emalt ning tuttas nõu ja abi 
saama sõbranna Helgalt, kes elas ja võttis asju 
nagu kõik inimesed. 

Aga ka sõbranna naeris: 

— Martake, see on armastus! Pead armuma 
kellessegi, siis tead kõik! Tüdrukud, kes ei armu, 
jäävad vanapiigadeks... 

Vanapiigasid oli Marta näinud ja lugenud neist 
veidraid lugusid — sääraseks ta ei tahnud jääda. 
Aga kuna armumine ja abielu talle tundus vaid 
mehe-naise ühiseluna — siis saabus ta sõbranna 
juurest tagasi veel õnnetumana kui oli sinna läinud. 
Saabus ja nuttis salaja järjekordse tüdrukunutu 
patja, nii et riie märg — seepärast et tal polnud 
ühtegi austajat, polnud kellessegi armuda ja kellegagi 
abielluda, nagu abielluvad kõik tüdrukud. Aga ka 
seepärast, et ta end nagu sunnitud tundis olevat 
ettevõttele, mille vastu tal sügavam huvi puudus, 
mis nagu riivas ta värsket, kõlavalt tunnustatud 
täisealisust ja iseseisvust. 

Sellest meeleheite-seisukorrast päästis Marta isa 
Hall, kes ühel lõunal pajatas hubasemas tujus nai- 
sele ja tütrele: 

— Hea ikka, kui lapsed juba suured... Näed, 
/ praegu teedeosakonnas tore kantseleipreili koht 
vaba... Mis sa arvad, Marta, kui paneme sinu 
- sinna ametisse? Teenid oma ilusa palga ja oled 
korralik inimene — eks siis ole ka kergem edas- 
pidi teisepoole järele vaadata, on isegi nagu põhjust 
valida ja vaadata... Ei ole ikka enam lihtsalt 
tütarlaps ihu ja hingega, vaid ikka oma ilusa sisse- 
tuleku ja ametikesega... Nüüdsel kitsal ajal on 
perekonnas suur asi see, kui mõlemad teenivad ... 
Saab kergemini edasi... Oi, kui palju kergemini, 
— mõlgutas seal juures mõtteid oma pikkadest 
pingutusaastatest, mil oli kogunud sendi teise kõr- 
vale, revolutsioonisegadustes juba ilusa kapitali kao- 
tanud, ja jälle uuesti alustanud kogumist. Aga ka 
ülejääkidest, mis tekivad tütre teenima asudes ja 
mis kenakese lisa moodustavad ta igakuisele panu- 
sele pangaarvel. 

Marta ei osanud palju iseseisvalt arutada asju. 
Heites korra pilgu isa hallidesse silmadesse, tabas 
ta sealt kindla tahte ning — alistus pikemata, tun- 
des teise kindla tahte mõjul eneses nagu värsket 
huvipuhangutki tekkivat tolle ametlauakese vastu 
kuskil kantseleis kesk paberite sahinat ja arvelau- 
dade lõpmatut klõbinat. 

Ainult ema Hall noomis porisedes teistpoolt : 

— Oma last sinna võõraste inimeste kätte! 
Nii noor ja rumalake teine veel... Kes teab, mis 
ja kuidas kõik... 

Ent tütred on emadele ikka tüdid ja habemes 
pojad poisikesed — seepärast naeris isa Hall ja otsus- 
tas küsimuse tütre vaikival nõusolekul sellega, et 
ta räägib osakonna juhatajaga, kus vaba koht, pike- 
malt läbi isiklikult, mille järele Martal tuleb minna 
viisakalt ja alandlikult kõrge härra silma alla. 

Läbirääkimised algasid hoogsalt, ent siis selgus 
korraga, et pakutav koht on praktikandikoht, kus 
esimesel aastal palka ei maksta ja — isa pet- 
tus, katkestas kõnelused direktoriga. Möödus mõni 
kuu. Nii isa Hall kui ka tütar hoidsid silmad-kõr- 
vad lahti kohtade suhtes. Aga asjata — kriis lõi- 
kas järjest sügavamale ning vabad kohad muutusid 
sama haruldasteks kui sabagatähed. Nendele tek- 
kisid järjekorrad juba kuid ja aastaid enne koha 
vabanemist — kas vana ametniku surma või pensi- 
oonile minekut. Väljavaated muutusid kurvaks. 

Marta oli nüüd juba aasta istunud kodus ning 
tegeliku -eluga enam kokku puutudes õppinud am- 
mugi tundma neid saladusi, mis koolist tulles ta 
arusaamist varjutasid. Ta ei nutnud enam sellepä- 
rast oma aeg-aegseid salajasi tüdrukunutte, et oli 
rumal, küll aga seepärast, et tundis end sageli 
maailmas ülearuse ja otstarbetu inimesena, keda 
kuhugi ei vajata, kel midagi pole peale hakata ene- 
sega. Nii tuligi, et ta ühel päeval tähendas ise 
isale: 

— Võiksid uuesti tolle teededirektoriga rääkida, 
papa. Mis siis, et ei saa kohe palgale. Aasta pä- 
rast ikka saan. «Muidu istun jälle aasta kodus 
jä — loota-pole midagi. . Seal olles oleks vähemalt 
oodata ... 

Isa kiitis eneses tütre praktilist meelt ja alga- 
tas uuesti läbirääkimisi koha asjus. Ning kuna 
vahepealne praktikant parajasti juhtus olema loobu- 
nud, saadigi peatselt kaubale. 

Marta käis direktori juures. Väikesed katsed 
masinkirjas ja mõningais arvutusis tunnistati rahul- 
davaiks ning ta välimuse kui ka ülalpidamisega 
jäädi väga ja väga rabule. 

— Perekond Hallid elas rõõmupäevi: direktor 
oli Martat isiklikult tundma õppides lubanud isegi 
väikese taskuraha praktika-aastal. 

Nii sai Marta Hallist väike ametnik, korralik, 
end valitsev ja sõnakuulelik, kes hommikuti minuti 
pealt ilmus büroosse ja pealelõunati alles kellalöö- 
kide järele julges rutata riidevarna juurde, kes iga 
käsu täitis vasturääkimata ja kaalutlemata, kas see 
käsk või korraldus eneses sisaldas mõtet või mitte, 
jä kas ta selle täitmiseks võis tarvitada mõnd tõhu- 
samat abinõu kui soovitatu, mis võib-olla olleks lu- 
banud toime tulla vähema ajakulu ja suurema ener- 
giasäästuga. Sellised asjad polnud tema mure. 
Tuim kasvatuselt, tuimenes ta siin veel kiiremini, 
omandades ametkonna väljakujunenud . kombed ja 
viisid rohkem sellele inimrühmale alluvuse vajadu- 
sest kui nende kommete omasusest- või meeldi- 
vusest. 

" Ta polnud iludus — seepärast ei tikutud teda 
kuidagi eriliselt austama meeskaaslaste poolt. - Aga 
ta äratas siiski tähelepanu oma värskuse ja nooru- 
sega, seda eeskätt ametkonna" juhataja juures. Selle 
tõitu ei püüdnud temaga sõbrustada ükski naiskaas- 
line, pigem halvatati tagaselja. - Nii jäi ta üksi ise- 

enesega. Täiesti üksi — sest kooliõde Helga, kelle 
seltsiga harjus koolipingil, oli mõningate ebaõnnes- 
tunud katsete järele pääseda lavale või filminäitle- 
jaks eelistanud puistata jalult kodumaa tolmu ja 
siirduda ühe Ameerikas elutseva suguvenna kutsel 
ookeani taha. Mismoodi sõbranna end seal elatas 
ja kuidas oli end sisse seadnud Uues Maailmas — 
sellest ei saanud Marta kunagi õiget ettekujutust: 
Helga kirjutas harva, kuude tagant, ja kui — siis 
tavaliselt säärasel hulgal elu igapäevastesse mõru- 
pillidesse segades unistuste siirupit, et kunagi ei 
võinud teada, mis tal juba oli käes või mille poole 
ta alles püüdis. Viimaks Marta mitmekordsete nõud- 
miste peale vastas ta kord siiski otsekoheselt, et ta 
filmidiiva veel ei ole, ent seletas samas omavat 
tutvusi ja vahekordi, mis tal võimaldaksid selleks 
saada iga päev — kui ainult keel ei tekitaks ras- 
kusi. Kuid selle natuke banaalse Ameerika inglise 


keele lubas ta omandada mõne eelseisva kuuga, 
ning siis pidid kõik seitsmenda taeva väravad ta 


ees avanema Uues Maailmas. 

Marta ei osanud unistada ega ka sügavamalt 
mõtelda. Aga nähes, kuis teisel, kes lapsest peale 
toitnud end järjekindlate unistustega ja püüdnud 
üha vaid ainsa sihi — jõukuse, toreduse ja kuulsuse 
poole — kuis sel teisel ta unistused hakkasid reali- 
seeruma, kuju võtma, igapäevaseks eluks kristalli- 
seeruma — tekkis temas tume arusaamine, alatead- 
lik aim eneselegi elu eesmärgi loomise vajadusest, 
sihi raiumise tarvidusest läbi selle metsa, mis teda 
piiras igalt poolt. 

Teda ei rahuldanud need väikesed flirdid, mis 

olid tekkinud iseenesest mõne juhuslikult sümpati- 
Seeriva või pealetükkiva mehega. Tal oli villand 
ettepanekute ootamisest nende kõlavate sõnade kõ- 
mistajate poolt, kes noores ja kogenematus tüdru- 
kus nägid peamiselt huvitavat ajaviite-objekti, oma- 
mata ta vastu pingsemat huvi. Tundis end niivõrd 
iseseisvana juba, et julges ütelda enesele: kas kiire 
abiellumine, perekonnaelu ja tubli mees või — pikk 
ning vaheldusrikas vallalise naise põli, sest tal läks 
raskeks olla tütarlaps. Ta kaotas sageli rahu ja 
tasakaalu sootuks, tal polnua enam hea üksi ega 
seltkonnas viimasel poolaastal, mil hakkas juba lä- 


° henema oma kahekümne esimesele sünnipäevale. 


Eriti häirisid ta hingerahu nüüd paljud raamatud, 
mida ta ametnikkude kogust sageli laenas ja millest 
oma meeleolutsemise põhjusi otsides talle ikka sel- 
gemalt vastu karjus vaid üks vastus. Ent talitada 
tolles vastuses antud retsepti järgi polnud sugugi 
sama kerge kui sest arusaamine. Tüdruk, kel en- 
dal pole algatusvõimet ja kes oma iluga ei saa uh- 
kustada, seob harva kedagi püsivamalt. Mehed tor- 
mavad tast mööda nagu liivaterad rohukõrrest mäe- 
nõlvakul. Ikka jääb ta üksi, ikka igatsusega, et 
tuleks tugevam puhang ja viiks ka tema kaasa, 
päästes põuast, ähvardavast kolletusest. 

Ning too puhang tuli. Väga proosaliselt ja ar- 
gipäevaselt tuli ta osakonna juhataja näol ja ütles: 

— Pean sõitma paariks päevaks lähemasse 
supellinna revideerima teedeameti asjaajamist. Mul 
oleks hädasti vaja abiliseks tähelepanelikku ja osa- 
vat arveametnikku. Kas teie, preili Hall, vahest ei 
tahaks kaasa teha seda väikest reisi? Kõik kulud 

kaetakse ametkonna kassast: sõit, ülalpidamine ja 
hotell. Ma loodan teie vastutulelikkusele ja kohuse- 
tundlikkusele ... 


Mõlematele võis ta loota suurima kindlusega, 
sest Marta Hall ise otse ihales midagi uut, mõnd 
erakorralist vaheldust oma tuimuses, igatses rohkem 
iha ja alateadvuse kui selge arusaamise ja kujutlu- 
sega. Ning siin see vaheldus end nüüd pakkus. 
Kuidas ei oleks pidanud ta sest kinni haarama? 
Pealegi, kui ammugi oli märganud enesel erilise 
heameelega puhkavat juhataja pilku ja sellest tekki- 
nud kadedust teiste naisametnikkude hulgas. Juha- 
taja ei meeldinud talle eriti: oli mees üle nelja- 
kümne, lüheldane, karvane ja rasvavoldikestesse 
uppuvate silmadega. Aga temaga oli ometi uhkem 
sõita kui mõne viimase järgu ametnikukesega mööda 
linnatänavaid luusida, ning mis peaasi — sai panna 
järjekordselt sügelema ametikaaslannade kadeduse- 
konnasilmad. Seda mõnu — äratada teistes kade- 
dust — oli Marta, nagu kõik naised, õppinud juba 
tundma ja nautis, kus võimalik, täie sõõmuga. 


Nad sõitsid supellinna, võtsid toad võõrastema- 
jas ja asusid tööle. Avastatud ülekulutus' osutus 
keeruliseks ja komplitseerituks, nii -et kolme päeva 
asemel kulus direktoril selle väljaselgitamiseks kuus. 
Esimesed kolm päeva töötas ta koos oma naisabili- 
sega päevad läbi, õhtud aga istus rannalokaalis ja 
lõbutses. Marta Hall oli esimest korda sellises elu- 
keerises, ta ei=suutnud millestki loobuda juba uudis- 
himu tõttu. ° Nii tuli, et neid nähti pikkadel auto- 
matkadel ja purjejahiga merel >õhtupoolikuti. Ning 

nii tuli ka, et Marta külmetus ja haigestus neljandal 
revideerimispäeval. 


Juhataja rasvavoldikesed silmade all hüplesid 
tol hommikul natuke rahutult, aga ta suu ümber 
levis magus rahulolu ja võidurõõm. Päris trium- 
feeriv heameel haaras teda aga lõuna ajal vahe- 
ukse kaudu omast toast Marta tuppa libisedes, kus 
talle vastu sirutati laia hommikmantli rippuvais var- 
rukais naisekäed sõnadega : 


— Mal on siin igav, ega sa ei pahanda, kui 
tulen õhtupoolikul jälle tööle... 


Pahandamiseks polnud põhjust. Sõpradena sõitsid 
nad kuuendal päeval tagasi kodulinna. 

Marta Halli üksluisesse elukangasse hakkas lük- 
kuma kirevamaid ja värvikamaid koelõngu. Vahete- 
vahel tundus, nagu oleks isegi lõim — ta oma ise- 
loom — peenenenud ja tihenenud. Tekkis järske 
ja sügavaid huvipuhanguid, ilutsemist, elurõõmu, 
aga ka pettumusi ja vihastust. Elamused kuhjusid, 
harvenesid ja pudenesid nagu terad sõelal. Hinge, 
mille põhjas oli varemalt läppunud soovesi, pääsid 
uhtma vulisevad allikad, vesi selgus ja — siis tajus 
Marta korraga, kuis ta oli seni elanud nagu kõigest 
mööda, varjus, võõralt ja kaugelt. 

Talle meeldisid ainult nende kahe teada jäävad 
kohtumised mõnes varjulises lokaalikambris — sel- 
les peitus elu. 

Talle imponeeris selle vahekorra salajasus — 
selles oli romantikat, see intrigeeris. 

Ja ta oli sügavalt haavunud, kui mõne kuu pä- 
rast enam kutset ei tulnud, kui temale hakati kõr- 
gemalt poolt jälle vaatama nagu tavalisele ametni- 
kule. Ta oli harjunud teisiti, ning millega ta kord 
harjus, sest pidas ta oma iseloomu kohaselt kinni. 
Leinates taga romantikat ja harjumusi, nuttis ta esi- 
algu mõned padjatäied vaikset tütarlapse - nuttu. 
Peagi aga kogus end ja otsustas — teiste paras- 
tava pilke alla sattumisest pääsemiseks — ise esineda 

väljakutsega. Südame meeleheitlikult tagudes rin- 
nälehe all, astus ta ühel päeval juhataja tuppa ja 


 ütes: 


— Tahaksin rääkida midagi, direktor... 

Mees vaatas üles paberite tagant, nagu vaada- 
takse igale jutulesoovijale, ning vastas samas isikuta 
vormis: 

— Kallis laps, eks's muud kui räägime kohe 
jutud maha. 

See oli säärane asjalikkus ja ükskõiksus, et 
Marta selle häälekõla kustutamiseks oma kõrvadest 
tormas enne läbi mitme käratseva toa, kui julges 
ühes esikus peatuda ning hingata sügavalt. 

Niisugune oli siis lõpp... 

Ta surus hambad kokku, hammustas enesele 
huulde tärkme ja — läks, küürutas ükskõikselt töö- 
laua taha: must töökittel pingselt ümber väheldase, 
vormika keha, jonnakas juuksekahl otsaesisel, põse- 
sarnadel kahvatud laigud, kirjutav käsi vaevuaima- 
tavalt värisev. 

Lõunalauas päris talt ema, kellega tol päeval 
juhuslikult sõid kahekesi: 

— Oled sa haige, Marta? 

Marta vahtis lauale enda ette, tuimalt, liiku- 
matult, käed surutud põlvede vahele, söök vastikuna 
tiirlemas suukoopas. Ütles viimaks pikka, jäiselt, 
halinata. 

— Ei... Olen mahajäetud armuke... 

Ütles ja astus raskelt oma plikapõlve-aegsesse 
tuppa, kus toetudes diivaniservale jäi tuhmil silmil 
vahtima tühjale tänavale. Ema nõudis üksikasju, ja 
ta andis neid lahtisi sõnu nagu kivikesi pildudes 

lainetavasse vette, kuni mõõt täis sai ja ema purs- 
kus nutma, halades: 

— Mis sust nüüd saab, tütreke? Kes sind enam 
korjab ... Jutud... 

Kuid too halin ei heidutanud tütart. Ta oli juba 
leidnud eneses tugipunkti ning vastas päris rahulikult : 

— Pole viga, leian endale uue elusihi! Ega siis 
nüüdsel ajal naise elumõte seisa ainult mehelemi- 
nekus ja lastekasvatamises ! 

Elatanud naine selle vastu ei vaielnud, aga tal 
oli lõpmata raske. Raskusest aetuna rääkis ta sün- 
dinust mehelegi ning — siis oli neil vananevail, 
sinnapoole elu piire rühkivail inimesil kahekesi veelgi 
raskem. 

Nad ei rääkinud sõoakestki enam sest küsimu- 
sest, aga Marta taipas peagi, et teda jälgiti, et ta 
käike ja viibimisi isegi silmas peeti koduste poolt. 
Teadis tulevat säärase tähelepanelikkuse heatahtli- 
kust huvist oma saatuse vastu. Kuid talle ei meel- 
dinud see. Nüüd ta oli juba paljusidki asju õppi- 
nud iseseisvalt otsustama, tahtis olla omaette, rahu- 
likult, segamata nagu hunt metsas — ja mõlgutas 
seepärast vanemate juurest ärakolimise mõtteid. 
Kuidas võisid ning söandasid seda teised tüdrukud ? 
Kuidas võis Helga ihuüksinda võõra mehe kutsel 
lipata Ameerikassegi, ja kuidas ei võiks tema ise- 
seisvalt asuda elama kuhugi vaiksesse, võõrasse 
tuppa, kus ei oleks valvsaid silmi ega ka asju ja 
asjakesi, mis meenutavad sageli pisisündmusi, südant 
kipitava panevaid pisisündmusi endistest aegadest? 

Istudes oma kambrikeses jälle pikki tunde, nõe- 
ludes või heegeldades, hakkasid talle meenuma Helga 

päratud unistuste voorid ja siit-sealt raamatutest 


meelde jäänud kujutluspildikesed. = Uuesti tundis 
vajadust mingi sihi ja eesmärgi järele oma elus. 

. Oli end lasknud lahtise lehena kaasa haarata 
juhusel ja jäänud nagu midagi ootama selt juhuselt, 
kuigi teadis, et ootamisel puudus mõte. Uuele juhu- 
sele oli tal enda poolt pakkuda vähe ning — see- 
pärast tuli ka sellelt veel' vähem oodata. Õieti 
otsustas ta 'üldse enam mitte midagi oodata. Pik- 
kade vaevlemiste ja pingutavate mõtiskluste järele, 
milles enesele sihiteadlikkuses korduvalt eeskujuks 
seadis Helgat, hakkas ta hinges omandama vormi 
ja värvi kujutlus sellest, kuis ta kuskil vaikses toa- 


-keses võiks veeta oma elupäevad üksiku naisena, 


omades meest, kes aeg-ajalt külastab teda lembeil 
ning uimastavail õhtutundidel, kes tuleb julgelt ja 
uhkelt, räägib valjult ja kõmavalt, läheb, millal meel- 
dib, sama üleolevalt ja hoolimatult — sest ta pole 
kellegagi seotud, keda peaks kartma; samuti pole 
Märta kellegi käsualune, et peaks kuulda võtma oma 
korteris teiste arvamisi. Nad puutuksid kokku ainult 
siis, kui see mõlematele meeldib, kui nad mõlemad 
ihkavad kohtumist. Nad ei segaks kunagi teineteise 
tegevusvabadust ega armukadetseks või salatseks. 
Kummaltki poolt tõotatud ja nõutud täielik majan- 
duslik olenematus ei sunniks neid koormama teine-- 
teist vastastikku oma muredega, seepärast võiksid 
nad maitseda ainuüksi teineteisele pakutud elamusb 
ja unistäda uutest, üha tugevamatest. . Nad elaksid 
nagu kaks igavesti õitsevat sirelit, nagu kaks ker- 
gelt tõlmlevat rukkipead teineteise tolmu uimas või 
nägu liblikapaar õilmitseva niidu kohal lenneldes, 

ikka päikeses, ikka rõõmsad, õnnelikud ja rahulise- 
enese ning maailmaga, nagu võiksid olla ainult ini- 
mesed, kes elavad iidselt vabas looduses, ilma vähe- 
mategi seltskondlikkude või kombeliste kammitsuste 
ja piiramisteta, nagu troopikataimed, ürgmetsa võ- 
sud ... Lopsakad ja jõulised, eeskujuks teisel pinnal 
sirguvatele omataolistele. 

Ja kui sest elustsigiks võsusid, kasvataks Marta 
nad samas vaimus ning samas vabaduses, varase- 
mast noorusest midagi varjamata, iga tekkiva huvi 
puhul seda seletades õigel ja loodusele vastaval 
viisil, aga mitte, nagu temaga oli tehtud — salatse- 
des ja häbenedes. Elu pole häbenemiseks või sil- 
makirjatsemiseks. Seda tuleb võtta täie südame ja 
lahtiste silmadega, tuleb sukelduda sügavustesse nagu 
vette ja vaevaga rebida end kõrgustikele — et kõike 
tunnetada, et kõike mõista ja teada — hakkas ta 
nüüd arvama tasapisi. 

Haududes neid mõtteid ja kerides kavatsusi 
nagu lõnga tulevikukeradele, torkisid teda aeg-ajalt 
siiski kahetsusnõelad, mis oma mürgiste. otstega 
kippusid meenutama abielu ja selletaolist perekonma- 
idülli, nagu ta oli harjunud nägema oma vanemate 
juures aastate jooksul. Meeleldi ta oleks ju abi- 
ellunud nagu kõik naised, võtnud oma õlgadele pere- 
mured ja lastekasvatamise vaeva — kuid ema hoia- 
tuse tõttu eeljuhbtuvate arusaamatuste suhtes kui ka 
oma eksimuse äratundmisest üldiselt valitseva eel- 
arvamuse ning kombe vastu, pidas ta targemaks 
sest mitte endale valekujutlusi teha, vaid pigem 
sammuda teed, mis talle veel loomuliku ja enesest- 
mõistetava rajakesena valida jäänud, seda kitsast, 

teatud määral libedaks peetud ja maksvat kombe- 
likkust vastu karva silitavat teekest, mida naine 
valmis valima ainult siis, kui teda ängisteb kõige 
sügavamate pettumuste padi. 


Tal poleks ju tarvis olnud pettumust võtta nii 
rängalt — teadis ja mõistis seda — oleks võinud 
sama kergelt unustada ja minna edasi oma elupeenra 
rohimises nagu suurem enamus, tavaliselt kõik ini- 
mesed lähevad peale selliseid pettumusi, ja lohutada 
end ajaga, mis kõik haavad parandab. Aga ta oli 
neid iseloome, kes pettumuses ühtlasi tunnevad end 
nagu raasike õnnelikkudenagi, kes saadud löögi mõju 
eneses püüavad säilitada nagu vormitav tainas, et 
siis pärast, peale valuhooge tunda end väljapuha- 
numana, värskemana, uuemana. Oma uute sihtide 
taotlemiseks Marta tahtis end värskendada, ja see- 
pärast ta püüdis kiskuda üha sügavamale seda pettu- 
must ja vihasappi, mis kord oli pääsnud mürgitama 
ta argipäevast, ühetoonilist, värvita elu. Tegi sest 
endale värvi ja vaheldusegi teatud määral, millega 
mõõtis möödalibisevaid päevi. Ja võib-olla oleks ta 
ses enesemürgitamisuimas kolinudki vanemate juu- 
rest minema, kui mitte järsku vahele poleks astunud 
uus juhus — uus mees. 


See oli elatanud kaupmees, kes oma inimesi 
tundva pilguga esimesel kohtumisel tabas Marta 
Halli murelikkuse tõsise põhjuse ja tähendas kõike- 
mõistvas rahus: 


— Tusa paremaks leevendajaks on uus rõõm. 
Tütarlaps, tulge minuga lõbutsema ! 
Marta tõstis jahmudes silmalauad, oleks pidanud 

vihastuma sääraselt pealetükkivaile inimesele, aga 
Seeasemel kuulis end küsitlevat huvitatult: 

— Kas te kõiki haigusi ravite lõbustustega, nagu 
mõni nurgatagune arst posimisega ? 

— Absoluutselt kõiki — isegi konnasilmi, vas- 
tati halli silmaterade välkudes kindlusest. 

Mõlemad naersid ja — esimene jää oli murtud. 

Jää järele pääsid liikuma veed ning Marta ujus 
neis jälle mõned head kuud pärivoolu, küsimata 
eneselt: kuhu, miks, milleks. Nii oli hea. Ta nagu 
vajas aeg-ajalt kaitset ja tuge; selle elava, koge- 
musterohke ja stoilises rahus mehe najale võis ta 
end toetada nagu väänkasv, palmida end tema ümber 
ja tuuda hoopis tugevamana kui üksinda. 

Ning peagi veendus ta lõbustuste ja vahelduste 
määratus ravivõimes: näriv pettumus mahenes võlu- 
vaks hajameelsuseks, hajameelsus varstigi ekstsent- 
riliseks tujukuseks, nii et ärimees imetsema pidi oma 
nalja tõsiseid tagajärgi. Ta unustas igavad mõtisk- 
lused ja erutavad kavad, mille koostamise kallal 


veetnud päevi pettumuse sügavrõhu'ajajärgul, elades. 


jälle hetkele, käesolevale möödalippavale, nagu elas 
kõik ta ümber, nagu kasvas rohi ja lehtis puu. 

Üle poole aasta kummus Marta pea kohal sää- 
rane pilvitu, päikeseline ja õnnepalav taevas, mis 
aeg-ajalt küll kippus põuaselt kõrvetama, aga ikka 
õigel ajal andis ka kosutava hoo vihma või süle- 
täie tublit, jahutavat tuult. Ses mitmekesisuses öli 
ta juba niipalju üle saanud mälestustest, et päris 
rahulikult mööduda >võis ametkonna  juhatajast — 
kui ühel päeval see laskis ta kutsuda oma kabinetti 
ja ütles: 

— Mis sa arvad, Marta, kui me sööksime täna 
koos õhtust? 

Heledate silmaripsmete värisedes küsis tüdruk 
vastu: 

— Huvitav, mis puhul? 

Mees pöörles toolil natuke rahutult ringi, rääkis 
ajapuudusest, mis teda vahepeal kuude viisi vae- 
vanud, ja töörohkusest, aga viimaks ütles kuidagi 
siiski välja, et naine olevat sõitnud nädalaks maale. 
Ta oli lihtsameelne mees ega osanud hästi valetada. 
Pealegi arvestas ta enese kui ülemuse mõju väga 
kindlalt. 

Ent too arvestus oli tublisti hilinenud, talle vas- 
tati õlakehitusega : 

— "Tänan, pole viimasel ajal enam harjunud 
asetäitja osaga. Olen juba määraline ametnik. 

Ja kõpsutati ukse poole, valmis väljuma. 

Mees laua tagant jõudis aga enne järele ja 
haaras mustas kitlis käsivarre nagu pihtidesse, 
kähistades : 

— Marta, sa tuled! 

Kinnipeetav tõstatas korra pea julgeks vastu- 
hakuks, aga samal hetkel suruti ta tugevasti vastu 
rinda ja korrati kutset tuliselt, käskivalt, nõudvalt. 
Hoiti teda niikaua ja korrati kutset, kuni tal valust 
ja abitusest pisarad purskusid silmist ja valge kähar- 
pea vajus jõuetult rinnale. Siis tõsteti ta sülle, 
suudeldi ta huulile ja silmile seni, kuni tahenes sil- 
mavesi, räägiti meelitusi. Peale selle aidati pesta 
nägu ja rahustati klaasikese veega. 

Enne keskööd koju kõmpides tundis ta end 
läbipekstud koerana, hirmunud, iga silmapilk kivi 

kartva külapenina — nii pingul olid uuesti ta juba 
paranenud närvid. Teadis nüüd, et kui tahab tee- 
nida, peab igavesti jääma selle karvase ja rasvavol- 
dilise mehe mängukanniks. Seda oli antud küllalt 
delikaatselt, kuid siiski selgesti mõista. Ja too või- 
mutsemine, pealesundimine hetkel piinas teda isegi 
rohkem kui tänane nõrkus ja eksimine kõikide tõo- 
tuste vastu. 

Sest inimesed tavaliselt andestavad endale esi- 
mese eksimuse. Ka Marta oleks kuidagi üle saanud 
enesest, kõike jõudu kokku võttes viinud end jälle 
normaal-meeleoludesse, kui too eksimine tõotuste 
vastu oleks jäänud ainukeseks. Aga neid hakati 
nõudma nüüd jälle sagedamini, pea iga nädal. Kor- 
dusid vanad käigud tuttavatesse asutustesse taga- 
uksist — ja neid ei talunud Marta enam, kuigi olid 
kord talle väga meeldinud. 

— Mis ma olen? küsis ta eneselt. 

Küsis ikka sagedamini, ikka kramplikumalt, 
piinlevamalt. Kuid ei julgenud vastata. Ka oma 
sõbra, kaupmehe silma alla kartis varsti ilmuda 
säärase lupardina. Puudus jälle tuju; nukrus, me- 
lanhoolia, jõuetus pures pikka ja halastamatult 
nagu koi, puurides üha õõnsamaks ta sisemust. 

Ta jäi kõhnaks, silmade alla kaevusid sügavad 
sinised triibud nagu vermed, juus harvenes, maga- 
mata öödest tõmbus nahk kollaseks ja kuivaks. 
Nooruse jume lõi kahvatuma kesk päist elupäeva. 

Aga ta ei andnud alla: töötas endise usinusega, 
kuigi vaevalt kunagi ise tajus, mille kallal töötas 
või milleks, liikus ja vastas mehaaniliselt kaas- 
ametnikele — kuigi kogu aja teadis end nagu ära 

olevat — sestsinatsest maailmast ja ümbritsevast 
keskkonnast. 

Millegipärast hakkasid teda huvitama korraga 
õnnetused ja| kuritööd ajalehtede sabades. Ta võis 
lugeda pikka ja mõnuga meestest-naistest, kes üksteist 
lasksid, pussitasid või mõnel muul moel hävitasid — 
et aga pääseda teise saatanlikust mõjust. Luges 
ja tundis, kuidas ta nende meeletuid tegusid 
mõistis, kõige oma südamega kaasa võis elada igale 
vähemalegi kui mõttevärinale, mis sääraste inimeste 
ajudes enne otsustavat tegu võis liikuda, tema — 
kes kunagi polnud võinud kiidelda oma kujutlus- 
võime teravuse ja aru vallalisusega. Tunnetus sel- 
lest kohutas teda ennastki niivõrd, et ta otsustas 
järsult loobuda igasuguste veretööde lugemisest. 
Ahastuses kõndis kinno, mille seinal ilutses nutuse 
ilmega filmidiiva päratutes mõõtudes näopilt, diiva, 
kes näidatud tummdraamas õnnetult armus ühte troo- 
pikavürsti ja seetõttu võttis eneselt elu. Ikka surm 
ja hävitamine. Marta oli tulnud siia end unustama, 
aga nüüd lahkus ta siit veel suurema ahastusega, 
kui oli tulnud. 

Kuri küsimärk aina suurenes ta ajus. 

Kui ta veel mõne aja pärast erakorralisi aval- 
dusi hakkas märkama oma naiselikus tervises, siis 
oli otsus kindel: mitte keegi muu kui ta ise. Süüd 
pole ju teistel, neil, kes püüdsid, vaid sel, kes laskis 
end püüda ja tõugata sinna, kuhu taheti, laskis ene- 
sest teha nuku. Nii nõrk inimene ei kõlba elama, 
see on nagu munast väljuv kanapoeg vigase selg- 
rooga või võõrasse mulda sattunud taim, mis nagu- 
nii varem-hiljem peab kõngema. Ning jälle süve- 

nes ta oma lemmiklektüüri. Sedapuhku huvitus ta 
aga peamiselt enesetapmise meetoditest ja abi- 
nõudest. 


Mõnepäevase lugemise järele ta pani tähele, 
et üldistest esinevatest enesetappe viisidest ükski 
teda eriliselt ei meelitanud. Need olid kõik jõhk- 
rad ja rumalad, neid võis tarvitada inimene, kes 
oma jäänuste kallal tahtis lasta teha teatrit, mitte 
aga tema, kes pigem oleks kadunud jäljetult maa- 
ilmast, nii jäljetult, et isegi oma lõhna poleks taht- 
nud jätta teistele haista. Nii võimatult tähtsusetuna, 
alaväärilisena, tühisena tundis end jälle. 


Aga samal päeval, kui ta oli kõik valmistanud 
oma kavade läbiviimiseks, samal viimasel päeval, 
kui ta marke läks ostma oma lahkumisteadete jaoks 
— ulatati talle saatuse veidra pilkena kiri Helgalt, 
maade ja merede tagant tulnud, lõhnav võõrast 
elust ja võõrast ümbrusest. 


Esimesel hetkel lisas kaugelt tulnud kiri nagu 
- hoogu ta kavatsustele; kujutles kirjas Helgat teata- 
vat, et on nüüd juba Hollywoodis ja treneerib hoo- 
lega tulevase starikarjääri vastu. Nii kaugele võib 
inimene saada sihikindlusega! Aga mis oli saanud 
temast? Tal oli häbi mõtelda oma rumalustele — 
eriti nüüd, mil see sõbranna kiri nii erksalt ja intri- 
geerivalt lebas ta ees laual. Tal oli nagu häbi 
avada seda kirja nüüd, mil ta nii selgesti tundis oma 
küündimatust, saamatust, poolikust ja kindlusetust. 
Aga samas tärkas ta südames ka tänutunne sõb- 
ranna vastu, kes teda siiski mäletas ka kaugel 
olles, mitte tema kombel ei lasknud end mässida 

kägistavaisse võrkudesse ega unustanud selle tõttu 
kõike peale oma häda ja piina. 

Tollest tänutundest aetuna ta avaski kirja. 

Kiri oli lühike ja üllatav: sõbranna teatas ainult, 
et ta samaõhtuse liinilaevaga üle Stockholmi saa- 
bub kodulinna, ja et ta väga tänulik oleks, kui 
võiks sadamakail end vastu võtmas näha vana pingi- 
õde koolipõlvest. 

Marta käed lõid värisema. Miks tuleb ta tagasi? 
Kas ka temal on elus midagi äpardunud? Kõigele 
meeleheitlikkusele vaatamata tärkas tas korraga sää- 
rane naiselik uudishimu hoog, et ei suutnud midagi 
enam valmistada, pistis kirja ja margid käekotti 
ning tõttas laevakontorisse kuulama liiniauriku tule- 
kuaega. 

Teel kohtas juhuslikult kaupmeest, heasüdam- 
likku inimest, kes teda enam ligi paar kuud polnud 
näinud ja nüüd kohe ruttas tormiliselt pärima, 
missugust hingehaigust tütarlaps jälle põeb. 

Tibatas peent vihma hallist, tuhksest taevast ja 
vile sügiskuine tuul keerutas ümber nurkade. Tüd- 
ruk, nagu püüdes vihma ja tuule eest pääseda, 
rahutult nihutas end seina äärde ning mööda mehest, 
sest ta ainus eesmärk oligi vabaneda teravast sil- 
mast ja küsimusist. Aga mees nägi ta kavalused 
läbi, laskis tal mõne sammu minna, astudes siis 
uuesti kõrvale. 

— Kuule, jäta mind, või ma pean sulle tõesti 
midagi ütlema! ähvardas tüdruk mornilt. 

— Armas inimeselaps, seda ma ju ootangi, vas- 
tas naeratav terassilm. 

Martat nagu kiusas miski torkama ja narrima 

seda inimest praegu kesk tibavat vihma. Astus talle 
otse vastu, kergitas vihmavarju niivõrd, et võis 


vaadata mehele otse silma, ja pajatas siis masin- 


likult: 

— Kui sa just teada'tahad ... Siis põen naiste- 
haigust ja — mõne kuu pärast kavatsen tulla ali- 
mentide järele. 

Ta ootas, et mees jahmub või vihastub, et ta 
siledas näos, läikivas otsaesises midagi morniks 
tõmbub ja ta minema jookseb. Aga eksis: sile nägu 
tõmbus veelgi pühapäevasemaks, laienes ja ujus 
korraga südamlikus naerus nagu päike pilvitus, rõõm- 
sas kevadtaevas: 

— Tore! Saan pärija . .. ma julgen ometi 
loota, et...? 

Marta ei suutnud rohkem kuulata seda lõken- 
davat heameele avaldust. Nagu vihur keerutas ta 
kannal ringi ja lippas pooljoostes minema. Mees 
püüdis veelgi järgneda, aga naine ees — jooksis, ja 
ta peatus imestudes, hüüdes vaid veel järele jooks- 
jale, et tulgu peatselt tema juurde sisse, vaja rää- 
kida pikemalt. 

Sellist esinemist polnud Marta eneselt kunagi 
julgenud loota, veel vähem oleks ta kunagi kujut- 
leda osanud vastkuuldud suhtumist oma ävaldusele, 
mis iseloomult oli alatuvõitu ja jäme ta meelest. 
Ja seepärast kõndis ta tolle õhtupooliku nii segaste 
tunnetega ringi nagu veel mitte ühtegi õhtupoolikut 
varemalt oma elus. Ei saanud isegi aru, mis see 
oli. Igatahes mitte kibedus või pettumus — pigem 
nagu vähe paranema lööva haava valulev sügelemine. 

Kui laev enne videvikku sildus, oli ta ammugi 

kail ja lehvitas saabujatele vastu. Esimesena tun- 
gis ta ka landgangi ette, otsides kogu aja silma- 
dega sõbrannat, kes ta mälestuses elas ikka veel 
sihvaka piigana, helesinine keeb üle piha, valge su- 
vimüts ruugetel juustel — säärasena nagu ta vii- 
masel suvel kodulinnas liikunud ja äratanud kade- 


- dust oma välimusega Martas, niisamuti kui testeski 
- naistes. 


Ta uuris üksikult iga laevalael liikuvat reisijat, 


isegi mehi. Ent kummalisel kombel ei leidnud otsi- 


LAAMA AKEN KEST 


-tavat. Mõtles parajasti pöörduda ametnikkude poole, 


et kuulda, kas Sellenimelist reisijat laev üldse kaasa 
tõi, kui teda hõigati — otse lähedalt, kõrva äärest. 
Pöördus ja — pidi hetkelt hüüatama imestusest: 
landgangil ta kõrval seisis paks, laianäoline naine, 
mõnekuine laps süles. Naine kandis mitte just uh- 
ket suvemantlit ja tumedat kübarat, ta oli päevitu- 
nud, käed punased — aga tal oli siiski kohetabatav 
sarnasus Helgaga, ta silmis tuikas endine vallatuse- 
tuluke ja hääl kõlas uhkelt, hoolimatult nagu ainult 
Helga sopran võis kõlada. 

— Sa ei tunne mind enam äragi, Martake! 

Nad suudlesid teineteist, kusjuures Marta nagu 
vähe võõrastavalt eemale hoidis tulijast, et mitte 
häda teha lapsele ta käsivarrel. 

— Ega poleks tundnudki märku andmata. Sa 
oled ju nii kohutavalt muutunud selle nelja-viie 
aastaga ! 

Naine siidmantlis naeris, kussutades last: 

— Elu väärab kõik unistused ... minul ja teis- 
tel... Nagu ma näen, oled ka sina tugevasti muu- 
tunud. Oled sa haige või — värskelt mehel? 


125 


Marta haaras mõned pakid ja nad liikusid 
ootava taksoautode rea poole, et sõita Helga vane- 
mate koju. 

— Ei kumbki, vastas ta autosse istudes. — Mi- 
nuga pole midagi, nagu ikka, vana viisi... Aga, 
ütle Helga parem, mis on sinuga juhtunud ? langes 
ta pilk küsivalt lapsele, kes parajasti sirutas puna- 
seid käsivarsi helevalge teki vahelt. 

— Ah seda sa mõtled? Oh harilik, ma juba 
teist aastat abielus, naeratas hooletult, visates kü- 
bara autopadjale, Ta õhetas värskusest ja elujõust, 
ning Marta pidi tunnistama, et oma tüsedusele vaa- 
tamata Helga oli siiski veel ilusam kui ta ise oma 
sihvakuses. 

— Olid saamas kord ikka juba kinonäitlejaks — 
või oledki? nõudis edasi. 

Helga ohkas kergelt, tõstatas last rinna ligemal, 
ja seletas siis: 

— Tead sa, Martake, üks asi on unistus — teine 
tegelik elu. Nii nagu mina kooliajal lapsuke olles 
unistasin, nii unistavad enamasti kõik tüdrukud... 
Ikka printsidest, rikastest kosilastest ja kinotähde- 
dest... Ega nad seepärast kõik pääse printsessi- 
deks ja kinodiivadeks! Kaugeltki! Elus on vaja 
ka töökäsi, perenaisi ja lastekasvatajaid. Palju roh- 
kem vaja kui siidpatjadel puhkavaid filmidiivasid! 
Seepärast on mulle viimasel ajal ikka enam meel- 
dima hakanud sinusugused töö — ja teoinimesed 
kui minusugused viletsad unistajad. Sina elad nii 
nagu läheb, aga mina teen kavasid ja rajan sihte — 
millest kaugemale tihti ei jõuagi. Petan ainult en- 
nast! Nii, näiteks, Ameerikasse jõudes kujutlesin 

° hiilgavat karjääri ja peadpööritavat menu enesele — 
tegelikult hakkasin aga juba esimesel nädalal New- 
Yorgis köögitüdruks, sest mees, kes mind sinna kut- 
sus ja pileti saatis, nagu” ta kuulutuses lubas, oli 
vana ahv... Vaene ja inetu! Aga siia saatis pil- 
did, mis võetud kahekümmne aasta eest! Kah unis- 
° 4us! Oma mineviku söödamail... Ei kannatanud 
- teda välja päevagi. ... Ja kui sa oled juba kord võõr- 
- sil nälginud või uulitsal olnud, siis haarad igast lei- 
- vakoorukesest küüntega kinni,.. Muidugi tuli teha 
° ropult tööd, nagu ikka Ameerikas. See oli mulle 
esialgu võõras ja vastik. Aga ma pidin, kuiei taht- 
- nud minna päris põhja... Je ma olin siiski niivõrd 
- kange, et ei läinud, kuigi see vahest oleks pakku- 
nud kergemat ja muretumat äraelamist... Muidugi 
»soendasin ma esialgu ikka veel oma lapselikke unis- 
tusi, aga kui märkama hakkasin, et mu ihnvormid 
enam stari mõõte välja ei anna, kui selgeks sai, et 
- ränk kehaline töö oli teinud minu sihvakast pihast 
- töölooma turja — siis ei halanud ma kaua... Püüd- 
° sin-ruttu mehe kinni ja viisin ta altari ette... On 
-kenade dollarikeste ja oma väikese majakesega eest- 
0 lane New Yorgist... Praegu kaupleb puuviljaga, 
° varem tegi müüritööd. Muidugi harimatu, õige mats 
mees. Aga mis kasu ongi ühe mehe haridusest, kes 
lapsi ei kasvata ega raamatuid ei kirjuta? Mees 
on tavaliselt naisele vaid raha produtseerivaks ma- 
Sinaks... Ja tead, kui ma ta kord kodumaale 
saan, küllap siis ehk panen veel õppimagi vanu igi! 
- Sest raha meie päevadeks ja elu alustamiseks ka 
lastele jätkub ... 


Auto rappus munakividel ja Helga kohendas 


uuesti lapse peaalust. 

Marta oli algul avasui kuulanud sõbranna juttu, 
siis aga toetanud lõua pihupesale ja jäänud üksi- 
silmi vaatlema uinuvat, punaste paletega põngerjat 
ema rüpes. 

— Poeg? küsis ta viivukese pärast. 

— Ei, tütar, vastas ema. 

— Ja sa oled nüüd sama rahul ning õnnelik 
nagu oleksid olnud võib-olla kinotähena või miljo- 
näriprouana ? — algas uuesti, tundes samas, kuis 
tas nagu viha tõusis selle vastu, et ta enesegi elu 
oli püüdnud korraldada teise unistuste järgi, unis- 
tuste järgi — mida teine ammugi oli hüljanud nagu 
ärapeetud, vana pesu. — Ah sina oled niigi väga 
õnnelik? kordas ja tundis, kuis kogu aeg temaski 
nagu vaheseinad varisesid, kuis nagu oleks maha 
kistud sisemuses hirmsaid musti eesriideid ja otse 
südamesse tungima hakanud hele päikesevalgus. 

— Olen... Eriti selle tõttu siin, näitas Helga 
oma sõnade kinnituseks silmadega lapsele põlvedel. 

Toda lailavat õnnetuld teise naise silmis nähes 
ei suutnud Marta enam end pidada, vaid vaatas 
otse Helgale silmi ja ütles pikka: 

— Tead... Mina saan ka varsti... 

— Sina...? imetles Helga. Ja siis ühinesid 
nende pilgud sügavas vastastikuses mõistmises, mis 
nagu looduse enese elav hingeõhk helgib ja virven- 
dab ainult emasilmades. 


Varssavis, 1935. 


128 


“A 
4 


SIDRUN JA APELSIN 

Laevakeres tuksub terassüda. Lahkujad laula- 
vad, hüvastijätjad laulavad. Noorte laulukoor sõi- 
dab tagasi vennasrabva pealinnast. Maha jäävad 
kaljused rannad ja saarekupud. Südamed löövad 
ühes taktis masinaga — mitusada väikest tunde- 
hella masinat. 

Paadisillal seisab sinises mantlis noormees. Igat- 
sev pilk mahajääval saarestiiul. Äigab käeseljaga 
üle otsaesise, unustusi pühkides, ohkab ja pöördub. 

Näeb, köiekeral ta ees tütarlaps koorib apelsini. 

— Erna, kas tulen osaliseks? paneb käed val- 
latades selja tagant tütarlapse silmile. 

. — Aih! kostab. Poisi soojad käed vallandu- 
vad ja kelmikas ilme vaheldub ahastusega. 

— Andestage... mõtlesin, et... kogeleb. 

Tütarlaps naeratab, lõkendavad palged ja radi- 
aarselt laialisirutatud kuldkollased apelsiinikoored 
naeravad lustakalt kaasa. 


— Mis te siis mõtlesite? küsib, naljatades jonna- 
kalt juuksekiharat rohelise mütsiserva alla surudes. 


— Et olete... Erna, kogeleb poiss veel enam 
punastudes. - 

— Ah-ah-haa — olengi ju. 

— Teie?... Kummaline. 

— Maidugi, sest ilmas on Ernasid ka peale teie 
jumaldatu — kas ei usu või? 

— Usun, aga eksisin rumalalt. Peate mind vist 
nüüd naistekütiks 2 

— Arvate? Noh, eks katsume siis, kas annate 
mõõdu välja. 

— Minu nimi on Aksel Haab, kummardub 
kergelt. 

— Erna Kallas, ulatab käe lahkelt ja siis: — 
Kui olete juba kord reisiseltsiline, eks siis laske 
maitseda, pakub apelsini. 

— Väga rõõmustav kuulda teilt reisikaaslaseks 
tunnustamist. 

— Isegi minule — olen üksi ja esimest korda. 
Üllatavalt huvitav reis. 

Päikesekiir mängleb võikollasel koorel ja pii- 
mane mahlatilk langeb pärlina tüdruku roosale käe- 
seljale. 

— Näete, apelsin nutab... lausub piiga. 

— Rõõmupisaraid, kindlasti — sest teie, preili 
Erna, naerate. Ja milleks peakski teiesugune nutma? 

— Ärge tehke oletusi liiga vara. Ma ei naera 
sageli, sootuks harva. Nii tore on see reis, nii kum- 
maline olete teie, härra Haab, et pean naerma. 
Peab naerma vastu ka sellele hõiskavale päikesele, 
taevale, merele. Ah, tahaksin praegu olla Hispaa- 
nias, Itaalias — teab kus kõik... õitsvate palmide 
ja apelsinipuude all; sinise, veel sinisema taeva all... 

Poisi silmist helgatab veel kord unelev vaade 
kauge ranna poole. Siis lausub tasa: 

— Teie armastate unistada... 

— Võib-olla. 

— Aga unistavad tavaliselt armastajad ... 

— Kas ainalt, härra Haab? Mina pole ar- 
munud..,. 

— Kai pole, siis alles võite olla ... meri on nii 
jumalik ja teie nii noor... rõõsk, nagu see väike 
kollane puuvili te käes. Vaja ainult noppida, siru- 
tada kätt... 

— Nüüd te liialdate. Minul on okkad. Kui 
sirutaksite käe — siis torkaksin, ja õige valusasti. 

— Ärge torgake, pai preili Erna! palub poiss. 

Ja tütarlapse õhetus mattub naerukihinasse. 
Poisis on midagi, mis nakkab temassegi; poiss tun- 
neb, et tüdruku vastu ei saa jääda külmaks. Ühe- 
sugune suveõhtune härdus ja südamlikkus haarab 
neid oma embusse laisa vetevälja piiritus luules. 

Õhtu saabub. Punetava rattana sukeldub sil- 
mapiiril päikeseketas ja veteväljal mängleb lillakas- 
hall eha. Ärevus tantsib eredate lehvikute hõlju- 
des läänekaares, tantsib ja pillerkaaritab värviräti- 
tikutega, kuni tuleb sametsinine öö ja viib ta ar- 
mukesena voodisse. 

Laevapäras istuvad kaks üksildast, käed teine- 
teise kätes, küljed koos, sosistavad salamisi. Nad 
on vahepeal muutunud usaldavaks ja sõnaohtraks. 

— Minu armastuses on minu hing, Aksel... 

— Sinu hing on puhas, suur ja sügav... ma 
tunnen, esimesest pilgust aimasin. Sina ja too kuldne 
apelsin! Ah, sa ei tea, kui õnnelik ma olen, Erna... 

Neil on korraga teineteisele nii palju öelda, et 
ohkavad südamest. 

Sume taevas kuuleb ja laisk meri kuuleb: ar- 
mastus... 

Juuli põuapäike kõrvetab ning rannaliiv on pa- 
lav kui tuleaseme tuhk. Sõidukid röögatavad met- 
sas. Rannas kihab tuhatpäine supelpere. Vesi 
tuiskab ja pruunid kehad praevad laisalt leitsakus. 


Eemal suurest murrust, üksiku pajupõõsa var- 
jus, pikutavad ruske noormees ja valgepäine piiga. 


— Erna, kas tead, kui tore on praegu... So- 
sistab. — Ei tahaks kuskil mujal olla iganes kui 
sinuga siin. Päikeses ja männikuõhus... 


Neiu tõstab pea. Lahtiste lokkide vahelt väl- 
gatab kaks teravat sinist silma, silma, milles pee- 
geldub natuke jaheda vee kargust. 


— Aga sa tuled ju nii harva siia? 


— "Töö, kallis. See räpane linn neelab aja. 

— Aga kui sa täna jääd õhtuks ka, kas me 
siis ei läheks õige korraks salongi? Seal on nii 
kena, palju lõbusat rahvast, muusika, tants — väga 
tore, sõnaga! 

— Võib-olla, aga sa ju ütlesid, mäletad, et ei 
tantsi. 

— Ütlesin või? Kuule, Aksel, ega sa mõni 
vanamoeline inimene pole! Ma ju õpin, õppisin. 

— Kus kohal — lubasid mitte kuskil käia? Kas 
SATSUS. 


— Aksel, ütle, kas olen sulle kallis, ikka nii 
kallis, nagu veel kevadel, siis, kui tulime laevaga 
üle lahe, eha tantsis ning taevas värises. 


Poiss sirutab käe ümber piha: — Oled mu 
väike merineitsi Soomelahelt? Miks sa seda? 


— Räägin sulle, sa ei teagi veel. Me elame 
kolmekesi ühes toas ja meie toa kõrval on poiste 
tuba. Üks poiss on niisugune suur ja kohmetu — 
naljakas justkui karu, suured käpad ja karvased sää- 
red. Teine on paks ja lühike, aina pühib higi. Aga 
tantsivad mõlemad hästi. Eks Jenni ja Mary tegid 
tutvuse — ja nüüd muudkui iga õhtu tantsime koos. 
Neil on grammofon ja hulk tangosid... Tore 
on tantsida. Tantsus väljendub hing, armastus, 
kogu elu. 


Poiss põrnitseb tummalt liivakuhilat, mille ta 
käsi hajameelselt üles kühveldanud. Põrnitseb ja — 
lööb selle siis järsu liigutusega laiali, nii et tuiskab 


ümberringi. 
— Sa oled paha, Aksel, noomib tütarlaps. 


Poiss ei kuule seda. Tõuseb ja läidab suitsu. 


— Sinu hing pidi olema sinu armastuses, ütleb 
veidi aja pärast, vahtides vastu kallast kobrutavale 
ummikule. 

— Tüdruk puurib esisõrmega pehmesse liiva 
mustava augu. Pilukil laugude alt luuravad kaks 

silma naiseliku uudishimuga poissi, kes on pööranud 
selili ja neelab ahnelt suitsu. 

— Armastus ja tants — need on kaks hoopis 
iseasja, Aksel, tähendab viimaks pikka ja mõttes. 
— Iga naine tahab tantsida... 

— Jah, tants küll, aga poisid. Ütle, kummaga 


sa kurameerid, tolle paksuga või pikaga ? põristab 
kannatamatult. 


— Armukade oled, päris narrilt armukade, 
Aksel! 


Lõkatab naer, kuid sureb poisi tõsiseks jäädes 
peagi tüdruku huultele, nagu jõuetu, raugev tuule- 
puhang. 


Ei ole hea enam kummalgi. Päike on liiga tu- 
line ja liiv külje all terav. Rahutult visklevad siia- 
sinna. 


— Kuidas saaks teada, mis mõtleb tema? tar- 
gutab eneses noormees. — Salakaval onta, kunagi 
ei või teada, mis peitub naise hinges, koore all... 
Pöörab teise külje vastu päikest, jälgib vidusilmil 
veejoone tihkel liival jalutajaid: kirjudes, laiades 
pükstes naisi ja paljakoivalisi mehi... Need võr- 
relduna naiste värvirikkusega on nagu ahvid pidu- 
saalis... Edevad, lobisevad isased, kes oma tee- 
nistusvalmis olekuga ja päikesekõrvetatud nahaga 
püüavad meelitada enesele västassoo ahnet pilku... 
Isu selle apla pilgu järele vahib vastu nende püsti- 
aetud peadest, ettelöödud rinnast, laialivenitatud 
ninasõõrmeist ... Aksel Haab on korraga muutu- 

- nud hirmus kriitiliseks ja sapiseks. Märgates seda 


ise, ta keerutab liival täispöörde, nii et tuiskab, 
ägab: ,Palav!“ ja jääb siis vahtima vastu taevast. 
Seal põhjatus ning ääretus värvituses pole midagi 
huvitavat: ainult põuapilv, mis oma mügerikkudega 
näib ehtsa ämblikuna, vajub kiiresti ja tõtates 
järele väiksemale omataolisele, keda Aksel mee- 
leldi tahaks pidada isaloomaks, sest ainsa ema- 
sena elavas looduses ämblik hävitab oma partneri 
peale armumängu ... Püüab kinni, nagu praegu 
suur valge pilvetort püüdis väiksema, ja neelab ene- 
sesse... Igav, vastumeelne, võigas isegi... Aksel 
suleb silmalaud ja katsub juhtida mõtteid teisale, 
kuid ikka seisab ta kujutluses raevunud ämblik... 
Kuidas õieti ei peakski muutuma siin raevunuks, 
kui vesi, värvid, päike ja virvendav õhk löövad 
pähe nagu viin? Võib-olla peaks isegi enam pakit- 
sema ihadest, peaks väljakutsuvalt lööma koonu ette 
ja kudrutama armsalt oma kaaslasele mõttetusi ... 
Ent Aksel ei oska. Ta pahandub isegi vaimus: 
misjaoks mina! ja tunneb, kuis järjest võõramaks, 
kaugemaks muutub talle see õrn ja unelmaterohke 
maailm, milles ta sõudis kevadest seniajani. Tal 
kumiseb kõrvus ja kargleb keelel terve leegion sõnu, 
millega võiks puistata, kallata üle tütarlapse nagu 
kuuma dušiga. Kuid sõnad ei saa kuuldavaks ... 
Ei kunagi! Pikad päevad töölaua taga, tülpimus, 
ükskõiksus, meeletu rähklemine on tast teinud kõhk- 
leva ja pettumusi kui õnnetust kartva pelguri. Ta 
ei saa vallatleda vallatutega, ta meeled ei sütti koos 
teiste meeltega. Ohkab ja valutab rinna vastu jahu- 
peent liiva... 

Erna on meele- ja tundelaadilt praktilisem, olu- 
korraga kiiremini ja põhjalikumalt kohanev. Ta 
meeliskleb, õigemini teeskleb mõtlemist ainult sel- 
leks, et mitte näidata end pealiskaudsena noorme- 
hele, kes üha valmis rääkima hingest, õrnadest 
tunnetest ja soojast südamest. Need ei huvita Er- 
nat kuigi tõsiselt. Ta on näinud noormehi, kes mil- 
lalgi ei puuduta oma kõnes südant ja hinge, kuid 
kelle käepuudutus või suudlus selle eest põletab 
hullemini kui tuli, paneb Erna noore ihu värisema 
ja võppuma kui palavikus. Ja ta ihaleb neid, 
nende tuld, kõrvetavat palavust, silmade söövat 
pilku ning hooletut, väljakutsuvat kehahoidu naiste 
hulgas. Tal on õige natuke kahju Akselist, kuid 
see kahju kaob nagu vari, niipea kui talle meenub 
noore šokolaadivabrikandi kutse tantsuõhtule ranna- 
salongis. Ta tunneb end isegi koormatud olevat 
sest hingelisest ja alati ohklevast poisist, kes lebab 
ta kõrval juba ligemale veerand tundi, oskamata 
sõnagi poetada suust. See on nagu laps, kes veel 
ei räägi, kellelt peab manguma üksikuid sõnu, neid 
meelitama. 


Erna ei meelita. Ta võiks, ta oskab seda — 
kuid miski ei kutsu tas esile tahet meelitada poissi. 
Ta vahib päranisilmi niikaua rohekatele, vahus 
murdlainetele, kuni silmad väsivad ja valguvad vett 
täis. Siis raputab käharpead, nagu peletades kärb- 
seid, otsustab julgelt: Mingu! Kui tema ei taha 
seda, mida tahan mina — misjaoks siis! Otsustab 
ja hakkab muretult vilistama kitsaste huulte vahelt. 

“püsti ja hüüab häälega, millest kostab me- 

HI. 


Maa ja vesi hõõgub sügisest viludust. 


Üle taeva kihutab tuul kärisenud, kistud pilve- 
räbalaid kui sassis sulgedega kajakaid. 


Tormine. .Leetseljakuil pahiseb murd ja vee- 
tolmus kekslevad väikesed rahutud vikerkaarekesed. 


Rannakohviku rõdul klõbisevad teenõud, vir- 
vendab pudelis kollane jook nagu mesi. 

— Jääd sa veel — kauaks siia? — küsib Ak- 
sel, silmis ja suunurkades sügav, morn tõsidus. 

— Pean jääma, vastab, — võib-olla väga 
kauaks... 


Aksel vaikib. Joob. Midagi huvitavat pole 
ütelda selle kohta. Teab, kõike teab, rääkimatagi. 
Nagu oleks puhang viludat sügistuult joosnud sü- 
dame alt läbi. Rüüpab suure lonksu sooja teed. 

— Miks sa nii molle?... küsib pikka, pilk 
tüdrukul. 

— Nii? Mis sa sellega tahad öelda? Kas seda, 
et minule sellest küllalt pidi olema, kui sa mind 
nagu mõnd vana naist ainult kord nädala vaatamas 
käisid? Olen noor, elada tahan! kähistab, nii et 
seda kuuleb ainult ta vastasistuja. 

— Aga sinu armastus? 

— Nagu sinu omagi — täpselt. Sina oma ar- 
mastusega ei suutnud mulle pakkuda muud kui 
jahedaid, mõõdetud kallistusi ja paarikümne sendi 
eest jäätist igal pühapäeval! Aga ma vajan enam! 
Vajan elu, seltskonda. Seda sul pole, ega saa sa 
pakkuda mullegi! turtsub, valmis minema. 

Akseli pilk langeb tuiskavale merele. 

Puiest pudeneb pksiikuidl suuri punakollaseid lehti. 

Variseb . 

Rinnus ka Tunneb. 

Võtab sidrunipoole tassilt ja pigistab, vihaselt 
pigistab. Haljas mahl niriseb klaasi. 

— Vaata, niisugune on praegu minu süda! 
viskab kuivaks surutud sidruni tagasi. — Andsin ta 
sulle nagu lopsaka, lõhkemisel apelsini aga sina tegid 
tast sidrunikesta ! 

Tüdruk nuuksatab. 

— Palun, ära räägi apelsinist! mangub. 

Ikka, kogu eluaja räägin. Tean nüüd, mis on 
naine, ja mis on armastus. 

— Aga kuule, mina armastasin ju sind ka kogu 
südamega. 

— Südamega, mis ihales tantsu ja lõbu ja mis 
esimesel võimalusel jooksis üle mõne .Šokolaadi- 
karbi eest! 

— Alatu oled! 

— Aga aus. 

Okas poisi rinnus ei torgi enam. Sest välja- 
kaubeldud kohtamisest on niipalju kasu, et on saa- 
nud öelda suurema osa oma südamelt. Rahu ja 
jäine selgus laskub ta üle. 

Nood apelsini koorivad sõrmekesed laevalael, 
suviõhtune roidumus ja öine mereromantika... 

Kas see oligi siis armastus? Oh ei! 

Ja nüüd istub ta vastas siin kõikide reeglite 
kohane seltskonnadaam, kes varsti naitub tööstu- 
riga. Tema armastus on tema hing... 

Kummutab klaasi suule ja purskub korraga 
naerma. 

Niisugust asja — pole olnudki. 

— Andesta, Erna, pean sulle ka midagi ütlema. 
Ma ei olegi sind armastanud. Ei seal laevas ega 
kunagi pärast seda. 

— Häbematu! surub kahe veripunase huule 
vahelt ning peene kingakontsa tormakalt kõpsuta- 
des jookseb uksest välja. 

Rahulikult ja pikka järgneb poiss. Aga enne 
kui väljub kohvikust, keerab õrnalt paberisse sidru- 
nipoole ja pistab tasku. 

Olgu edaspidiseks — et kogemused ei ununeks, 
amulett armastuse vastu — mõtleb tuimalt, jaheda 
tuule tuisates näkku. 

* Paksust sügavrohelisest metsast nagu pimedast 


“ööst torkus hele-valge, veidi tolmav maantee otse 


randa, kesk kalurite kehvi, adruga väetatud kartuli- 
lapikesi ja madalalt õõtsuvat rukkipõldu, kus raud- 
kivi noogutas raudkivile ja meretuul aeg-ajalt vilja- 
kõrte vahelt üles keerutas kerget, lendavat liiva 
nagu jahutolmu. Metsast tulles paistis sillutatud 
maantee nagu sööstvat ülepea-kaela otse merre, mis 
kohises paar meetrit madalamal kivirahnude vahel, 
kuid vastu veepiiri hargnes ta siiski kaheks küla- 
teekeseks. Paremale viis rooplik ja rohtukasvanud 
vankrirada, mille ääres, vastu ääretu avarat mere- 
selga küürutasid tuulest maapoole lüngivajutatud 
männid, vasemale aga lai liivajoom, mõlemalt poolt 


piiratud viletsa roigasaiaga, keerlev ja väänlev ki- 


vide ning tarnadesse kasvanud liivaküngaste vahel, 
kui rahutu madu, mille seljakirjadeks pehmes liivas 
kokkuvajunud ratta- ja inimesejäljed. 

Mõnekümne sammu kaugusel maanteest, kahel 
pool roigasaeda algasid rannameeste majakesed: 
ümmaratest palkidest, sammaldunud ja tuultest kok- 
kulitsutud madalad hütikesed, mõned õlg-, teised 
pilbaskatusega, virilad ja väikeste rämuste akendega 
vastu merd nagu nood vähe kühmus ja viltukäivad 
naised oma laiades seelikutes ning hilpnevates suur- 
rätikutes, kui nad tugeva tuulega sattusid liivasele 
teele rannas. 

Majahüttide vahelt sirutasid käharaid latvu 
vastu tuulist taevast üksikud harvad männijändri- 
kud. Kas oli neid sinna istutanud inimkäsi hallis 
minevikus või külvanud tuul — kes teab seda! 
Puuks nad olid kuidagi kasvanud, kõverad ja kee- 
rus, mõnedel mehekeha jämedune tüvi väänlemas 
pooleldi mööda liiva, üksikute juuresoontega liiva- 
sesse kamarasse kinnistunud, teistel sõlmised ja vi- 
gastatud oksad vastu maad. Aga ladvad tõusid kõigil 
siiski nagu — ilutsevalt ja elurõõmsalt -kõrge- 
male, jahedasse ja kergesse mereõhku, kuid ulatu- 
sid vaevalt hüttide harjadest kõrgemale ega suut- 
nud seetõttu pakkuda Leeteotsa külale mingisugust 
varju või kaitset. 

Leeteotsa oli ja jäi kõikide meretuulde kaisu- 


tada nagu enamus lahekalda kalurikülasid. Ega 


suutnud varjata vaba vaadet igast hütist avamerele 
ka piirivalvurite poolt oma kordoni kaitseks istuta- 
tud mänonihekk, sest istutatud mänd osutus õrnaks 
— neid kuivas ja kõdunes enam, kui mehed jõud- 
sid neid tassida metsast ja sõduritena seada ritta. 

Meri siin ei armastanud rahu, tormitsedes ja 
tuisates alalõpmata vastu majakõrgusi ja väikse- 
maid raudkivi-mürakaid. Ning mänd ei hoolinud 
korrast, nagu tarngi, kasvades vahel aia ääres, 
vahel kesk kaluri madalat kartulivagu, nii nagu 
talle just meeldis. Teinekord ronisid mõlemad üle- 
annetute poisikestena isegi kaluri õue või aeda, 
lokates seal võidu istutatud marjapõõsakese või soo- 
lasest tuulest võssujäänud kirsipuhmaga, ajades end 
üles mööda aedu ja majaseinugi. . Mänd ja tarn 
olid siin ainuvalitsejad oma leplikkuse poolest mul- 

3 Aasega ning võisid laiutuda; majade taga metsa 
pool aga, kus väikesed põllulapikesed olid hoolika- 
°» malt haritud, taganesid nad häbelikult, andes ruumi 
- kapsale, peedijuurikale, orasheinale või virnale ; 
kh maks, seal, kus maapind laskus ja madalaks 
-metsaks muutus, isegi kuusele, kasele ja lepale 
kesk lopsakaid mustika- ja sinikavarsi. Ent seal 
lõppes ka Leeteotsa ja algas võsane, jändrik rii- 
ets, ulatuv kilomeetreid sisemaasse. 


-Sealpool metsa ja võserikke algas leeteotsalaste 
arvates õige elu. Siin tuulisel ja kehval rannikul 
- elutseti kuidagi nagu vastu tahtmist. Kunagi ammu, 
isade ja isaisade aegu, tõsi küll, Leeteotsa oli olnud 
tugevate ja hinnatud kalurite kodukohaks — nüüd 
aga elasid siin peamiselt naised ning vanadusest 
- väetid ja noorusest nõdrad. Osa Leeteotsa teovõim- 
-samaid ja tugevamaid mehi oli riisunud mõninga 
° aasta jooksul tormine meri, järelejäänud olid naa- 
berküla purjekatel ja pealinna aurikutel meremees- 
tena kihutanud iga nelja tuule poole laiali, et otsida 
õnne avarast maailmast, et panna oma ihurammu 
- ja mõistus mängu paljutõotavama tasu ees, kui suu- 
tis pakkuda kehvalt võrku rippuma jääv kilu, räim 
või lestakala. 


Seetõttu valitses juba mitmendat suve Leete- 
- otsal igapäev ühetaoline pühapäevane rahu. Harva 
- Hbises kiviselt valgmalt paat merele, veel harvem 
kuivas mõni võrk õrtel võrgusaunade ees, mis maha 
jäetud koertena lömitasid põndakul vastu kivist 
valgmat, katused tuultest sasitud, uksed viltuva- 
f junud. 

Ei suutnud siia laste- ja naistekülasse õiget elu 
tuua ka üksikud suvitajad linnast, kes tulid maha- 
jäetud, nurgatagusesse randa kosutama linnaelust 
pingulikistud närve ja maitsma päikesekõrvetust. 
Leeteotsa oli igav ning vaikne. Elevust natuke tõi 
ainult iga nädal paar korda lähemast linnast saabuv 
autobus, mis sõidutas posti kui ka suvitajaid, ja 
laupäevaõhtused külanoorte kogunemised - kiigele 
riigimetsa servas, sest sinna olid harjunud käima 
ka nooredmehed paarist naaberkülast ja sealtpoolt 
metsa. Seal lauldi ja leelutati, mängiti ringmänge 
ning aeg-ajalt, küi mõnel külapoisil juhtus kaasas 
olema suupill, löödi selle kehva muusika saatel 
isegi tantsu. 

Ühel juunikuu sauna- ja kiigepäeva õhtul, kui 


- päike kallas parajasti oma viimast tuld kühmulistele 


kividele, kõveratele mändidele, võserikule metsale 
ja rõõmututele majahüttidele liivasel teeserval, sum- 
päsid kaks tüdrukut rutates ranna poole, sinna, kus 
neemeriba kõige kaugemale merre ulatus ja kust 
aeg-ajalt kajakad nagu ehmudes lendu tõusid, et 
silmapilk hiljem jälle vaikselt laskuda suurte kivide 
vahele, adrusodisesse merre otsima kehva õhtueinet. 
Tüdrukute paljad sääred välkusid imelikult veereva 
päikese veretuses, nagu oleksid nad voolitud läiki- 
vast pronksist, nende lühidakslõigatud juuksekahlud 
hilplesid tuulevines, mis puhus merelt, ja nende 
taga jooksid nende pikad varjud, vaikselt ja sala- 
päraselt hüpeldes puust puule, kivilt kivile, liiva- 
hunnikult teisele nagu tontlikud hiilijad. Liiv kõhi- 
ses, tuisates tasases õhtutuules vastu lõikheina pui- 
tanud varsi, küla taga ammus kellegi lehm ja sau- 
nadest valgus maa poole laiu, vormituid suitsutorte 
nagu heinasületäisi. 

Jõudnud veepiiridele,. sinna, kuhu aeg-ajalt si- 
rutab oma lakkuva keele kivirisust- läbimurdnud 
võimsam laine ja niisutab liiva siledaks, klaassile- 
daks asfaldiks, raputasid tüdrukud jalgadelt lahtise 
tolmu, kergitasid natuke oma õhukesi, odavast rii- 

dest kleite ja sulistasid pooleldi vees käies edasi, 
üksikute suuremate kivide poole, mis neemel kasva- 
vast männitukast alates jooksid kitsa keelena merre, 
kus murdus nende vastu ulguvetelt tulev ummik, 
järsk ja raske nagu müür. Seal pahises ja turtsus 
meri lakkamatult, piserdades oma vahuga kivimü- 
rakaid, siin maapiiril, graniidirüngaste taga oli ta 
aga vaikne ja rahulik nagu unine laps. 

Väiksem, kräsuspealisele männile sarnanev tüd- 
ruk tõstis silmad korraks jalult, viskas pilgu päike- 
sele, mis ähvardas iga hetk kukkuda lainetesse seal 
kuskil kauguste taga, ja küsis siis saladuslikult: 

Oled sa kunagi näinud, Viiu, nii päris oma 
silmaga .. ? 

Pikem ja sihvakam tüdrukutest hüppas kalju- 
kitse kergusega kivile, tõstis käe päikesekiirte kait- 
seks silmade kohale, vaatas tähelepanelikult loojan- 
gu poole, pöördus siis tagasi ja ütles: 

— Nii ere teine, et teeb kohe pimedaks... 
Oh, kui ma oleksin näinud, siis, tead, et oleksin 
ammugi siit läinud! 

Viimane lause oli öeldud sellise kire ja tulega, 
et rässakas, männitüve taoline Laose Senni pidi 
ohkama. Ta oli tüdruk, kes maast madalast kas- 
vanud külaelu külge, rassinud koos poistega metsas, 
põllul ja merel, hoidnud lapsi ja karjatanud loomi, 
rookinud kalu*ja riputanud kuivama võrke. Kunagi 
ei osanud ta õieti kujutleda, miks siit Leeteotsalt 
kiputi ära ja kuhu õieti. Paljud seljapöörajad olid 
taas saabunud külla, teised aga olid jäädavalt 
kadunud. Neist teati sama vähe kui sellest maast, 
mis asus kaugel mere taga, või harvast laevast, 

mis kündis pikka ja rahulikult Leeteotsast mööda 
kõrgel mereseljal. Niihästi maa sealpool merd kui 
ka juhuslik laev äratasid Sennis sageli võõrastust. 
Samasugust võõrastust kippus esile kutsuma Sen- 
nis viimasel ajal ka ta lapsepõlve sõbranna, Män- 
niku Viiu unistus äraminekust. Ta kehitas oma 
kohmakaid tööinimese õlgu ja algas uuesti: 

— Ah sellepärast sa siis tahadki näha, et... 
minna? Siis vist oleks küll parem, kui üldse ei 
näeks... 

Sihvakas, hästiarenenud puusadega ja lokkis- 
juustega Viin, kelle nägu oli nagu voolitud siledast, 
roosast marmorist ja kelle suured sinised silmad 
rahutult olid piirelnud ümber vette sukelduda ähvar- 
dava päikese, heitis sõbrannale peaaegu vihase 
vaate: 

— Kas sa oled kuulnud, et mind kutsutakse 
»llusaks Viiuks“? 

— Olen kuulnud küll... Kõik poisid kut- 
suvad... 

— Ja seda vist pole sa ka veel unustanud, et 
mina ainukese meie küla lapsena oman keskkooli 
haridust? Mis sa arvad siis, mida võivad mulle 
pakkuda need meie küla poisid, mühakad ja koh- 
makad mehekolakad, kes mind peavad ilusaks? 
Mitte midagi muud kui tavalikku rannanaise rasket 
ja roppu elu! Kraabi küüntega maaveert ja kisu 
paadis aeru teinekord, nii et piht on juba viie aasta 
pärast vimmas! Kas siis inimesel, kes haridust on 
saanud ja kel natuke jumet, muud paremat maail- 
mas tõesti ei peaks leiduma ? 

— Aga, Viiu! Sul on ju piirivalve Volli! kil- 

kas jässakas Senni juuksetuttide hüpeldes ümber pu- A 
naste kõrvalehtede. 


— Volli! õhkas Viiu kükitades kivile ja peites 
kleidisabaga märgi jalgu vilu loodetuule eest. — 0 
See on samasugune maapoiss nagu teisedki. Ainult, 
et longib püssiront õlal mööda randa ringi, kuna 
teised teevad tööd, püüavad kala või sõidavad merel. 
Lihtne ja tavalik üleaja-teenija, vanapoiss, kes see- 
pärast siia külakolka tuli, et mujal enam leivatüki 
järele joosta ei jõudnud. Isa, kadunuke, ütles alati, 
et Volli on mõni põhjakõrbenud vangivaht või lah- 
tilastud politseikordnik. Ja seda ta on. Jookseb 
mu järele ja hiilib igalpool nagu kaval täi! Kellele 
teda vaja! Oh Senni, kui sa teaksid kui õnnetu, 
õnnetu ma olen! 

Senni istus sõbranna kõrvale laiale kivile, vaa- 
tas korra vargsi ringi ja tähendas siis nagu muuseas: 

— Räägitakse, et Vollist saab uus kordoniülem. 
Kordoniülema proua, iga plika oleks kade... 

— Olgu, mis see minu asi! viskas Viiu üle õla. 

— Aga kui sa oled Volliga nii olnud... kas 
sul siis täitsa ükskõik on, kes ta naiseks saab? 
kiusas tõmmunäoline, väike männijuurikas edasi, 
uurides sealjuures ise hoolega sõbranna kaela ja 
valgeid juukseid, mida kullatasid päikese violetsed 
kiired. Ta oli seni hoolega peitnud iga sõbranna 
eest oma huvi laiaõlalise piirivalvuri vastu, leides 
seepärast kõige kohasema olevat praegu säärase 
ükskõiksuse jutuga tõe jälile jõuda. Ning aimamata 
sõbranna salakavalust, lihtsameelne, unistava iseloo- 
muga Viiu pahvataski: 

— Olnud! Mis mina sinna parata sain, kui ta 
kord poolpurjus-päi ja vägisi mind suudles... Aga 
kas ma siis eluaeg niimoodi ennast pean vägistada 
laskma inimesel, kelle vastu mu süda on sama külm 
kui see kivi? Sa, Sennike, oled muidugi mõistlik 
ja pead ilusti suu. Jäägu ainult meie teada, oma- 
vahel, ehmus natuke, — aga minust ei saa, nii tõesti 
kui ma elan, kunagi Volli naist! 

Senni pani hästi tähele ilmet, varje ja päikese- 
laike ütleja näol ning — uskus, rõõmutsedes enda- 
misi nii, et tundis eneses tungi hüpata üles ja tor- 
mata laintesse, metsa, kiigele. Ent see tung kustus 
kohe: ta talitses end hästi, tõmmukskõrbenud näo- 
nahk peitis täielikult enese taha suure sisemise lai- 
netuse. .Širutas vaid paljad jalad kivile välja ja 
ütles pikka: 

— Nüüd hakkame vaatama, päike kustub pea. 

Suur pünane tulekera veepinnal paistis hällivat 
ja kõikuvat nagu värskelt värvitud võrgupulla või 
ankruboi. Korraga hüppas ta natuke üles, taevasse 
ja merepinnale joonistusid lillad kiirtevihud ning 
siis polnudki ta enam kera, vaid lömmivajutatud 
ratas, poolik sõõr, mille alumine osa pistetud vette. 
Ent tollest veepinnale jäänud rattaski leegitses veel 
sellist valgust ja tuld, et tüdrukute silmis tantsima 
lõid tuhanded mitmevärvilised rattad, kerad ja sõõ- 
rid. Kuhu ka pilku poleks juhtinud peale looju- 
vasse päikesse vaatamist, kõikjal tantsisid lillad, 
rohelised, sinised, mustad, . kollased. ja. punased 
sõõrid. Kogu loodepolne silmapiir oli korraga täis 
miljoneid hüplevaid tulikerakesi, veepinnal ja kõrge- 
mal taevaviirul, kus pikad punased vihud karglesid 

rahutult lainete kohal rippuvatel põuapilve sagara- 
tel, värvides neidki veripunasteks ja sinililladeks. 
Merepind viskles rahutu sulametallina, seal, kus 
aeg-ajalt murdusid lainepead, kerkisid nõrgad ma- 
dalad vikerkaarekesed veetolmust, ja silmapiiri vii- 
masel joonekesel süttisid valged laineharjakesed 
järsku nagu plahvatavad bengaalituled. Pärivalgust 
idasse vaadates aga mustes ja sinetas seal rahutu 
vesi süngelt. Pilvedki rippusid seal nagu külmanud 
konnad jääs: liikumatud, võikad, mustlillad, räpa- 
sed. Ja üle mere vihises lõikav loojangutuul. Tuul, 
mis nagu küünistas, silmad vesiseks tõmbas ja ran- 
nal mändide käharad pead sassi ning värisema lõi. 
Samal hetkel, kui iiling sasis mändi, kukkus tuline 
päikeseratas järsku vette. Nagu oleks mõni suur 
kala ta tõmmanud vee alla — ainsa hetkega pol- 
nud teda enam. Üleni tõmbus meri sinimustaks ja 
ähvardavalt karmiks. Randa rühkivad lained püüd- 
sid nagu vihaleärritatud sokud tabada oma vasta- 
seid, kive, ikka järjest kõrgemalt. Oli korraga külm 
ja igav. Kõik tulukesed kustusid hoobilt, nagu 
oleks lõigatud läbi miljonid nägematud -voolu- 
juhtmed. 

Hinge kinni pidades jälgisid tüdrukud seda vär- 
videmängu, vidukil silmad kogu aja punktil, kus 
rahutu meri näis neelavat päikese. Nad ei hoolinud 
eredast loojangutulest ega tuhandetest valepäikestest, 
mis nende silmis sätendama lõid — nad ootasid 
pingul ja põnevalt. Aga kui maailma valgus vii- 
maks järsku kustus ja veteväli morniks lõi, pöör- 
dusid nende pilgud teineteisele. Peaaegu üheaeg- 
selt küsisid nad: 

— Kas sa nägid? 

Ja peaaegu sama üheaegse pearaputamisega vas- 
tasid teineteisele pettunuina eitavalt. Viiu suurtes 
ümmarates linnusilmades virvendas isegi midagi nagu 
pisara taolist. Ta kõrgele otsaesisele, valgete juuk- 
setukkade piirile tekkisid ristloodis kortsud ja pehme, 
kaarjas ülalhuul tõmbus pingule, kui ütles jonnakalt : 

— Aga ma pean kord nägema! Ma hakkan iga 
õhtu siin kividel käima, kuni ma ükskord siiski näen. 
Mul on niisugune tunne, et näen... 

Senni mustad silmad naersid, silmist valgus 
muie pikkamisi ka tedretähnilisele, ümmarale näole: 

— Ega seda igaüks ikka näegi, ütles ta kaht- 
levalt. — Näevad ainult need, kes elus väga õnne- 
likuks saavad või kes kaua elavad... Meie vana- 
ema oma kaheksakümne viie eluaasta jooksul on 
näinud ainult kaks korda. Esiteks siis, kuioli pruut, 
, pärast kui vanem onu Mihkel Ameerikast pärandas 
vanaemale paar tuhat dollarit. Mõlemil korral ennus- 
tas kiir talle head. Aga, mis sa arvad, missugust 
suurt õnne võiks kiir ennustada praegu mulle või 
sulle ? 

— Mulle? kordas Viiu mõtlikult. — Ma tahan 
teada, kas mul läheb hästi laias maailmas. 

— Kavatsed siis ikka päris kindlasti ära minna? 

— Mul on kõik ettevalmistused tehtud... Ootan 
ainult kirja. 

— Ja lähed ka ilma rohelist kiirt nägemata ? 

Linnunäoga Viiu vaatas mõtlikult männilatvadele. 
Seal õhetas veel midagi kustunud päikesest, tume- 
rohalises oksastikus kõrgel nagu oleks hõõgunud 

liimuskiga kattuvad söed. Ta ohkas ja ütles siis 
kindlalt : 


— Isa mul enam pole. Vana emake elab pen- 


sionist. "Mis mul ikka. Muidugi lähen . 

Samal ajal kostis kivide vahelt källagi jalissteld 
ja mehehääl mõmatas, nii et tüdrukud kiljudes üles 
hüppasid . 

— Ah lähete kiigele või? Tore õhtu, kõik noo- 
remad koos. . Muidugi tuleb minna. Tere, tütar- 
lapsed ! 

Rohelises frentšis piirivalvur tõstis käe mitsi 
äärde, naeratades endamisi õnnestunud ligihiilimise 
üle. See oli pikk, tugev mees, tuultest ja mereõhust 
parkunud näonaha ning paksude kollaste kulmupuh- 
mastega. Ta õlal kõlkus allapoole pöördud toruot- 
saga laskevalmis püss ja silmad hüplesid rahutult, 
luuravalt pealuus, nagu tahtes igas inimeses ja ese- 
mes rannal näha midagi seadusevastast, kahtlast. 

Tädrukud naersid oma ehmatust, sülitades vin- 
gesse tuulde, mis vedas nende kleite ümber paljaste 
säärte kitsaste püksiharudena. Nad katsusid või- 
delda tuulega, aga nähes selle võitluse mõttetust 
hüppasid kiljudes kivilt alla pehmele kruusale ja jäid 
nõutult seisma. Viimaks haaras Viiu natuke pahaselt 
sõna: 

— Noh, kas on nüüd süda rahul, et said jälle 
ehmatada meid ? 

— Aga Viiu. Volli tegi ju ainult nalja! kaitses 
Senni poissi. 

— Ärge siis nii kuri olge, Männiku preili, ümi- 
ses vormikandja kohmakalt püssirihmast äravenitatud 
õlga kergitades. — Nägin preilisid kuulust. rohelist 

kiirt ootavat, jäin siis isegi paigale, ja kui kiirt ei 
ilmanud, mõtlesin, et õige vaja natuke lohutada 
lapsi... Laupäeva õhtul südamevaluga magama 
minna, see ei ole ilus! 

— Hus! Kas see ilus on, kui sa nagu spioon 
iga teiste sõna ja juttu salaja pealt kuulata püüad? 
tartsus Viin ümmargusi silmi pilukile kiskudes ja 
vihast nägu teha katsudes. 

— No-noh, kas siis tütarlastel on nii suuri sala- 
«dusi, mida maksab kuulata? irvitas mees. 

— Pole sinu asi! kähvas Viiu, tõmmates Sennit 
käest. — Lähme! 

Aga väike rabamännile sarnanev tüdruk tõrkus. 
Astus sammu, koid pöördus tagasi rannakaitsja poole, 
kes teda uudishimulikult mõõtis silmadega pealaest 
punaste kandadeni. 

Viiu lonkis mõne sammu eemale, kordas kutset, 
aga kui nägi neid toetuvat külg-külje kõrval kivile, 
lippas ta vilkalt minema, nii et paljad jalapäkad aina 
välkusid üle pika tarna ja kivikobarate. Ta imetles 
sõbranna äkilist huvi, võrdles seda oma huviraasu- 
kestega, mis too mees kunagi paari aasta eest oli 
suutnud tema veel hoopiski plikalikus südames ära- 
tada, ja sampsis usinalt liivast teerada kõrgete män- 
dide all edasi, sinnapole, kus mustasid küürus va- 
restena majahütid. 

Taevas oli tõmbunud hämarasse pilve, meri 
urises vihaselt karidel ja kidurad, pooleldi maas- 
roomavad rannamännad kõigutasid jõuetult päid, 
vajudes ikka enam looka valju loodetuule ees. Taa- 
mal mustas metsaalune, lage rand oli nii nukker ja 
igav, et Viiu tundis algavat seletamatut tusahoogu, 

säärast pahatujulist õhtut, mil ta võimatuks pidas 
minna teiste inimeste hulka, mil ta tavaliselt oli 
harjunud istuma oma madala kambrikese akna all 
ja nutusilmil vahtinud kustuvasse ehasse kaugel vete 
ja taevapiiril, sinna kaugusse, kuhu ta igatses, aga 
kust polnud tal ema ega teiste arvates loota midagi 
head. Rannarahva hulgas liikus vana muistend, kes 
loojangul näeb rohelist kiirt, mis kustuvast päike- 
sest lööb otse üles taevasse ja nähtav on vaid sil- 
mapilgu, see saab õnnelikuks ja rikkaks. Nüüd ootas 
ja vahtis Viiu juba teist suve toda kummalist õnne- 
kiirt — aga oli seni ikka ja alati pidanud tagasi 
pöörduma pettumusega südames. Pettumus sünnitas 
viimaks ta südames hirmugi, ning seepärast venitas 
sõiduga pealinna, välismaale, kus oli rida koolisõpru 
ees, kes teda kutsusid oma keskele, kirevasse, huvi- 
tavasse ellu iga kirjareaga, mis saabus sealtpoolt 
merd. Ent lõplik pettumus ka mehes, kes teda siin 
oli varemalt teatud määralgi huvitanud, oli sundinud 
otsustama, Ning nüüd olid viimaks asjad nii kaugel, 
et ootas järgmisel nädalal ainult kirja laevakaptenilt, 
isa vanalt sõbralt, kes pidi ta kaubaaurikuga viima 
Inglismaale keeleõppimise otstarbel, Teadis vägagi 
hästi, et tal tuleb mängida seal lastekasvataja või 
pesulappija tähtsusetut osa. Ent lootis siiski oma 
vabadele minutitele, lootis, et kirev maailm ja määratu 
suur linn suudab teda köita ja pakkuda talle oma 
kõige haaravamat ja huvitavamat. 

Nende lapselikkude unistustega viskus Viiu tol 
õhtul asemele. Aga tal puudus rahu, unistused muu- 
tusid tuhmiks ja sogaseks kui madal vesi tuulise 
ilmaga. Aeg-ajalt tõstis ta pea ja kuulas kuis kii- 

gelt metsaserval kõlasid lauluhelid. Ta tundis oma 
kindla ja nootipidava hääle puudumisel lauljaid paha- 
tihti komistlevat ja nagu kõhklevat. Hämarus lehvis 
koos lauluhäältega üle küla ja ranna, sahistades tiibu 
nagu suur kalakull. Mets mühatas aeg-ajalt ja neeme- 
tipust kajas ühetooniline salavihane võitluspahin 
kividelt, kus raugelt surid ulguvete lained. Üksik 


nähkiir lendas rutates, madalalt ja hädiselt tiibu 


pekstes, nagu oleks teda jälginud mõni tugev kiskja. 

Korraga vaikis laul, vastu tuult kostsid akna- 
laual toetujale nõrgad, korduvad hüüded: 

— Viiu, Männiku Viiu, tule ,Lepalindu laulma! 

— Tule ,Lepalindu“ laulma! 

See oli ta paljudest nukratest lauludest arm- 
samaid. Tüdrukutekoori saatel võis ta seda laulda 
nii tundeliselt ja südamessehaaravalt, et kiigele ko- 
gunud vanemad inimesed tihti pidid õhates tunnis- 
tama: küll see Viiu aga oskab laulda, ära sulatab 
südame seest. 

Aga täna Viiu ei saanud laulda. Kui ta oleks 
läinud ,Lepalindu“ laulma, oleks ta hakanud ise 
nutma härdusest. Tundis seda kogu närvikavaga ja 
tõmbas kiusatuse vältimiseks akna ropsudes kokku. 


Ent laulahääled leidsid endale tee läbi seina- 
pragude ja aknaraamidegi. -Pikka ja venitades tõm- 
basid tüdrukud, Laose Senni hääl ulatumas kõi- 
gist üle: 

«.- Lenda, lenda, lepalind, 

Viimast kord veel palun sind... 

Lenda üle laia vee, sinna, kus mu kallike... 

Viiu surus käed kõrvadele. See oli valus, otse 
füüsiliselt. Ei, parem enam mitte midagi näha ega 
kuulda Leeteotsast! Eemale, kaugele! Tal oli ene- 
sest korraga hale ja häbi, kuidas oli ta haritud ini- 
mesena võinud leelutada koos külatüdrukutega sellist 
mõttetut joru ! 

IL. 


Teisipäeval saabus kaptenilt Viiule lühike jaa- 


tav vastus ning neljapäeval istus ta pussi ja sõitis. 


Saatmas olid teda peaaegu kogu küla noored, 
õnnitleti palju ja sooviti paremat kordaminekut. 
Kui masin liivasel teel suristama hakkas ja kodu- 
koht juba mändide varju kadus, kui randa, heledat 
ja päikesepaistelist, enam näha polnud, kui ümber- 


ringi mustas ainult sügav, roheline okasmets nagu 


samet — meenus kohe Viiule, et saatjate hulgas 
puudusid piirivalvur ja metsavaht Kägu, too suur 
sõbramees ja laululööja, kes kord purjus päi oli pa- 
lunud ta kätt, aga mingit vastust saades tõmbunud 
nagu eemale kogu Leeteotsa talust, süvenenud oma 
metsadesse ja asjaajamistesse, olles nagu unustanud 
noorte inimeste trallid ja lõbud. Kas sellele hea- 
südamlikule ja sõbralikule poisile siiski liiga valus 
polnud ta ärasõit? Miks muidu puudus ta poolpi- 
dulikult saatmiselt? Ent mis sai tema sinna parata. 

Viiu kallistas silmadega paksust okasmetsast 
üksikuid väljahüppavaid valgekoorelisi kaski ja laiu, 
haralisi sarapuupõõsaid tee ääres, kust oli sageli 
korjanud pähkleid, mõteldes endamisi: hüvasti, sõb- 
rad, mingu teilgi hästi! Viiu jahmus, kui kitsal 
metsavahelisel teel kuuseoksad nagu lahkumisvalus 
kaelustasid kõrget pussikeret, keerles rahutult ist- 

mel ja püüdis iga puud, kivi ning kändu silmadega 
hüvasti jätta, vähemalt visata viimast, hellitavat 
pilku. Tundus kitsas ja umbne siin õhukeste vineer- 
seinte vahel, mis kandsid teda ikka kaugemale ja 
kaugemale Leetotsast, kodust, emast ja kõigist lap- 
sepõlve sõpradest. 

Kui viimaks mets järsku lõppes soonikuga ja 
algasid kihelkonnameeste laiad, igavad põllud mõne 
üksiku kivikangru ning kidura kase või pihlaka 
peenral, oleks ta tahtnud peatada masina, et veel 
kord heita vaadet Leeteotsa sammaldunud kuuske- 
dele ja kirjude tüvedega kaskedele, mis nagu kum- 
mardusid kiirelt kihutava sõiduki poole. 

Aga laiad "rattad keerutasid üha hoogsamalt 
tolmu üles, mida paremaks muutus tee, seda kiire- 
malt läks sõit ja — ikka kaugemale jäi rand, kodu, 
Leeteotsa, metsad, kivid. 

Jaamas ohkas Viiu ja — astus raske südamega 
rongi, mis viis ta hiliseks keskhommikuks pealinna. 
Oli nii väga igatsenud lahti saada kõigest ühenda- 
vast Leeteotsaga, aga nüüd taipas vast esmakord- 
selt, et kandis toda viletsat küla ja kehva kodu ene- 
ses ega võinud tast vist millalgi päriselt vabaneda, 
tunda end lahti sealsetest inimestest ja lihtsast 
loodusest. 

Nädal hiljem ühel sompus ja udusel hommikul 
ärkas Viivu oma kitsas kois kapteni kajuti kõrval- 
ruumis tundmusega, et laev seisab. Puudus tava- 
line, igapäine ja öine, juba kõrvu ning erguka- 
vasse sööbunud imasinate monotoonne mürin. Päral! 
välgatas tal läbi aju ning silmapilk oli ta jalul ja 
riides. 

Tekil korraldasid tüürimehed madrustega laeva 
lossimisvärke, avati luuke ja õlitati auruvintse — 
ilusaid, plekkvitsadega ümbertõmmatud puumassi 
palle nagu värskeid suhkrutükke. Märganud hom- 
mikkuues tütarlast nõutult vahtivat vastu taevast, 
kergitas vana merikaru oma nokkmütsi, mille sinine 
põhi oli soolasest mereveest halliks tõmbunud ja sõ- 
nas lõõpivalt: 

— Noh, täna viskame preili vintsi otsa ja aidaa 
— how do you do! 

— Kas see siis ongi London? vidutas Viiu us- 


kumatult suuri silmi. 


Niipalju kui udu näha lubas, ei seletanud ta 
midagi peale madalate, räpaste ja suitsunud kivi- 
hoonete ümberringi. Kuskilt paistsid suured raud- 
sete haaradega tõstekraanid; kümme, kakskümmend 
tükki reas kui soomustatud rüüs sõdurid. Taamal 
mustas kõrge silla kaadervärk ja silla alla lookles 
laevakülgi uhtes sopane halliveeline jõgi, mille kesk- 
paigas aegajalt tekkisid seletamatul põhjusel viha- 
sed, üksteist purevad murdlainekesed — sama rä- 
pased ja näotud kui kogu ümbrus. Eemal palistas 
jõekallast päratu hulk mitmesuguste lippudega ja 
igas võimalikus värvis laevu, väikesi kui ka suuri- 
Laevade vahel askeldasid pirisevate parmudena kii- 
red mootorpaadid, ühed vedades laiamaolisi praame 
kui täissöönud kiile, teised kihutades niisama. Kal- 
dalt, mis oli laevast ainult mõnekümne sammu kau- 
gusel, paistis üksikuid kolletunud näo ja kühmus 
turjaga jalakäijaid. Paljudel kõlkusid vihmarjud käe- 
vangus või lehvisid vihmakuue siilud. Kuskilt pu- 
hus, raske, soe ja soolakas-vesine tuul, mis tõmbas 

huuled kipra. Ja tuulega kandus võõrastava tütar- 
lapse kõrvu imelikku kohinat, nagu oleks kuskil 
eemal, majade taga või maa all mühanud tugev 
hiidmets, nagu oleks joosnud korraga miljoneid 
jalgu siledal tantsupõrandal või urisenud kari viha- 
seid metsloomi. ) 

Ta pingutas silmi ja kõrvu, toetudes rinnaga - 
vastu tahmast reelingit. Aga kõik, mis ta suutis 
näha, oli see, et sillast aegajalt üle veeresid suu- 
red majakõrgused autobused, et võdinal jooksid 
elektritrammid ja mustadest täpikestest koosnev inim- 
sipelgate kari kord tihenes või hõrenes kõrgetel kivi- = 
kõnniteedel jõe kaldal. Ainult salapärane mühin ei 
vaikinud hetkekski. Ta pöördus kapteni poole, 
tähendades: 

— Kas Thames nii kohiseb või ulatub mere 
mühin siiamaale? 

Hõredate vurrudega vanamees muigas: 

— Ei kumbki. See, mis kuulete, on Tändtesdd 
tuiksoonte peksmine. Miljonite inimeste jalaaste 
ja hüüatused, miljonite rataste müdin ja masinate 
võrin — see kõik ühineb Londoni iseloomulikuks = 
kohinaks. 

Viiu vahtis suuril silmil tühjusse. Räpaste ma- 
jade siluetid ja sadamavärkide piirjooned lõid tant 
sisklema. Seal, nende taga oli siis too maailma 
süda ja valitseja, uhkeim ja võimsaim Babilon mood- 
sal ajal. Seal oli suursugusus ja pillav küllus, igast 
maailma otsast kokku veetud rikkus ja toredus. 

Ta jooksis ruttu oma väikesesse kajutisse ja 
hakkas pakkima kokku asjakesi, et mitte enam kuu- 
lata toda pead pööritama ajavat kohinat, võigast ja 

saladuslikku, mis meenutas petlikult merd ja Lee- 
teotsat. 

Tundis oma kõhetuid käsivarsi tasa värisevat, 
põlvis ja puusades lasus imelik, roiutav rahutus. 
Sajad mõttekillukesed tormasid korraga läbi aju, se- 
gaselt ja katkendlikult nagu kuskilt kärisenud fil- 
milindist. Raugeval jõul võitles ta vihaselt silmile 
tükkivate kollaste juuksekahludega, millest meretuul 
oli välja pigistanud viimased lokid. Oleks tahtnud 
olla korras ja nägus, nagu kõik siin maailmalinnas 
öeldi olevat, aga nüüd ei suutnud oma närustest 
juustestki jagu saada! 

Ent oma metsaküla tütarlapse visadusega sai ta 
enesest peagi võitu. Ja kui paari tunni pärast laeva 
astusid kooliõed, kes talle muretsenud koha kuhugi 
perekonda, ise juba varemalt samasugustel kohta- 


del metropolis, võttis ta nad kaunis rahulikult vastu, 


vestles lihtsa ükskõiksusega sõidust, kodumaast ja 
sõidukaaslastest, meremeestest, nii et vastuvõtjad 
päris rahule jäid uustulnukaga ja arvamist avaldada 
julgesid, et säärasel tragil tütarlapsel siin varsti, kui 
mitte just kõik, siis vägagi auväärsed uksed ava- 
nevad ja et ta ükskord Inglismaalt suurima rahul- 
oluga lahkub — kui üldse lahkub, naersid. 
Vahepeal olid laevavintsid ragisema pandud ja 
puumassi pallid lendasid laevakerest suurte iume- 
räitsakatena kivikaile, sealt vaguneisse. Läbi tolle 
ragina kõndisid naised ettevaatlikult mööda hõlju- 
vat ja nõtkuvat landgangi kaile. Kapten tõukas 
käe mütsi serva äärde, ütles head õnne noorele rei- 
sijale ja saatis laevapoisigi ligi, kes pidi ta raske- 
mad kohvrid viima läheduses asuva maa-aluse 

raudtee jaama. Noid pakke polnud palju, ja Viiu 
oleks tahtnud tugeva tüdrukuna ise tassida nad ko- 
hale, aga vastuvõtjad-saatjad ei lasknud sest rääki- 
dagi. Suures linnas ei tassivat ükski daam ise oma 
kohvreid ! 

See oli esimene õpetus, mis talle selle maa 
pinnale astudes anti. Siin, üteldi, peab ka kõige 
mühakam köögitüdruk oskama esineda vajaduse 
korral daamina. Viiu elav kujutlusvõime sidus selle 
kõik džentlmeni ja leedi nimetusega, ning ta oli 
eneses tänulikki meeldetuletuse eest. Oleks veel 
muidu teinud kohe alul vea. 

Nad läksid natuke mööda kivist jõekallast, sam- 
musid siis tippides ühest trepist üles ja läbisid mingi 
laia katusealuse ruumi, kus kummalistes riietes, laia- 
des põllsärkides ja kummulikäänatud korve meenu- 
tavates mütsides mehed jooksid vilkalt edasi-tagasi, 
tilkuvad kalakastid pea otsas. Nende riided olid 
räpased, kalalimased, kogu hoone haises tursast ja 
rapetest, aga nad ise naersid, hõiklesid vastamisi ja 
vatrasid sellises murrakus, et Viiule tundus nagu 
oleks ta sattunud Jaapanisse. Kuskil samba 
ääres seisis kõrgel puldil mees ja kirjutas aeg-ajalt 
arvusid mustale tahvlile oma pea kohal. Murd ini- 
mesi sumas selle koha ümber, kalakastid ja rahatä- 
hed lendasid käest kätte, punaste nägudega naised 
ja mehed hingeldasid tegevusrutus. 

— See siin on Londoni kalabörs, seletasid Viiu 
saatjad. 

Viin oli näinud rannas suuri ja väikesi kala- 
saake, aga säärast kalaliha ladet, nagu avanes see 
ta silmi ees siin, polnud ta kujutledagi osanud. Siin 

oli kalu terved laevatäied, mäed. Aga see kala 
haises vastikult, ja Viin katsus enesest peletada 
mõtte, et temagi varsti võib olla sööb sealt räpaselt 
kivipõrandalt ostetud turski. 


Siis ületasid nad väikese platsi ja astusid be- 
toneeritud seintega kivitorusse, valgustatud ohtralt 
elektritorudest. Inimesed tormasid !siin võikas ru- 
tus kõik ühele poole, ikka sügavamale maa alla — 
nagu taipas Viiu. Lõpuks jõuti maa-alusesse halli, 
mille seintel kirendasid sajad reklaamplakatid ja 
kus käigusuudel välkusid punased ning rohelised 
tuled. Hallist laskus trepp alla, suur ja lai, laiem 
kui maantee, kus ruumi kolmel autobusel üksteisest 
mööduda. Aga treppi mööda inimesed enam ei tor- 
manud, vaid seisid rahulikult astmetel, kuna trepp 
ise vahetpidamata sõitis, ühe poolega üles, teisega 
alla, vedades inimesi, kuhu keegi aga soovis, alla 
või üles. Trepp ja hall olid täis paberirisu ja suit- 
suotsi. Nad jõudsid käigu lõppu ning saatjad lük- 
kasid ta ühte parajasti ettetormanud vagunisse, poiss 
viskas pakid järele ja — juba nad läksid. Automaat- 
selt langesid uksed kinni, automaatselt vajuti ist- 
metele, rong tormas mürisedes edasi. Viiu sirutas 
pead, et vaadata linna ümberringi, aga mõlemilt 
poolt mustas vaid rasvane, paks pimedus — nad 
sõitsid sügavas maa-aluses tunnelis. 


Siis tulid jaamad. Ikka täpselt ühesugused, 
roheliste-punaste tuledega, paberirisuga põrandail ja 
reklaamplakatitega seintel. Igas jaamas tormas sõit- 
jad maha ja peale. Igal peatusel avanesid ning sul- 
gusid vaguniuksed ühesuguse automaatse plaginaga. 

Ses masinlikkuses puudus pisem kui ilu ja võlu. 
Viiu pettus niivõrd, et maa-alusest välja astudes ei 
viitsinud enam õieti ringigi vahtida. Istus ükskõik = 
selt autosse ja lasi end sõiduta oma uude kodusse. 
Kuidas ta kõike oli kujutlenud hoopis teisiti, nägu- 
samalt, huvitavamalt! Siin polnud kuskil muud 
näha kui suitsenud ja hallid kiviseinad, read klaas- 
aknaid ja rivid pikki, peenikesi kaminakorstnaid 
katustel. Aguli pool, kuhu auto kihutas läbi oma- 
taoliste rägastiku surudes, peatudes ja pidurdades 
järsult, muutusid majad koguni madalateks, ja kui 
ta poleks teadnud end maailmalinnas - viibivat, 
oleks ta meelsasti noid peenikeste plekkorstnatega 
maju pidanud Leeteotsa hüttideks. Nii viletsad, ma- 
hajäetud ja tuimad paistsid need ta silmale. = 


Teda võttis vastu sihvakas, kitsa näoga naine, 
kelle õhukesed ninasõõrmed tõmblesid kui heal hun- 
dikoeral ja huulte asemel oli vaid kaks õhukest 
ning kitsast punase värviga tõmmatud triipu. Naine 
kandis kodust hommikkuube ja madalaid kummi- 
tallaga kingi. 

— I[ am very glad, kordas ta vahetpidamata. 

Viiu ei osanud midagi vastata, kuigi ta hästi 
aru sai. Vahtis vaid nukrail silmil ringi avaras 
söägitoas, kuhu neid talutati.. Seintel olid mõnin- 
gad harilikud odavad trükipildid, paar portselaan- 
vaasi postamentidel ja ühes nurgas puhvetikapp mit- 
mesuguste pudelitega, lauapesu ja nõudega. Tuba 
oli hämar, ja vaatamata südapäevale põles kogu aja 
laelamp. Ainuke kitsas aken avanes kuhugi hoovi. 
Sealt paistis ainult teise maja hall kivisein ja seina 

ning akna vahel pikka, loiult voogav, kollakas, so- 
gane udu. 

Perenaise vanust oli uustulnukal võimatu mää- 
rata näo järgi, mil lasus terve kiht pastasid ja puud- 
rit. Ka liigutused olid tal vilkad nagu mõnel noo- 
rikul. Ainult hääl kähises vanalt ja kulunult, mee- 
nutades äramängitud grammofoniplaati. 

Seletanud, et mees viibib kahjuks parasti ametis 
City's, et tal on ainult kaks väikest tütart, toredad 
kaksikud, kellega, noorel leedil tuleb aega viita ja 
neid vahetevahel karjatada, perenaine tõmbas puh- 
vetikapist esile paar pudelit ja klaasid, sõnades: 

— Let's take a trop of whisky ! 

Rõõmsa naerulaginaga nõustusid saatjad. Klaa- 
sidesse kallati tilk viskit ja soristati teisest pude- 
list soodavett. Viiu nägi, kuis kaaslased suuri lonkse 
neelasid võõrast jooki, tal aga ei tahtnud kuidagi 
alla minna huultele lastud tilgakegi. 

— See on viba ja vastik, seletas teistele. 

— Küllap harjud, vastati. — Siin tuleb paljuga 
harjuda. 

Mõneminutilise jutlemise järele pöördusid saat- 
jad minekule ja perenaine juhatas Viin temale val- 
mispandud imetillukesse köögikõrvalisse ruumi, mille 
vangikongi taoline aken avanes otse vastu taevast. 
Toas oli ainult väike lapsevoodile sarnanev maga- 
disase ja jalgadel kõikuv kitsas, sahtlita laud. Nur- 
kades silmas Viiu ämblikuvõrke ja prügi. 

— Nüüd pange kodused riided selga, siis lähme 
lastetuppa, tutvute ka meie väikeste leedidega... 
naljatas perenaine. Aga samas kostis laste virise- 
mist kuskilt eemalt, ja ta lippas rutates minema. 

Viiu laskus tuimalt asemeservale. 


See oli siis see igatsetud suurlinn ja mitmeke- 
sine elu. See kitsas vangikong ja virisevad lapsed 4 
räpane aguliümbrus ja sompus taevas. Ta oleks 
tahtnud peaaegu haarata kohvrid, joosta laevale ja 
karjuda : 


— Viige mind tagasi! 

HIL. 


Aga ta jäipaigale, mõistliku tüdrukuna end lohu- 
tada püüdes nõuandega, et siin paljugagi tuleb 
harjuda. 

Juba järgmisel päeval talle anti teada ta kohus- 
tused ja õigused. Tema hooleks jäi igahommikune 
laste vannitamine ja riietamine, mida tuli teha pere- 
naise enese juhatuse ning järelevalve all. Siis tuli 
tal lunchini või high-tea'ni, paraja õhtupoolikuni, 
laste järele valvata, kui emand ise väljaspool kodu 
viibis — ja väljas käis ta pea igapäev, unustades 
end sageli tundideks — ühtlasi oli ülesandeks kor- 
ras hoida ja lappida laste pesu ning riided. Õhtu- 
poolikuti paluti teda teenijal aidata köögis lõuna 
valmistamisel ning õhtul pidi ta hoolitsema selle 
eest, et väikesed leedid, kaks kidurat jonnipunni, 
saaksid õigel ajal ja korralikult magama. Kõige 
selle vastutasuks lubati talle omaette tuba korteris, 
täieline ülalpidamine perekonnaliikme õigustega söö- 
gilauas kui ka seltskonnas ning neli tundi vaba 
aega iga reede ja teisipäeva õhtupoolikul. Peale 
selle veel iga kahe nädala tagant üks täielik vaba- 
päev ja — taskuraha. Viimase andmise sageduse 
ja määra kohta muidugi Viiu ei saanud seada min- 
gisuguseid tingimusi, kuigi ta väike rahatasku oli 
hoopis tühi ja nii mõnigi ost osutus hädavajalikuks. 

Viin armastas lapsi nagu enamus terveid ja elu- 
jõulisi naisi, püüdes seepärast teha nende heaks 
kõik, mis suutis. Ta hoidis nad puhtad ja toitis 
täpselt kellaaegadel, nii et pereema mõne päeva 
pärast oli sunnitud tähendama heakskiitva pea- 
noogutusega : 

— Olete distsiplineeritud ja korralik tütarlaps. 

Tütarlapse põsed lõid õhetama ja ta mõtles, et 
sama päeva vabaks õhtupooleks ehk pihku piste- 
takse ka väike taskuraha. Ta viivitas väljaminekuga, 
kergelt mõista andes tarvidust äridesse sisseastumi- 
seks. Aga kitsaste huulte ja kõrgete jalgadega 
näine vastas vaid: 

— Siis peate ruttama, suletakse varsti. 

Viiu läks, lonkides mööda agulikaupluste akna- 
taguseid, väikesed käed kistud rusikasse. Ta ei 
tundnud linna ega julgenud kaugele tormata. Tei- 
nud tunnilise jalutuskäigu, hiilis ta tagasi majja ja 
sulges end oma tuppa. Ta mõtted jooksid ümber 
kolledžide ja teiste õppeasutuste — aga kuidas pidi 
ta pääsema nende ligi, kui tal puudus raha mini- 
maalseikski kulutusteks? Edasi tundis ta vajadust 
paari sukkade ja mõne väiksema riidehilbu järele, 
sest isegi teenija Smithide perekonnas näis olevat / 
varustatud mitmekesisemaga kui tema. Ent millega 
muretseda sääraseid asju ? 

Ühel õhtul, kui ta Upper Streetil asuva kooli- 
õegi teadis parajasti vaba olevat, otsis ta selle üles, 
kutsus jalutama ja küsis: 

— Mismoodi sa rahadega ka toime tuled? 

— Niisama! Ajan läbi peaaegu pennita ... 
Süüa saab ja peavari on, vastas kooliõde avameelselt. 

— Kas keelt õpid kõvasti? Käid kolledžis? 

— Niipalju õpin, kui kodus räägitakse. Kolledži 
pole enam paaril kuul jalga tõstnud. 

— Räägid lastega või? 

— Seda ka. Aga meil käib seltskonda. Noo- 
red kenad poisid. Tahad, teen sindki mõnega tutta- 
vaks? küsis väikesekasvuline, odavas mantlis, hoo- 
limata kõnnakuga tüdruk, kelle Viiu teadis olevat 
ühe iinnalähedase väikemaapidaja tütre. 

Muidugi polnud Viiul midagi tutvuse vastu 
välismaalasega, ja nii lepiti kokku, et ta tuleb juhus- 
likult Helmile külla järgmisel reedel, nende ühise 
vabapäeva õhtupoolikul, kui Adamsite pool istub 
parajasti bridžiseltskond. 

Ja läksid jälle teine teisale kaks tüdrukut võõ- 
ras, alati mühisevas linnas, kesk värviliste elektri- 
päikeste sära ja miljonite sahisevat ruttu. Mehed 
jooksid paljapäi, naised paariti ja salgus lobisesid 
õõnsate kurguhäältega, mundrites hotellipoisid ja 
lehemüüjad tormasid läbi rahvamurru, röökides, 
midagi arusaamatut. 

Kõigil näis olevat kuhugi kiire, Viiut aga piinas 
sihipuudus. Ta lonkis otstarbetult ja ümbervaata- 
mata edasi, kuni jõudis tuledes särava Regent Stree- 
tini, Piccadillyni ja sealt Hyde-pargi nurka, Marbel 
Archi. Siin keerles säärane inimlohe igapool, et 
võttis pea ringlema. Kõnniteede äärde olid püsti- 
tatud puldid ja neilt peeti vahetpidamata sütitavaid 
kõnesid ümberringi tõuklevale, segavale rahvahul- 
gale. Viiu kuulis siin räägitavat ühekorraga Kris- 
tusest, Leninist, Gandhist ja Macdonaldist. Sõnad, 
kujud, mõisted, värvid segunesid üksteisega nagu 

kaleidoskoobis. Kõnelejad olid teineteisele nii ligi, et 
võimatuks osutus vahet teha, milline loosung kõlas 
ühelt või teiselt puldilt, kas adventist hüüdis appi 
Leninit või kommunist palvetas ärdalt Lunastaja poole. 
Üksainus üldine mulin, monotoonne pobin ja vaaksu- 
mine, millesse aeg-ajalt lõikus autobuste teravaid 
röögatusi või palvevendade unist laulu. 


Viiu märkas peagi, et ses parginurgas liikus 
eriti palju naisterahvaid, paksult võõbatud ja hoo- 
letu ülalpidamisega suurlinna naisi. Nägi, et siin 
aeg-ajalt seltsisid pealtnäha üksteisega võõradki ini- 
mesed. Ta lonkis teedel, hämaras puude all .edasi- 
tagasi. Aga temale ei võtnud vaevaks keegi vaada- 
tagi. Kogu see mass rühkis külmalt ja asjalikult 
tast mööda. Kas tundsid nad lõhnast ta võõrust? 
kibeles Viiu. Viimaks üks vana ja inetu naine 
pöördus üksikul teekesel pimedikus ta poole: 

— Miks sa üksinda sedasi... Nukker. Sul 
on kena näoke, laps. Mina oskan, tule, teeme 
tutvusi... 

— Vabandage... pomises Viiu jahmudes. 


— Võõras, ah? Lollike... Mehi tuleb püüda! 
Viiu kohmetus ja jooksujalu pistis minema. 


Need kombed ei mahtunud ta arusaamistesse. 
Ta tõttas nagu kellegi eest põgenedes südalinna 
heledasti valgustatud, reklaamidest kirevatesse täna- 
vatesse tagasi ja sealt ummisjalu koju. Teel silmas 
ta avaraid kohvikuid, mõned pärani lahti, lõbusat 
rahvast täis. Tantsiti, jazz hüürgas. Aga tal poldud 
pääsu sinna, tolle rõõmsa rahva hulka. 

Nii võõras, nii kauge oli kõik, et tundis südant 
valutavat. 

Magas tol ööl hergalt ja pahu unenägusid nähes 
nägu kohutatu. 

Juba oli ta üle kuu oma pererahva majas veet- 
nud ning niipalju rahulolu ära teeninud, et maja- 
proua usaldas päevaks lapsed jätta täitsa tema hoo- 
les ja sõita Brightoni oma vanematele külla. 


Lapsed aga polnud harjunud tervet päeva 
emata olema, õhtupoolikul algas jonn. Üksteise 
võidu kriiskasid nad, siplesid ja kiskusid puruks 
kõik, mis aga iganes rahustuseks kätte anti. Vii- 
maks majahärra kojutuleku ajaks sai Viiu jõnglased 
magama. Ta korraldas lõunasööki ja istus pereme- 
hega lauda. 


Peale lõunat peremees, harva punase põskhabe- 
mega pool-juuti, pool-inglast leidis vajaliku olevat 
sisse astuda ja vaadata, kuidas miss end ka oma 
toas sisse seadnud. Viiu naeratas vastuseks: väga 
mugavalt, mr. Smith. Ent mr. Smith — tahtis 
veelgi mugavamalt. Ta haaras Viiul familjaarselt 
ümber piha ja sosistas sülje pritsides selle kaelale, 
et armastab teda esimesest silmapilgust, mil nägi 
oma majas. Rannaküla tüdruk kangestus suurlin- 
lase ootamatu pealetungi ees, katsudes end tagasi- 
hoidliku tõukega vabastada, et mitte vihale ajada 
peremeest. Põskhabe aga kohkumatult tõmbas tas- 
kust naelase paberraha ja, krõbistades seda Viiu 
kõrva ääres, rääkis: 

— Igale tütarlapsele kulub väike taskuraha... 
Mis sest siis on... Ma teen teid tuttavaks rikaste 

kavaleridega, saate veel Inglismaalt endale toreda 
mehe... Eh, terve nael? 

— Selle võiksite malle niisama taskurahaks = 
anda, perenaine lubas... | 

— Tema asi anda ka, kui lubas... 

— Ega ma pole selleks siia tulnud, vabandage 
väga! lükkas järsult eemale rahutult kobavad id 
— Džentlmen! hurjutas. 

— Džentlmen või mitte, inimene on inimene, 
targutas põskhabe jalalt teisele tatsudes kitsas toas, 
nii et ta laiad õlad käisid peaaegu kordamööda 
vastu toa küljeseinu. 

Samal hetkel viiksatas vastastoas laps. 

— Vabandage, ma pean teie tütreid väatama? 
hüppas minekule Viiu. 

— Aga seal on ju Betty, mangus peremees. 

— Jätke see jant minuga! Sest ei tale midagi! 
lipsas Viiu välja, märgates teel, kuis teda saadeti 
vihase vaatega tagant. 

Järgmisel hommikul kuulis Viiu oma tuppa, 
kuis peremees sõitles õrnema poolega, et ei olevat 
kohane jätta lapsi võõra tüdruku hooleks, kes neil 
lasknud kogu päeva röökida ja kõik mänguasjad 
ära lõhkuda. Edasi avaldati kahtlust ta aususes ja 
kombelikkuses. Põdrajalgadega naine kuuldus rahu- 
tult kepsivat edasi-tagasi, vastates viimaks ükskõik- 
sust teeseldes : 

— Küllap vaatan! 

Ja hakkaski vaatama. Viiu märkas peagi enda 
järele salajast valvet, katsetusi mõningate väärtuse- 
tute ehteasjadega ja väiksemate rahatükkidega, mida 

poetati ta ukse alla ja kotta. Ta viis need hooli- 
kalt mrs. Smithi kätte, teatades viisakalt leiust. 
Aga talle hakkas iga päevaga vastikumaks mi- 
nema too maja. Sageli, kui lapsed kisa tõstsid ema 
ära olles, laskis ta neid kriisata, mõeldes väsinult 
ja pettunult, et milleks tema peab karjatama võõ- 
raid lapsi samasuguse hoole ja armastusega nagu 
omi! Kui Betty köögis jooksis ja kirus ruttu, ei 
liigutanud ta oma toast jalgagi. Vahtis vastu udust 
taevast ja näris kramplikult mõtet nagu kuivanud 
leivakoorukest: mis mina sest saan, et jooksen jalad 
rakku? Ühtlasi märkas ise, kuis kippus jääma ha- , 


- jameelseks ja vähesõnaliseks. 


Sedasama märkas ka mrs. Smith, pistes talle 
nagu lepituseks pihku kümmnsõillingilise paberi: 

— Miss vajab ehk puudrit või paari sukki, 
katsus naeratada. 

Viiu võttis raha tänuga vastu, aga ei rutanud 
midagi ostma. - Järgmisel vabapäeval istus ta maa- 
alusesse ja sõitis kohasoovitaja juurde: 

— Sooviksin vahetada perekonda, ütles. 

— Võimatu, vastati. — Kohti on nii vähe, olete 
üldse õnneseen, sattusite viisakasse ja peenesse pe- 
rekonda. Tolle suure panga sekretäri majas peaks 
ju olema teil väga lõbus ja huvitav, seltskond ... 

Viiu ei hakanud kurtma. Jaatas üht kui teist, 
tähendas vaid, et ta oleks tahtnud kolledžis käia, 
aga sealt ei pääse. Eneses tal aga hakkas muhe- 
nema hoopis teine otsus. 

Mõtles ja kaalus oma asja veel nädalat paar 
nagu rasket kivi. Siis aga, olles täiesti kindel, et 
Robert Whitproof, nägus ja alati moodsalt riides 

müüja kuskilt kesklinna ärist, teda oma pruunide 
silmadega ikka enam kallistama hakkas, võttis jul- 
guse kokku ja küsis selt ühel jalutuskäigul oma va- 
bal päeval: 

" — Kas mr. ei teaks mulle soovitada kohta 
mõnda heasse perekonda? 

Noormehe pruunid silmad mahakäänatud kaabu- 
serva all paisusid suureks nagu rusikad. Ta võn- 
gutas uskmatult pead: 

— Kas tahate siis hakata lihtsaks majateeni- 
jaks? — Üliõpilane ja majateenija — see ei lähe 
hästi ! 

— Kes teile ütles, et olen üliõpilane ? 

— Aga miss Helmi loomulikult! Kuidas? Kas 
olete siis majateenija ? 

Viiu vaikis hetke kohmetult, taibates oma viga, 
aga nähes siis, kuis noormees ta kõrval rahutuks 
muutus, kuis seda nagu põletama hakkas miski vas- 
tutulijate tervitamisel otsustas mängida ausalt 1õ- 
puni oma väikese mängu. 

— Võiksin olla üliõpilane, jah, hariduse poo- 


lest... Olengi. Aga pean olude sunnil leppima 
majateenija kohakesega söögi ja korteri eest kuskil 
Hampsteadis ... Lootsin, ehk saate: mind aidata 


paremale kohale. 

— Aga vabandage, te naljatate. Mis võib teada 
kapteni tütar majapidamisest või keetmisest ? 

— Viiu naeris peaaegu kuuldavalt ja julmalt, 
nii et möödaminejad jäid laternatulede all tagasi 
vaatama, sõnades siis: 

— Mu isa oli lihtne kalur. Hiljem väikese pur- 
jeka juht. 


178 


Noormees vaatas teda muiates, silmitses ta rii- 
deid, mis siiski ei rääkinud kõige suuremast keh- 
vusest. Järgmisel tänavanurgal tegi ta asja astuda 
ühte passaaži, et tuua vähe šokoladi ja siis jutelda pi- 
kemalt oma huvitaivama tüdrukuga, nagu ta ütles, — 
kuid kadus rahvamurdu jäljetult. Ka Adamsite 
poole ei ilmunud ta enam. 

Viiu lonkis koju, aju tuim ja süda tühi nagu 
joodikul peale suuremat pohmelust. Ta pigistas 
huuled sama kitsaks, kui olid need põdrajalgadega 
perenaisel, ja kuulas kurdilt väikesi irisemisi, mis ta 
pihta langesid mõninga tühise hooletuse pärast las- 
tetoas või köögis. Mr. Smithi väiklased torisemised 
söögilauas või õhtuti lehelugemise ajal elutoas puu- 
dutasid teda ainult naermaajavalt. Mida muud ta 
pidi ootamagi tollelt tagasilükatud don Juanilt! 

Järgmisel reedel küsis talt ikka lõbus Helmi 
naljatades: 

— Oled meie Roberti ära pahandanud või ? 

— Ma ei oska valetada, vahtis Viiu tulekirjaga 
seinale jooksvat reklaami, mis juba tuhandat korda 
kirjutas ,Bovril, Bovril. . .* 

— Sa siis rääkisid talle, kes oled? 

— Enesestmõistetavalt ... 

— Lollike, siin ei saa sedamoodi edasi! 

Viiul polnudki enam kuhugi püüda. .—Vastu- 
meelne, võigas oli talle kogu see linn, need inime- 
sed. Sügisesed udud ja vihmasajud masendasid 
määratult, väikesed rohelised saarekesed pargis ei 
suutnud köita ta vaba loodusega harjunud silma ega 
südant. See oli kõik tehtud, kunstlik, antud teatud 
hoiakuga nagu selle rahva käitumine, iseloom. 

Nukratsedes viibisid ta mõtted koduküla kolle- 
tuvatel metsadel, sügisesel tormisel merel, luituval 
rannal ja hütikestel. Kui palju teisiti ja kui palju 
armsam oli seal olnud sügiseti, mis sellest, et vihane 
meretuul kiskus ja pures, et korstnas ning majanur- 
kade ümber nagu keegi oleks nutnud ja kaevanud! 
See oli ometi nii kodune, ligidane jä armas. 

Kõik see siinne sagimine aga osutus lõpmata 
võõraks, eemaletõukavaks. — Võib-oll», ja kindlasti, 
siin leidus inimesi, leidus ilusaid ja liigutavaid asju, 
aga kuidas pidi tema, kõikidest tähelepandamatu ja 
kehv külatüdruk pääsema nende inimeste hulka või 
asjade juurde? Pealegi rahata ning alalises tööru- 
tus! Oh ei, kogu see kihu laia maailma, suure ja 
kireva elu keskele polnud ju muud kai unistus! 
Aga kes on siis nii rumal, et tormab kohe oma 
unistusi püüdma, neile andma reaalset kuju ja sisu! 
noomis end Viin. 

Roheline kiir — seda oli ta narrikesena joosnüd 
otsima siit umbsest ja räpasest linnast! 

Ta naeris kibedasti enese üle. Ning kui nädala 
pärast saabus kiri inimeselt, keda ta polnud toona 
võtnud ta kõigile südamlikkustele vaatamata vas- 
tamise väärilisena, istus ta oma kitsa laua taha ja 
kirjutas sama südamliku, pika ja pihtiva kirja, nagu 
oli kirjutatud talle. 

Tolle kirjaga lahendas ta umbsõlme ja otsustas 
oma saatuse. 

Meri oli oma turjalt heitnud jäärüü, veed vuli- 
sesid rõõmsalt, nurmed mustasid, lõo trallis ja vana 
tuttav mets Leeteotsa küla taga mühatas sõbralikult, 


kui Viiu ühel kevadisel õhtupoolikul rannamehe kit- 


sas ja kägisevas vankris jõudis tagasi koju. Ta oli 
ette teatamatu hea õnne peale sõitnud väikelinna, 
kus teadis kalureid sel ajal käivat müütamas oma 
kevadist räimesaaki, ning leidnudki enesele tuttava 
küüdimehe, naaberküla vana kaluri. 

Elukogenud ja tormides karastunud vanake ei 
pärinud pikalt Viiu käekäiku võõrsil, ainult ohkas 
paar korda ja tõmbas hobusete piitsa. Leeteotsa 
tukkus oma tavalikkuses ega märganudki keegi lii- 
vasel teel lähemale logisevat vankrikest, enne kui 
kalamees hüppas maha ja tagudes piitsavarre otsaga 
vastu ust, hõikas: 

— Hei, Männiku Leenu, tõin sulle suvitaja! 
Tule, võta võõras vastu! 

Lahtisele aknale ilmus kühmus vanainimese pea 
ja kael, halle juukseudemeid kõrva taha sobrates 
tõreles ta kortsudesse uppuv suu: 

— Lõõp niisugune, mis sa halbid! Kuhu's mina 
selle võõra inimese...? Aga samas märkas ta te- 
rane silm vankri kõrval seisvat tütart ja rutates tat- 
sas ta õue, pühkides põllega nägu ja käsi. 

— Oledki mul sina, tüdruk! vahtis ta igast kül- 
jest tulijat, oskamata anda kätt või näidata jällenä- 


gemisrõõmu. Mis sinuga siis on? Oled sa haige 


või? Nägin nii segast und. 
— Pole midagi, memmeke! naeratas Viiu pisa- 


raid tagasi hoides. — Läksid mulle seal kaugel nii 
armsaks, et ei saanud muidu, kui pidin tulema sind 
vaatama ... lõi käed ümber ema kaela. Ta pikad 


ripsmed värisesid, kitsas, klaaris näos tõmblesid liha- 
sed, aga ta valitses hästi oma tundeid, kordas vaid 
elutargalt, kaisutades ema: 

— Tulin sulle appi... Sa oled ju nii vana ja 
otsajäänud ... Aias vaja kitkuda ning kartulid 
maha panna, eks ole? 

— Jah, jah, jah, kordas vanainimene liigutatult. 
— Aga kes nüüd sind aeda või kartulisse, peenema 
eluga harjunud! umbusutses. 

— Mind? Ma hakkan isegi meestega kalal 
käima, kui tahad teada! hooples tüdruk palitunööpe 
avades. 

— Sõge! Kes sind selleks koolitas! hurjutas 
ema, endal silmad äkilisest heameelest vees. 

Nad tassisid madalasse tuppa, mille ühes sei- 
nas kükitas lai ahi, teises aga isa vana kruupink 
ja Viiu kitsuke voodi, kaks väheldast kohvrit ja 
tekisse mähitud riidepambu. Küüdimees, soovides 
preilile kõige paremat suvitust, pööras hobuse üm- 
ber ja loksutas minema. 

Ahi oli parajasti soe ja tuba täis kodust hõngu, 
millele seltsis värske leivalõhn ja köögiotsast rasva- 
lehka. Viiu suured silmad jooksid mööda värvi- 
mata, laiade pragudega laudpõrandat, mis oli puh- 

taks pestud ja mida kattis paar kodukoetud, närtsu- 
dest vaipa. Tõsi, siin polnud avarust ja puhtust 
niipalju kui Londoni pangahärra korteris, aga kui ta 
pilk sattus vanadele, kolletunud laevapiltidele seinal, 
kui ta oma madalat puuvoodikest silmitses, oleks ta 
tahtnud kingad jalast võtta, paljajalu hüpata mööda 
seda auklikku põrandat ja häid lapsepõlvepäevi mee- 
nutades hüüda: kodus, jälle kodus! Selle asemel 
aga riputas ta mantli ukse kõrvale naela ja ütles 
emale muheldes: 

— Kuule, memm, sul on värsket leiba! Anna, 
ja too võid kah! 

— Sõge, päris ära nälginud seal inglismannide 
maal! kurjutses vanainimene, rutates ise teenistus- 
valmilt kööki. 

— Jah, ega kodunt äraminekust saadik õiget 
keretäit süüa pole saanud! hüüdis tütar talle järele, 
keerutades rõõmsa mõrsjana toas ringi. 

Varsti oli soe, aurav leib laual, käntsakas võid 
ja piimakruus. Viiu keeras pätsi otsast paraja nuki, 
määris võid peale, mis sulama lõi ja värske meena 
imbus lõhnavasse leiba. Siis hammustas ta suure 
suuga, pikka ja mõnuldes, rüübates kopsikust piima 
peale. 

Ema toetus madalale — neljajalgsele - järile, 
meelalt jälgides tütre head isu ja värsket puna, 
mis ta näole tekkis nagu kerge kevadine eha, roo- 
satades kaela ning siledaid, püstseid põsesarnu. 
Murdis eneselegi muru leiba, rüüpas suutäie piima — 
aga sisemisest erutusest, mis teda vallanud, tõmb- 
les ta kehvade hambakontsudega lõug ja söök ei 
tahtnud kuidagi maitseda. Joosnud paar korda tu- 

dinal kööki, aga jälle kiirelt tagasi, istus ta viimaks 
laua äärde, toetas kolletunud lõua pihupesadele ja 
algas ettevaatlikult: 


— Küll see pikk teekond sind nüüd ka väsitas? 


Aga Viiu, puredes leiba suurima rahuga, sele- 
tas, et ta juba paar päeva Tallinnas ühe kooliõe 
pool puhanud ja et laevasõit vana tuttava kapte- 
niga olnud üpris lõbus. Paaril korral ainult oksen- 
danud. $i i 

Vanainimene, nähes, et sellest küljest tütrele 
jutuga ligemale ei pääse, kergitas end rahutult, lau- 
sudes uuesti: 

— Käisid teised sind juba küsimas siin? 

— Kes need? huvitas nüüd Viiu. 


— Eks Käo Juku ikka, metsavahi-saks. Ja kor- 
donist Senni... Sa vist ei teagi, et Senni nüüd 
juba kolm kuud kordoni Volli naine ja suvisteks 
loodab maha saada? 


— Tean küll: Ta ise saatis kati -naäeratas 
Viiu. — Vaata, memm, selle julgusega ma tulingi, 
et nüüd too vanapoisi-konks mind enam taga ajada 
ei saa igal pool... 

— Vanapoiss...? Mis tal siis nii viga ikka oli?! 

— Viga või mitte, aga mina teda ei seedi, rüü- 
pas Viiu viimase piimatilga ja asetas kopsiku sd 
sudes lauale. 

— Söö, söö! Hea värske leib! sundis ema. 

Viiu tõusis ja ringutas pikalt. 

— Vitsutasin nagu jõudsin, aituma. Tead sa, 
küll on ikka tore kodune leib ja Vana Mustiku piim... 

— Noh, mis nüüd seda. Ega linnas sihukest 
saa... Tsipake oma on ikka parem kui terve maa- 
ilm võõrast. 

— Ja vana emaraasukegi parem kui hoopis ilma, 
naljatas Viiu vastu, silitades kortsus palet. Siis tõm- 
bas ta kingad jalast, haaras vanad saapapöiad seina 
äärest varvaste otsa ja lippas toast. Ema nägi ak- 
mast, kuis ta ümber kurgilava käis, kuis ringles 
ümber vast maast tõusnud lillepeenarde nagu varane 
mesilane, kes otsib õiemahla, enne kui õied ava- 
nenud. Ta küürutas siin-seal, kohendas näpuotsaga 
niisket mulda ja kergitas rohelisi võõrasemade var- 
- rekesi, milledel hakkasid sugenema õiepungad. Siis 
jäi ta kähara männi alla seisma, pööras pilgu mere 
- poole ja kana, üksisilmi vahtis neemeotsa, kus karidel 
tantsisid valged vahusambad, veetolmu mitme sülla 
kõrgusele üles paisates. Ta helesinine õhuke kleit 
tõmbus tuule käes vastu sääri ja lopendas nagu 
madrusepüksid, ta kollakad juuksed keerdusid tuule- 
lakka, ta ninasõõrmed paisusid ja ema märkas, kuis 
ta toa poole tagasi pöördudes vargsi ohkas. 

— Sa ju nagu koolist tulnud jälle, hellitad lilli 
ja võsukesi, ütles ema, Viiu uuesti tuppa astudes. 

— Võiksid ütelda ka ülikoolist, elu ülikoolist, 
memin ! püüdis Viiu naljatleda, aga ema märkas kurba 
tõde nalja taga. 

— lhimene peab ikka tagasi vaatama ja möö- 
daläinust õppima eeltuleva jaoks, sõnus ta vaikselt. 
— Ei tea, mis, kavad ja plaanid sul's nüüd peas? 

Viiu viskas vilamisi vaate emale, heites end siis 
voodisse risti, selg ja pea vastu samblaga topitud 
palkseina : 

— Mis muud, kui kakkan oma rohelist kiirt 
ootama, kõigutas jalgu hoogsalt, energiliselt, nagu 
juba teades, mil õnnekiir talle paistab. 

— Seda kiirt, laps, otsi oma südamest, mitte 
mööda laia maailma, õpetas ema käsi põlvede vahel 
hõõrudes, huuled enamütlemiseks valmis. Mõtles 
siis natuke ja lisas: — Kui kirjutasid, et tuled ära, 
kartsin sul olevat asjad halvasti — oled ju sihuke 
rübeleja-raapleja, kes oma nina igale poole topib — 
aga näid olevat päris korras? 

— Nii nagu ikka ja alati, naeris Viiu. — Minu 
pärast, ema, ära karda. Nüüdalles, tead, teeme ilu- 
saks oma väikese onni ümbruse, istutame palju- 
palju lilli ja harime aia kõik üles... Ning kvi aega 
saame, võib-olla, siis ehk lähme mehelegi ... 

— Sina siia mehele? mattis kibeduse suuvolti- 
desse vanainimene. 

— Või miks siis mitte? marssis Viiu mööda 
tuba. — Kui mõnele tublile poisile mind vaja peaks 
olema, kas sa siis arvad, et ma peaksin ta ära põl- 
gama seepärast, et ta on minust võib-olla natuke 
vähem haritud, ja minema jälle kuhugi teiste laste 
sõnnikut kasima, närutama mõnda pimedasse linna 
katusekambrisse ? 

— Etse võta! Egas mina! Endal sul ju muud 
laulu polnudki kui ikka Leeteotsalt minema ja mi- 
nema! hürmistas ema. 

— Nüüd on teised laulud, vastas Viiu, — mis 
võib-olla ka viivad mu Leeteotsalt minema, aga mitte 
enam nii kaugele. 

— Ei tea, kes sind siit nurga tagant otsima 
tuleb? kahtles ema. 

Videvik nagu kerge tume loor laskus puulatva- 
dele, sealt merele ja pikkamisi külassegi, mähkides 
enesesse aiad, majad ja inimesed. Hämaruses astus 
Viiu emale hoopis lähedale ja kummardudes sosistas 
ta kõrva: 

— Metsavahi Juku ootab sinu nõusolekut. . . 

— Etsa, etsa näe! hüpatas vanainimene pingil, 
silmapilgul isegi arusaamatuses, mis teda ses teates 
liigutas, rõõm või kurvastus. Ta sidus rätikusõlmed 
koomale, tõmbas käeseljaga üle näo, pajatades siis 
peale mõtlikku vaikust: — Mis nüüd mina, peaasi, 
kui oma süda rahul. Ja ega metsavahi naine olegi 
see kõige viimane... Ta kah hariduse lõhna nuu- 
sutanud ... Ikka riigi poolt palk taskus, maja ja 
elamine peale selle... Ainult, kuidas see siis kõik 
nii äkki, päris kirjalikult maha tehtud või? 

Viiu noogutas. 

— Noorte inimeste asi, kajastas vanake oma 
mõtteid, hakates kobama ahjuservalt tikutoosi, et 
süüdata köögis tuld, kus tal oli veel õhtusi toime- 
tusi toimetada. Madala akna taga tihenes videvik 


. Pikkamisi uduseks läbipaistmata pimeduseks. Koldes 


hakkas kiil kõlistama oma savikannelt, millele kau- 
gel kohisev meri lõi nagu passi sekka. 

— Küll on siin toredalt vaikne, ütles Viiu. 
Aga enne kui ta jõudis oma lause lõpetada, kobistas 
keegi esikuukse lahti ja kuuldus sõrmenukkidega 
ettevaatlikult koputavat toauksele. 

— Ja-jah, vastasid ema kui ka tütar ühest suust. 

Uksest koos sisseastujaga tuppa pahvatavas val- 
gusejoones nägid nad saabuvat pikka säärsaa- 
bastes noormeest. 

— Tere, välismaalased, ütles võõras mütsi peast 
võttes ja õlal rippuvat püssi nurka toetades. — 
Tere siis, astus Viiu juurde. | 

— Miks ei tere, metsahärra! raputasid pikka ja 
tugevalt käsi. 

Ema oli saanud vahepeal tikutopsi kätte ja süü- 
danud tule. Viiu naeris sütitavalt, aga mida enam 
ta naeris, seda roosamaks tõmbusid ta palged ja 
hoogsamaks läks tuju. Seda märkas noormeeski, 
ta kõrvale ahju äärde astudes ja tähendades : 

— Aga oled sa seal ilusaks läinud! 

— Tõesti? Ja kui sa teaksid veel kui vahvaks? 
Ei taha enam teadagi Leeteotsast, sest igavast ja 
elutust külast! nokkis vastu — Või mis mul siit 
oodatagi? Et oleks keegi ka tervitama tulnud..? 

— Tulin ju otse joostes, laskis jämedate sõr- 
medega läbi oma paksu musta juuksepuhma ener- 
giline metsavaht. 

— Ah, kuule nüüd Viiu juttu! ühmas ema kööki 
kadudes. 

— Nojah, ruttasin tõepoolest, rääkis noormees 
kõrgelt otsaesiselt ja vähe kommis ninalt pühkides 
higi. — Meil siin tuleval pühapäeval raamatukogu- 
seltsi pidu ja ,Libahbundi“ Tiinat justkui marjaks 
vaja. Mine või linnast tooma. Sul see vana män- 
gitud osa, ehk oled nii lahke ja lööd kaasa? istus 
pingile. 

— Teab mis hunti mina siin mängima hakkan? 
piilus Viiu alt mahalöödud ripsmete mehe poole. 

— Sina, sina oled tõepoolest see kõige karde- 
tavam hunt! astus metsavaht ta ette ja tõstis ta 

lõua oma pihul nii kõrgele, et ulatus talle parajasti 
silma vaatama. 


Viiu võpatas: selle mehe silmade soojas säras 
tabas ta korraga oma õnnekiire, mis põletas nagu 
tuline raud. Nad haarasid vastastikku teineteise 
käed, võngutasid neid, pigistasid, siis vallandasid ja 
-Teidsid end paitavat teineteise õlgu, juukseid ; pikka- 
misi, ettevaatlikult, nagu kartes ehmatada teineteist. 
Ootamatult aga nagu murdusid nad raske koorma 
all, ikka veel pilgud teineteise silmades, vajusid ette- 
poole ja surusid rahutult tuikavad huuled hoogsalt 
kokku. 


Viiu värises jõu ja kire ees, mis hoovas mehest 
ja milles ta tundis nii imeselgesti kõige suuremat 
õnne nind rahuldust. Ta suletud silmade ette kuju- 
nesid päikesepaistelised aasad täis lilli, taamal tugeva 
rohelise metsaga, mis nagu pakkus varju ja kaitset. 
Veel kaugemal, kujutluste rajamail helkis rõõmus, 
suviselt sinine meri... 


Jõuga kiskus ta end lahti huultest ja pettepil- 
tidest. Ohkas. 


— Ära ohka, Viiu. Meil on nüüd ühine tee, ja 
küllap ma aitan, kui sul peaks olema raske... 
lohutas ärevusest punetav poiss ta pead silitades. 
Siis aga surus kaabu pähe ja ütles kainestudes: 
— Aga nüüd, Viiu, tahaksin sinuga kiikuda veel 
üks tore kiikumine... Üle võlli! Praegu on kiigel 
rahväs koos, pidime sealt minema näitemängu proo- 
vile. Kas tuled? 


— Muidugi! 

Viiu tõmbas mantli peale ja viskas salli ümber 
kõrvade. Külg-külje kõrval nad astusid üle konar- 
liku, küntud maa metsaserva poole, kus juba helkis 
tulelõke ja kuuldus üksikuid laulujorutusi. Kiik 
kääksus nagu kaebavalt, igatsevalt. 

— Jõudu! tervitas Viin vähe võõrastavalt tüd- 
rukuid ja poisse. 

— Männiku Viiu, tere tulemast! ruttasid n00- 
remad piigad ta ümber, Ka poisid ulatasid austa- 
valt kätt. Ainult paar vanemat kadedat kaluripiigat 
kuulis ta kähistavat omavahel: — Mis siis muud 
kui Leeteotsale meest noolima, kui kõik maailma 
rajad tallatud ... 


Aga ta ei vihastunud, andestas neile omas sü- 
dames, lobisedes tujukalt plikadega, küsitledes, kui- 
das ühel või teisel käsi käinud vahepeal, missuguseid 
uudiseid külas juhtunud. 


Rutem, kui ta oskas loota, oli ta jälle siin oma 
ja kodune. 

Kui tuli heledalt lõõmama lõi ja poisid kiige 
käima panid, nii et selle otsad juba ristloodis võlli- 
puuni ulatusid, tõusis Viiu kiigepingil püsti, tõukas 
oma kõrge rinna ette ja hüüdis:. 

— Tüdrukud, tõmmame õige ,Lepalindu !* 


Esialgu tagasihoidlikult, nagu häbelikult kostis 
talle omagi hääl. Kuid siis haaras kiik järjest enam 
hoogu, tantsides nagu määratu kellapendel ühe kuuse 
ladva kohalt teise kohta. Tuli praksus ja sädemed 
vuhisesid kiikujate kõrvadest mööda. Ning mida 
kõrgemale tõusis kiik, seda hoogsamaks, tujukamaks 

es üle võlli jr 2 rõõmsalt oma hõbeselge hää- 
ja 5 M noote nägu liiritav pääsuke. 

